Kamalesh Dewan – Bengal Hour\nবিয়ে সেরে ফেললেন অভিনেত্রী মানালি ও পরিচালক অভিমন্যু\nSeptember 22, 2020 September 22, 2020 Kamalesh Dewan0\nবিয়ে সেরে ফেললেন অভিনেত্রী মানালি দে (Manali Dey got married) ও পরিচালক অভিমন্যু মুখোপাধ্যায়। কানাঘুষো তো আগে থেকেই ছিলই, … নিজস্ব সংবাদদাতা: গতকাল সোমবার, বিয়ে সেরে ফেললেন অভিনেত্রী মানালি দে (Manali Dey got married) ও পরিচালক অভিমন্যু মুখোপাধ্যায়। কানাঘুষো তো আগে থেকেই ছিলই, এবার তা বাস্তবে রূপ পেলো। একেবারে ঘরোয়া পরিবেশে বাঙালি সমাজের বিয়েতে ছিল […]\nআন্দ্রেয়া পিরলো ও ক্রিশ্চিয়ানো রোনাল্ডোর (Andrea Pirlo and Ronaldo) যুগলবন্দিতে জয় দিয়েই সেরি আ-তে যাত্রা শুরু করল জুভেন্টাস। নিজস্ব সংবাদদাতা: রোনাল্ডোর পরশে জুভেন্টাস হয়ে উঠছে ইতালির এক গর্বের অধ্যায়। আন্দ্রেয়া পিরলো ও ক্রিশ্চিয়ানো রোনাল্ডোর (Andrea Pirlo and Ronaldo) যুগলবন্দিতে জয় দিয়েই সেরি আ-তে যাত্রা শুরু করল জুভেন্টাস। ফর্মে আছেন CR7। রবিবার ঘরের মাঠে সাম্পদোরিয়াকে ৩-০ […]\nটলিপাড়ার তিন হার্ট থ্রব নায়িকা মিমি চক্রবর্তী, নুসরাত জাহান এবং প্রিয়াঙ্কা সরকার (Mimi Nusrat and Priyanka) একসাথে পাড়ি জমাচ্ছেন লন্ডনে ! নিজস্ব সংবাদদাতা: গোটা টলিউড কি এবার লন্ডনে ? লন্ডনই হতে চলেছে বাংলা সিনেমার ফেভারিট শুটিং আসর। নয় নয় করে তিনটি ছবির শুটিং হতে চলেছে লন্ডনে, এই সেপ্টেম্বর মাসেই। জানা যাচ্ছে, টলিপাড়ার তিন হার্ট থ্রব […]\n১৯শে অগাস্ট 2020 কেন্দ্রের ক্যাবিনেট বৈঠকে প্রস্তাবিত ন্যাশনাল রিক্রুইটমেন্ট এজেন্সি (National Recruitment Agency) গঠনের জন্য ছাড়পত্র … নিজস্ব সংবাদাতা: ৩৪ বছরের পুরানো শিক্ষানীতি আজ অতীত। এসেছে বৈচিত্রধর্মী ও যুগোপযোগী সিলেবাস। কিন্তু ক্যালেন্ডারের পাতা ওল্টানোর আগেই আর এক চমক ! এবার চাকরির ক্ষেত্রেও মোদি সরকার আন্তে চলেছে বড়সড় পরিবর্তন ৷ মহাপরিবর্তন বলাই শ্রেয়। বদলে যেতে চলেছে […]\nAugust 4, 2020 August 4, 2020 Kamalesh Dewan0\nকোয়ালিটি আর কোয়ান্টিটি’র (Quality vs Quantity) এই টানাপোড়েন নিয়েই আজকের “হার্ড টক” -এর বিতর্কমূলক আলোচনায় রানা সরদার’এর সাথে অংশ নিলেন … Hard Talk: Episode-17: বোধবুদ্ধি সম্পন্ন মানুষ মানেই জানে –কোয়ালিটি’র সাথে কখনও আপোষ করতে নেই। কিন্তু, লক্ষীর ভাণ্ডারে টান পড়লেই কোয়ালিটি’কে ব্যাকফুটে ঠেলে দিয়ে কোয়ান্টিটি’র (Quality vs Quantity) পিছনে ছুটতেই হয়,,,।। বর্তমান জটিল আর্থ-সামাজিক প্রেক্ষাপটে […]\nJune 25, 2020 June 25, 2020 Kamalesh Dewan0\nএবার সেই রিয়া সেন (Riya Sen) কিছু বিস্ফোরক উক্তি করলেন। বিশেষ কাউকে দায়ী না করেই তিনি বলিউড থেকে বিদায় নিলেন। রিয়া সেন মাত্র ১৬ বছর বয়সেই … নিজস্ব সংবাদদাতা: মুনমন সেন তনয়া যুগল রিয়া সেন ও রাইমা সেন বলিউডের কাছে কোনো নতুন নাম নয়। সেই ৯০ এর দশক থেকে দুই বোনই বড়পর্দার খুব কাছের। বাংলা […]\nএবার সরাসরি যৌন হেনস্থার অভিযোগ উঠল জাস্টিন বিবারের (Justin Bieber) বিরুদ্ধে। ইউটিউবে তার গান শুনে RBMG রেকর্ডস ২০০৮ সালে তাকে প্রথম সুযোগ … নিজস্ব প্রতিবেদন: কানাডার তুমুল জনপ্রিয় গায়ক ও গীতিকার জাস্টিন বিবার। অনেক অল্প বয়স থেকেই খ্যাতি ও যশ দেখে আসছেন। মাত্র ১৩ বছর বয়সে তিনি খ্যাতির শীর্ষে ওঠেন। ইউটিউবে তার গান শুনে RBMG […]\nবিশ্বের শীর্ষ দশ ধনীর তালিকায় নাম লিখিয়েছেন এশিয়ার সবচেয়ে ধনী ও ভারতের রিলায়েন্স গ্রুপের চেয়ারম্যান মুকেশ আম্বানি (Mukesh Ambani)। নিজস্ব প্রতিবেদন: লকডাউনের মধ্যে তার উন্নতির গ্রাফ ছিল দেখার মতো। বিশ্বময় অর্থনৈতিক বিপর্যয়ের মাঝে মুকেশকে আম্বানি তার ক্যারিশমা দেখিয়েছেন। জিও-কে ধরেই এই জয় এসেছে। বিশ্বের শীর্ষ দশ ধনীর তালিকায় নাম লিখিয়েছেন এশিয়ার সবচেয়ে ধনী ও ভারতের […]


বিজয়ের মাস ডিসেম্বরে অনেক স্মৃতি আমার মানসপটে ভেসে ওঠে। ১৯৭১-এর ১৬ ডিসেম্বর প্রিয় মাতৃভূমিকে হানাদারমুক্ত করে ৩০ লক্ষাধিক প্রাণ আর ৪ লক্ষাধিক মা-বোনের আত্মত্যাগের বিনিময়ে মহত্তর বিজয় আমরা অর্জন করি। স্বাধীন বাংলাদেশের স্বপ্ন সামনে নিয়ে দীর্ঘ চব্বিশটি বছর কঠিন সংগ্রাম পরিচালনা করে, নিজের জীবনকে উৎসর্গ করে, ধাপে ধাপে অগ্রসর হয়েছিলেন জাতির পিতা বঙ্গবন্ধু শেখ মুজিব। ডিসেম্বরের ১৬ তারিখ জাতির পিতার স্বপ্নের বাংলাদেশ স্বাধীন হয়েছিল। ১৬ ডিসেম্বর বিকেল ৪-৩০ মিনিটে ঐতিহাসিক রেসকোর্স ময়দানে (বর্তমান সোহরাওয়ার্দী উদ্যান) পাকবাহিনীর আত্মসমর্পণ আর আমাদের মহান বিজয় সূচিত হওয়ার সাথে সাথে আমি ছুটে গিয়েছিলাম কলকাতাস্থ থিয়েটার রোডে অবস্থিত প্রথম বাংলাদেশ সরকারের সদর দপ্তরে। সেখানে অবস্থান করছিলেন শ্রদ্ধেয় নেতৃবৃন্দ- গণপ্রজাতন্ত্রী বাংলাদেশের ভারপ্রাপ্ত রাষ্ট্রপতি সৈয়দ নজরুল ইসলাম, সরকারের প্রধানমন্ত্রী তাজউদ্দীন আহমেদ, মন্ত্রিপরিষদ সদস্য মনসুর আলী, কামারুজ্জামান এবং অন্যরা। সকলেই আনন্দে আত্মহারা! নেতৃবৃন্দ আমাদের বুকে টেনে নিয়ে আদর করেছিলেন। প্রিয় মাতৃভূমিকে আমরা হানাদারমুক্ত করতে পেরেছি, মনের গভীরে যে কি উচ্ছ¡াস, কি আনন্দ; সে আনন্দ-অনুভূতি অনির্বচনীয়! স্বাধীন বাংলার যে ছবি জাতির পিতা হৃদয় দিয়ে অঙ্কন করে নিরস্ত্র বাঙালি জাতিকে সশস্ত্র করে বজ্রকণ্ঠে বলেছিলেন, ‘কেউ আমাদের দমাতে পারবে না।’ পাকিস্তান হানাদার বাহিনীর নিঃশর্ত আত্মসমর্পণের মধ্য দিয়ে অদম্য বাঙালি জাতি নেতার কথা অক্ষরে অক্ষরে পালন করে সমগ্র বিশ্ববাসীকে বুঝিয়ে দিয়েছিল জাতীয় মুক্তির ন্যায্য দাবির প্রশ্নে কেউ আমাদের ‘দমাতে’ পারে না।\nজাতীয় জীবনের সাথে মিলেমিশে একাকার হয়ে আমার জীবনেও ডিসেম্বর মাস আনন্দ-বেদনার স্মৃতিতে উদ্ভাসিত। ১৯৭০-এর ডিসেম্বরে মাত্র ২৭ বছর বয়সে পাকিস্তান জাতীয় পরিষদের সদস্য হয়েছিলাম। ’৬৯-এর ৫ ডিসেম্বর হোসেন শহীদ সোহরাওয়ার্দীর মৃত্যুবার্ষিকীতে বঙ্গবন্ধু মুজিবের কণ্ঠে কণ্ঠ মিলিয়ে প্রথম স্বাধীন বাংলাদেশের ¯েøাগান তুলেছিলাম। বঙ্গবন্ধু সেদিন এই জনপদের নামকরণ করেছিলেন ‘বাংলাদেশ’। সমবেত জনতাকে আহ্বান করে বলেছিলেন, ‘আমার কণ্ঠে কণ্ঠ মিলিয়ে ¯েøাগান তুলুন, আমার দেশ তোমার দেশ, বাংলাদেশ বাংলাদেশ।’ ডিসেম্বরের ৭ তারিখে অনুষ্ঠিত ঐতিহাসিক ’৭০-এর নির্বাচনে আওয়ামী লীগ জাতীয় পরিষদে ১৬৭টি এবং একই মাসের ১৭ তারিখ প্রাদেশিক পরিষদের ২৮৮টি আসনে বিজয়ী হয়ে সংখ্যাগরিষ্ঠতা অর্জন করেছিল। ডিসেম্বরের প্রতিটি দিন আমাদের জাতীয় জীবনে সবিশেষ গুরুত্ববহ।\n’৭১-এর ডিসেম্বরের ৩ তারিখ থেকে সার্বিকভাবে মুক্তিযুদ্ধ চূড়ান্তরূপ অর্জন করে। আমরা তখন বিজয়ের দ্বারপ্রান্তে। মুক্তিবাহিনীর চতুর্মুখী গেরিলা আক্রমণে বিধ্বস্ত পাকবাহিনী এদিন উপয়ান্তর না দেখে একতরফাভাবে ভারতের বিরুদ্ধে যুদ্ধ ঘোষণা করে। পাকিস্তান বিমানবাহিনী পশ্চিম ভারতের বিমান ঘাঁটিগুলো এমনকি দিল্লির কাছে আগ্রার বিমানক্ষেত্র এবং পূর্ব ফ্রন্টের আগরতলা বিমান ঘাঁটিতে অতর্কিতে আক্রমণ চালায়। মুক্তিযুদ্ধকে কেন্দ্র করে উদ্ভূত পরিস্থিতির পরিপ্রেক্ষিতে রাষ্ট্রপতি শ্রী ভি ভি গিরি ও ঊর্ধ্বতন নেতৃবৃন্দের সঙ্গে জরুরি বৈঠক শেষে ভারতের প্রধানমন্ত্রী শ্রীমতি ইন্দিরা গান্ধী রাত ১০-৩০ মিনিটে সারা ভারতে জরুরি অবস্থা জারি করেন। রাত ১২-২০ মিনিটে ইন্দিরা গান্ধী এক বেতার ভাষণে স্বাধীন বাংলাদেশের প্রতি পূর্ণ সমর্থন ব্যক্ত করে সাফ জানিয়ে দেন, ‘আজ এই যুদ্ধ ভারতের যুদ্ধ হিসেবেও আত্মপ্রকাশ করলো।’ পরদিন ৪ ডিসেম্বর, গণপ্রজাতন্ত্রী বাংলাদেশের ভারপ্রাপ্ত রাষ্ট্রপতি সৈয়দ নজরুল ইসলাম এবং সরকারের প্রধানমন্ত্রী তাজউদ্দীন আহমেদ যৌথভাবে ভারতীয় প্রধানমন্ত্রী বরাবরে আনুষ্ঠানিক স্বীকৃতি অর্জনে চিঠি লেখেন। চিঠির মূল বক্তব্য ছিল, ‘যদি আমরা পরস্পর আনুষ্ঠানিক ক‚টনৈতিক সম্পর্কে প্রবেশ করি, তবে পাকিস্তান সামরিক জান্তার বিরুদ্ধে আমাদের যৌথ অবস্থান অধিকতর সহজতর হয়। অবিলম্বে ভারত সরকার আমাদের দেশ এবং আমাদের সরকারকে স্বীকৃতি প্রদান করুক।’ এর পরপরই ভারত পাল্টা আক্রমণ চালায় এবং ৬ ডিসেম্বর, সোমবার, ভারতীয় সময় সকাল সাড়ে ১০টায় ভারত সরকার স্বাধীন ও সার্বভৌম ‘গণপ্রজাতন্ত্রী বাংলাদেশ’কে স্বীকৃতি প্রদান করে। বাংলাদেশ সরকার কর্তৃক ’৭১-এর ১০ এপ্রিল স্বাধীনতার ঘোষণাপত্রে গৃহীত রাষ্ট্রের নাম ‘গণপ্রজাতন্ত্রী বাংলাদেশ’ উদ্ধৃত করে লোকসভার অধিবেশনে ইন্দিরা গান্ধী বলেন, “বাংলাদেশ ‘গণপ্রজাতন্ত্রী বাংলাদেশ’ নামে অভিহিত হবে।” ভারতীয় প্রধানমন্ত্রীর এই বক্তৃতার পর লোকসভার সকল সদস্যবৃন্দ দাঁড়িয়ে তুমুল হর্ষধ্বনির মাধ্যমে এই ঘোষণাকে অভিনন্দন জানান। সশস্ত্র মুক্তিযুদ্ধ চলাকালে শুরু থেকে শেষ পর্যন্ত ভারত সরকার ও জনসাধারণের ভূমিকা কৃতজ্ঞচিত্তে স্মরণ করি।\nস্বাধীন বাংলাদেশ সরকার ও মুজিববাহিনীর জন্য ৭ ডিসেম্বর ছিল এক বিশেষ দিন। এদিন মুজিববাহিনীর অন্যতম প্রধান হিসেবে আমার দায়িত্বপ্রাপ্ত অঞ্চল যশোর হানাদারমুক্ত হয়। যশোরের সর্বত্র উত্তোলিত হয় স্বাধীন বাংলাদেশের পতাকা। সেদিন সরকারের নেতৃবৃন্দ ও মুজিববাহিনীর কমান্ডারগণসহ আমরা বিজয়ীর বেশে স্বাধীন বাংলাদেশের শত্রুমুক্ত প্রথম মুক্তাঞ্চল যশোরে প্রবেশ করি। জনসাধারণ আমাদের বিজয়মাল্যে ভূষিত করে। সে আনন্দ অনুভূতির কথা ভাষায় প্রকাশ করা যায় না। অনেকে বাংলাদেশ সরকারের সাথে মুজিববাহিনীর ভুল বোঝাবুঝির কথা বলেন। এটা সঠিক নয়। আমাদের হেডকোয়ার্টার ছিল কলকাতা বেইজড। আমি নিয়মিত সরকারের সাথে যোগাযোগ করতাম। মনে পড়ে জেনারেল ওবানের কথা। তিনি দেরাদুনে আমাদের ট্রেনিং দিতেন। জেনারেল সরকার ও শ্রী ডি পি ধর, যাঁরা আমাদের সাথে নিয়মিত যোগাযোগ করে কো-অর্ডিনেট করতেন। এখানে কারও ব্যক্তিগত খামখেয়ালির কোনো অবকাশ ছিল না। সকলেই ছিলেন সুসংগঠিত, পরিকল্পিত এবং সুশৃঙ্খল। সমগ্র বাংলাদেশকে ৪টি বৃহৎ অঞ্চলে বিভক্ত করে রাজনৈতিকভাবে অগ্রসর মুক্তিযোদ্ধাদের নিয়ে সংগঠিত ছিল মুজিববাহিনী। বাংলাদেশ সরকার কর্তৃক নিয়োগকৃত প্রধান সেনাপতি আতাউল গণী ওসমানীর নেতৃত্বে গঠিত বাংলাদেশ মুক্তিবাহিনীর (এফএফ) সাথে একত্রে যুদ্ধ করে পাকবাহিনীকে মোকাবেলা করাই ছিল মূলত মুজিববাহিনীর কাজ। মুজিববাহিনীর অন্যতম প্রধান হিসেবে আমার দায়িত্বে ছিল পাবনা, কুষ্টিয়া, যশোর, খুলনা, ফরিদপুর, বরিশাল এবং পটুয়াখালী। শ্রদ্ধেয় নেতা শেখ ফজলুল হক মনি ভাইয়ের দায়িত্বে ছিল তৎকালীন চট্টগ্রাম ডিভিশন; আবদুর রাজ্জাকের দায়িত্বে ছিল বৃহত্তর ময়মনসিংহ এবং সিরাজগঞ্জ সহ এক বিরাট অঞ্চলের; উত্তরাঞ্চলের দায়িত্বে ছিলেন সিরাজুল আলম খান। মুজিববাহিনীর ট্রেনিং হতো দেরাদুনে। দেরাদুন থেকে ট্রেনিং শেষ করে আমার সেক্টরের যারা তাদের প্লেনে করে ব্যারাকপুর ক্যাম্পে নিয়ে আসতাম। মুজিববাহিনীর সদস্যদেরকে বাংলাদেশের অভ্যন্তরে প্রবেশের প্রাক্কালে অশ্রæসজল চোখে বুকে টেনে, কপাল চুম্বন করে বিদায় জানাতাম। আমরা মুজিববাহিনীর ট্রেনিং ক্যাম্পে বক্তৃতায় বঙ্গবন্ধু মুজিবকে উদ্দেশ করে বলতাম, ‘প্রিয় নেতা, তুমি কোথায় আছ, কেমন আছ, জানি না! যতক্ষণ আমরা প্রিয় মাতৃভূমি তোমার স্বপ্নের বাংলাদেশকে হানাদার মুক্ত করতে না পারবো, ততক্ষণ আমরা মায়ের কোলে ফিরে যাবো না।’ ৯ মাসের রক্তক্ষয়ী মুক্তিযুদ্ধ শেষে ১৬ ডিসেম্বর যেদিন বিজয়ী হলাম, সেদিন আমরা সত্যিই মায়ের কোলে ফিরে এলাম। ১৮ ডিসেম্বর আমি এবং শ্রদ্ধেয় নেতা আব্দুর রাজ্জাক- আমরা দুভাই হেলিকপ্টারে করে ঢাকায় আসি। স্বাধীন বাংলাদেশের মাটিতে পদার্পণ করি। চারদিকে সেকি আনন্দ, ভাষায় প্রকাশ করা যায় না! প্রথমেই ছুটে গিয়েছিলাম- বঙ্গবন্ধুর সহধর্মিণী শ্রদ্ধেয়া ভাবী বেগম ফজিলাতুন্নেছা মুজিব, শেখ হাসিনা, শেখ রেহানা, শেখ রাসেলসহ- বঙ্গবন্ধু পরিবারকে যেখানে বন্দি করে রাখা হয়েছিল সেখানে। কিন্তু বিজয়ের আনন্দ ছাপিয়ে কেবলই মনে পড়ছিল প্রিয় নেতা বঙ্গবন্ধুর কথা। যে স্বাধীন বাংলার ¯েøাগান তুলেছিলাম রাজপথে; যে বাংলার জন্য বঙ্গবন্ধুর গতিশীল নেতৃত্বে কাজ করেছি; পরমাকাক্সিক্ষত সেই বাংলাদেশ আজ স্বাধীন হয়েছে। আজ আমরা হানাদার মুক্ত, স্বাধীন। বাংলাদেশ সরকারের নেতৃবৃন্দ অপূর্ব দক্ষতার সাথে, দল-মত-শ্রেণি নির্বিশেষে সবাইকে ঐক্যবদ্ধ করে, আস্থা ও বিশ্বাসে নিয়ে সফলভাবে মুক্তিযুদ্ধ পরিচালনা করে স্বদেশ প্রত্যাবর্তন করেন ২২ ডিসেম্বর। বিমানবন্দরে নেতৃবৃন্দকে বিজয়মালা দিয়ে অভ্যর্থনা জানাই। চতুর্দিকে লাখ লাখ মানুষ। মুক্তিযুদ্ধের রণধ্বনি ‘জয়বাংলা’ ¯েøাগানে সর্বত্র মুখরিত। চারদিকে মুক্তিযোদ্ধাদের মহাসমাবেশ আর আনন্দ মিছিল। মানুষ ছুটে আসছে আমাদের দেখতে। বিজয়ের সেই সুমহান দিনগুলোতে সাধারণ মানুষের চোখে-মুখে গৌরবের যে দীপ্তি আমি দেখেছি, সেই রূপ বিজয়ের গৌরবমণ্ডিত আলোকে উদ্ভাসিত। স্বজন হারানোর বেদনা সত্ত্বেও প্রত্যেক বাঙালির মুখে ছিল পরম পরিতৃপ্তির হাসি; যা আজো আমার চোখের সামনে ভেসে ওঠে। কিন্তু বিজয়ের আনন্দ ছাপিয়ে কেবলই মনে পড়ছিল প্রিয় নেতা বঙ্গবন্ধুর কথা। যার সাথেই দেখা হয়, সকলের একই প্রশ্ন, ‘বঙ্গবন্ধু কোথায় আছেন, কেমন আছেন, কবে ফিরবেন?’ বঙ্গবন্ধুর মুক্তির জন্য সর্বস্তরের মুক্তিকামী বাঙালির ঘরে ঘরে রোজা রাখা, বিশেষ দোয়ার আয়োজন চলছিল। বঙ্গবন্ধুবিহীন বিজয় অপূর্ণ। মুক্তিযুদ্ধ চলাকালে অক্টোবরে বঙ্গবন্ধুর ফাঁসির আদেশ হয়েছিল। দেশ স্বাধীন না হলে ডিসেম্বরেই বঙ্গবন্ধুকে ফাঁসিকাষ্ঠে ঝুলানো হতো। কিন্তু আমরা জানতাম বীর বাঙালির ওপর নেতার আস্থার কথা। তিনি তো গর্ব করে বলতেন, ‘তারা আমাকে হত্যা করতে পারে। কিন্তু বাংলার মানুষকে তারা দাবিয়ে রাখতে পারবে না। ওরা আমাকে হত্যা করলে লক্ষ মুজিবের জন্ম হবে।’ ১৬ ডিসেম্বর হানাদারমুক্ত হয়ে বিজয় অর্জন করার পরেও আমরা নিজদের স্বাধীন ভাবতে পারি নাই। কারণ, বঙ্গবন্ধু তখনো পাকিস্তানের কারাগারে বন্দি। আমরা পরিপূর্ণ স্বাধীনতা অর্জন করেছি সেদিন, যেদিন ’৭২-এর ১০ জানুয়ারি বুকভরা আনন্দ আর স্বজন-হারানোর বেদনা নিয়ে জাতির পিতা তাঁর স্বপ্নের স্বাধীন বাংলাদেশে ফিরে এসেছিলেন।\nডিসেম্বরের ১৪ তারিখ বাঙালি জাতির শ্রেষ্ঠ সন্তান বুদ্ধিজীবীদের পূর্বপরিকল্পিত নীলনকশানুযায়ী নিষ্ঠুরভাবে হত্যা করেছিল পাকিস্তানিদের দোসর এদেশীয় রাজাকার-আলবদর বাহিনীর ঘাতকরা। ডিসেম্বর মহান বিজয়ের গৌরবমণ্ডিত মাস হলেও ১৪ ডিসেম্বর আমাদের বেদনার দিন। মনে পড়ে নির্ভীক সাংবাদিক শহীদ সিরাজুদ্দীন হোসেনের কথা। যাঁর কাছে আমি ঋণী। ’৬৯-এর গণআন্দোলনের অগ্নিঝরা দিনগুলোতে যিনি আমাকে বুদ্ধি-পরামর্শ দিয়ে সহযোগিতা করেছেন। মনে পড়ে শহীদ বুদ্ধিজীবী মুনীর চৌধুরী, মোফাজ্জল হায়দার চৌধুরী, গিয়াসউদ্দীন আহমদ, আনোয়ার পাশা, জ্যোতির্ময় গুহঠাকুরতা, ড. আবুল খায়েরসহ শহীদ বুদ্ধিজীবীদের কথা। জাতির মেধাবী সন্তানদের হত্যা করার মধ্য দিয়ে ঘাতকরা আমাদের মেধাহীন জাতিতে পরিণত করতে চেয়েছিল।\nমহান মুক্তিযুদ্ধের রক্তঝরা দিনগুলোতে সমগ্র জাতি ঐক্যবদ্ধ হয়েছিল দেশমাতৃকার স্বাধীনতার সূত্রে। জাতীয় ঐক্যের অভূতপূর্ব নিদর্শন ছিল সেই দিনগুলো। ছাত্র-শিক্ষক-বুদ্ধিজীবী-কৃষক-শ্রমিক-যুবক সকলেই আমরা ঐক্যবদ্ধ হয়ে কাঁধে কাঁধ মিলিয়ে প্রত্যক্ষ-পরোক্ষ অংশগ্রহণে সফল জনযুদ্ধের মাধ্যমে অর্জন করেছি সুমহান বিজয়। আর এখানেই নিহিত আছে জাতির পিতা বঙ্গবন্ধু মুজিবের ঐতিহাসিক সাফল্য। স্বাধীনতার ডাক দিয়ে একটি নিরস্ত্র জাতিকে তিনি সশস্ত্র জাতিতে রূপান্তরিত করেছিলেন। আমরা সেদিন ¯েøাগান দিয়েছি, ‘জাগো জাগো বাঙ্গালী জাগো’; ‘পিন্ডি না ঢাকা, ঢাকা ঢাকা’; ‘তোমার আমার ঠিকানা, পদ্মা-মেঘনা-যমুনা’; ‘বীর বাঙালী অস্ত্র ধরো, বাংলাদেশ স্বাধীন করো’; ‘জয় বাংলা’ ইত্যাদি। সেদিন কে হিন্দু, কে মুসলমান, কে বৌদ্ধ, কে খ্রিস্টান এসব প্রশ্ন ছিল অবান্তর। আমাদের মূল ¯েøাগান ছিল ‘তুমি কে? আমি কে? বাঙালী, বাঙালী।’ আমাদের পরিচয় ছিল ‘আমরা সবাই বাঙালী’। অথচ ভাবতে অবাক লাগে, যে পাকিস্তানের কারাগার বঙ্গবন্ধুকে আটকে রাখতে পারে নাই; মৃত্যুদণ্ড দিয়েও কার্যকর করতে পারে নাই। অথচ ’৭৫-এর ১৫ আগস্ট স্বাধীন বাংলাদেশের মাটিতে পরাজিত শক্তির দোসর খুনি মোশতাক-রশীদ-ফারুক-ডালিম চক্র বঙ্গবন্ধুকে সপরিবারে হত্যা করলো! যে স্বাধীনতা বিরোধীরা মাকে ছেলেহারা, পিতাকে পুত্রহারা, বোনকে স্বামীহারা করেছিল; জেনারেল জিয়া তাদের রাজনীতিতে পুনর্বাসিত করে মহান মুক্তিযুদ্ধের আদর্শকে সংবিধান থেকে উৎপাটিত করেছিল। পরাজিত শক্তির পুনরুত্থানে প্রতি মুহূর্তে যে বাস্তবতার মুখোমুখি হয়েছি- তাতে কেবলি মনে হয়েছে, বিজয়ের আনন্দ ক্ষণস্থায়ী, আর পরাজয়ের গøানি দীর্ঘস্থায়ী!\nএকটি আন্তর্জাতিক সম্মেলনে যোগদান করার জন্য গত বছরের ২৬ ও ২৭ নভেম্বর কলকাতা গিয়েছিলাম। মুক্তিযুদ্ধের ৯ মাস কলকাতার যে বাড়িতে আমরা ছিলাম- সানি ভিলা, ২১ নং রাজেন্দ্র রোড, নর্দার্ন পার্ক, ভবানীপুর, কলকাতা- এবার সেখানে গিয়েছিলাম। যদিও সেই অতীতের স্মৃতি এখন আর নাই। গিয়েছিলাম ব্যারাকপুর। যেখানে মুজিববাহিনীর প্রশিক্ষিত সদস্যদের নিয়ে আমি অবস্থান করতাম এবং মুক্তিযোদ্ধাদের হাতে অস্ত্র তুলে দিয়ে সীমান্তে নিয়ে তাদের দেশের অভ্যন্তরে প্রবেশ করাতাম। কিন্তু ব্যারাকপুরে যেখানে আমি ছিলাম সেটা এখন ক্যান্টনমেন্টে পরিণত হওয়ায় তার স্মৃতি এখন আর নাই। গিয়েছিলাম ৮ নং থিয়েটার রোডে। স্মৃতির পাতায় ভেসে উঠেছিল চার জাতীয় নেতা- যারা এখান থেকে নেতৃত্ব দিয়েছিলেন। ইসলামিয়া কলেজের ছাত্র থাকাকালে বঙ্গবন্ধু যে হোস্টেলে থাকতেন সেই বেকার হোস্টেলে গিয়েছিলাম। সেখানে ‘বঙ্গবন্ধু স্মৃতিকক্ষ’ নামে একটি কক্ষ দেখে অভিভূত হয়েছি। বঙ্গবন্ধু ছিলেন ইসলামিয়া কলেজ ছাত্র সংসদের নির্বাচিত সাধারণ সম্পাদক। তিনি যে একদিন মহান নেতা হবেন স্মৃতিকক্ষটি সেই স্বাক্ষর বহন করছে। স্বাধীন বাংলা বেতার কেন্দ্রের অনুষ্ঠানাদি যেখান থেকে পরিচালিত হতো সেখানে গিয়েছিলাম। সেখানে এখন মানুষ থাকে। ভেতরে প্রবেশ করতে পারি নাই। বাড়িটির সামনে দাঁড়িয়ে মুক্তিযুদ্ধের সেই দিনগুলো স্মৃতির পাতায় ভেসে উঠেছিল।\nপ্রতিপক্ষের শত ষড়যন্ত্র সত্ত্বেও বঙ্গবন্ধুর আদর্শ ও মহান মুক্তিযুদ্ধের চেতনা ধারণ করে বাংলাদেশ সামনের দিকে এগিয়ে যাচ্ছে। অতীতের সকল রেকর্ড ভঙ্গ করে আর্থসামাজিক প্রতিটি সূচক আজ ইতিবাচকভাবে অগ্রগতির দিকে ধাবমান। স্বাধীনতার পরে বাংলাদেশের জনসংখ্যা ছিল সাড়ে ৭ কোটি; যুদ্ধবিধ্বস্ত ঘরে ঘরে ছিল খাদ্যাভাব। অথচ আজ দেশে ১৬ কোটি মানুষ এবং খাদ্যভাণ্ডার পরিপূর্ণ। ’৭২-৭৩ অর্থবছরে দেশের মোট রপ্তানি ছিল ৩৪৮ মিলিয়ন ডলার; এখন তা বৃদ্ধি পেয়ে ৩৭ বিলিয়ন ডলার ছাপিয়ে গেছে। আগামীতে মহান বিজয় দিবসের ৫০তম বার্ষিকী উদযাপনের প্রাক্কালে তৈরি পোশাক খাতের রপ্তানি লক্ষ্যমাত্রা আমরা স্থির করেছি ৫০ বিলিয়ন ডলার। স্বাধীনতার পর বাংলাদেশের বৈদেশিক মুদ্রার রিজার্ভ ছিল না বললেই চলে- অর্থাৎ প্রায় শূন্য হাতে যাত্রা শুরু করে- আজ আমাদের রিজার্ভ ৩৩ বিলিয়ন ডলার ছাড়িয়ে গেছে। মাথাপিছু আয় যেখানে ছিল মাত্র ৫০-৬০ ডলার, আজ তা ১৭৫১ ডলারে উন্নীত হয়েছে। আর পিপিপি (পারচেজিং পাওয়ার প্যারিটি) অনুসারে ২১০০ ডলারের অধিক। বিশ্বের প্রধান প্রধান জরিপকারী সংস্থার পরিসংখ্যান অনুযায়ী অর্থনীতিবিদগণ মনে করেন, বাংলাদেশ হচ্ছে উদীয়মান ১১টি দেশের অন্যতম। বিশ্বব্যাংকের রিপোর্ট মতে সামাজিক খাতের অগ্রগতিতে অধিকাংশ ক্ষেত্রে বাংলাদেশ ভারত থেকে এগিয়ে। নোবেল বিজয়ী অর্থনীতিবিদ অমর্ত্য সেন বলেছেন, ‘সামাজিক-অর্থনৈতিক সকল ক্ষেত্রে বাংলাদেশ পাকিস্তান থেকে এগিয়ে। এমনকি সামাজিক কোন কোন ক্ষেত্রে ভারত থেকেও এগিয়ে।’ যেমন আমাদের রপ্তানি, রিজার্ভ, রেমিটেন্স, বিদ্যুৎ উৎপাদন পাকিস্তান থেকে বেশি। আবার সামাজিক খাতে আমাদের গড় আয়ু ভারত পাকিস্তান থেকে বেশি। মাতৃ মৃত্যুর হার, শিশু মৃত্যুর হার, জন্ম হার ভারত পাকিস্তান থেকে কম। নারীর ক্ষমতায়নেও আমরা এগিয়ে। আমাদের দেশে এখন শতকরা ৮৫ জন বিদ্যুৎ সুবিধা ভোগ করছে। ২০২১ সালের মধ্যে আশা করি শতভাগ মানুষকে আমরা বিদ্যুতের সুবিধা দিতে পারবো। অর্থাৎ সামগ্রিকতায় বাংলাদেশ আজ অর্থনৈতিকভাবে বিকাশমান। আমরা জনসাধারণের নিকট প্রতিশ্রæতিবদ্ধ এবং আমাদের আশাবাদ প্রধানমন্ত্রী শেখ হাসিনা ঘোষিত ‘রূপকল্প’ অনুযায়ী ২০২১ সালে বাংলাদেশ মধ্যম-আয়ের দেশে রূপান্তরিত হবে। ইতিমধ্যে আমরা উন্নয়নশীল দেশে উন্নীত হয়েছি। দুটি আন্তর্জাতিক সংস্থা যথাক্রমে ‘সিপিএ’ এবং ‘আইপিইউ’র সর্বোচ্চ পদে আমাদের প্রতিনিধি জাতীয় সংসদের মাননীয় স্পিকার ড. শিরীন শারমিন চৌধুরী এবং সংসদ সদস্য সাবের হোসেন চৌধুরী সরাসরি ভোটে নির্বাচিত হয়ে বিদেশের মাটিতে স্বদেশের গৌরব বৃদ্ধি করেছেন। মহান বিজয় দিবসের ৪৭তম বার্ষিকীতে আজ গর্ব করে বলতে পারি, যে স্বপ্ন ও প্রত্যাশা নিয়ে জাতির পিতা বঙ্গবন্ধু শেখ মুজিবুর রহমান স্বাধীন ও সার্বভৌম গণপ্রজাতন্ত্রী বাংলাদেশ প্রতিষ্ঠা করেছিলেন দীর্ঘ পথ-পরিক্রমায় তারই সুযোগ্য উত্তরসূরি প্রধানমন্ত্রী শেখ হাসিনার গতিশীল নেতৃত্বে আজ তা অসাম্প্রদায়িক, গণতান্ত্রিক ও শোষণমুক্ত সোনার বাংলায় রূপান্তরিত হতে চলেছে। শিগগিরই বাংলাদেশ আন্তর্জাতিক ক্ষেত্রে ক্ষুধামুক্ত, দারিদ্র্যমুক্ত দেশ হিসেবে প্রতিষ্ঠালাভ করবে। আজ দেশ অগ্রগতির পথে এগিয়ে চলেছে, কিন্তু ষড়যন্ত্র এখনো থেমে নেই। যারা স্বাধীনতা বিরোধী, যুদ্ধাপরাধী-মানবতা বিরোধী এবং যারা বঙ্গবন্ধুকে হত্যা করে সংবিধান পরিবর্তন করেছিল, রাষ্ট্রীয় চার মূলনীতিকে যারা বাতিল করেছিল এবং যারা দেশের স্বাধীনতার চেতনা ও মূল্যবোধকে ধ্বংস করেছিল- আজকে ভাবতে লাগে আমরা সেই স্বাধীনতার চেতনা ও মূল্যবোধকে পুনরুদ্ধার করেছি। জাতির পিতার হত্যার বিচার শেষ করেছি। যুদ্ধাপরাধীদের হত্যার বিচার করে ইতোমধ্যে অনেকের মৃত্যুদণ্ড কার্যকর হয়েছে, বাকিদের বিচারকার্য চলছে। প্রধানমন্ত্রী শেখ হাসিনার গতিশীল নেতৃত্বে আন্তর্জাতিক বিশ্বে বাংলাদেশ আজ মর্যাদাশীল একটি রাষ্ট্রে পরিণত হয়েছে। বঙ্গবন্ধুর দুটি স্বপ্ন ছিল, এক. বাংলাদেশের স্বাধীনতা, দুই. বাংলাদেশকে সোনার বাংলায় রূপান্তরিত করা। একটি তিনি পূর্ণ করে গিয়েছেন। আরেকটি আজকে তার সুযোগ্য কন্যা প্রধানমন্ত্রী শেখ হাসিনার নেতৃত্বে বাস্তবায়নের পথে এগিয়ে চলেছে। সেদিন বেশি দূরে নয়, যেদিন বাংলাদেশ হবে বঙ্গবন্ধুর স্বপ্নের সোনার বাংলা।


এবার থেকে স্কুল ইউনিফর্ম হবে খাদির কাপড়ের – BAARTA TODAY\nTagged: amaderbharat.com, india, খাদি, যোগী\nএবার থেকে স্কুল ইউনিফর্ম তৈরি করা হবে খাদি কাপড় দিয়ে। খাদি উদ্যোগকে আরও এক ধাপ এগিয়ে নিয়ে যেতে এই নতুন পদক্ষেপ গ্রহণ করেছে উত্তরপ্রদেশের যোগী আদিত্যনাথ সরকার। প্রাথমিকভাবে প্রতি চার জেলার একটি করে ব্লকের স্কুলে খাদির তৈরি ইউনিফর্ম পড়ে স্কুলে যাবে ছাত্রছাত্রীরা। জুলাই মাসের শুরুতেই এই সিদ্ধান্ত কার্যকর করতে চাইছে যোগী আদিত্যনাথ সরকার।\nPrevious Post: কী চাইছেন মমতা? গৃহযুদ্ধ?\nNext Post: পাত্রসায়রে পথে নামল গুলিবিদ্ধ ছাত্রের সহপাঠীরা


ব্যাপক সহিংসতায় নির্বাচনের ভোটগ্রহণ শেষ | বিশ্ব | DW | 05.01.2014\nসহিসংতা আর কম ভোটার উপস্থিতির মধ্য দিয়ে বিরোধী দল ছাড়াই ১০ম জাতীয় সংসদ নির্বাচনের ভোটগ্রহণ শেষ হয়েছে৷ নির্বাচনি সহিংসতায় ১২ জন নিহত হওয়ার খবর পাওয়া গেছে৷ এছাড়া ভোটকেন্দ্রে হামলা ও ব্যালট পেপার ছিনতাইয়ের ঘটনা ঘটেছে৷\nরবিবার সকাল ৮টা থেকে বিকেল ৪টা পর্যন্ত ভোটগ্রহণ করা হয়৷ নির্বাচন প্রতিহতে হরতাল, অবরোধ দিয়ে সক্রিয় ছিল বিরোধী ১৮ দল৷\nরবিবার সকালে নির্বাচন শুরুর আগে থেকেই শুরু হয় সহিংসতা৷ আর এই সহিংসতা চলে ভোট গ্রহণের পুরো সময় ধরে৷ নির্বাচন বিরোধীরা ভোটকেন্দ্রে হামলা চালায়৷ আর তা প্রতিহতে সহিংসতা আরো বিস্তৃত হয়৷ এই সহিংসতায় একজন সহকারী প্রিজাইডিং অফিসারসহ সারা দেশে ১২ জন নিহত হওয়ার খবর পাওয়া গেছে৷\nনির্বাচন কমিশন সহিংসতা এবং ভোটকেন্দ্র পুড়িয়ে দেয়ার কারণে ১৩৯টি ভোটকেন্দ্রের নির্বাচন স্থগিত করেছে\nরংপুর, বগুড়া, সাতক্ষীরা, চট্টগ্রাম, পাবনা, গাইবান্ধা, নীলফামারী, পিরোজপুরসহ দেশের বিভিন্ন এলাকায়, ভোটকেন্দ্রে হামলা, ব্যালট পেপার ও বাক্স ছিনতাই, নির্বাচনি কর্মকর্তাদের ভোটকেন্দ্রে যেতে বাধা, ভোটকেন্দ্রে ককটেল বিস্ফোরণের সহিংস ঘটনা ঘটেছে৷ আর আওয়ামী লীগের প্রার্থীদের লোকজনের বিরুদ্ধে কোথাও কোথাও ভোট ছিনতাইয়ের অভিযোগ পাওয়া গেছে৷\nভোটের আগের দিন থেকে ভোট গ্রহণের দিন রবিবার পর্যন্ত ঢাকার বাইরে কমপক্ষে দেড়শ ভোটকেন্দ্রে হামলা হয়েছে৷ আর ভোটকেন্দ্র হওয়ায় পুড়িয়ে দেয়া হয়েছে ১১১টি শিক্ষা প্রতিষ্ঠান৷ সেসব প্রতিষ্ঠানের নতুন বইও পুড়ে গেছে৷\nঢাকায়ও কয়েকটি কেন্দ্রে সহিংসতা এবং ককটেল বিস্ফোরণের ঘটনা ঘটেছে৷ আর ঢাকাসহ সারা দেশেই ভোটার উপস্থিতি ছিল কম৷ কোনো কোনো কেন্দ্র দুপুর পর্যন্ত বলতে গেলে ফাঁকাই ছিল৷ তবে ভোটার উপস্থিতি ছিল অনেক কম৷ ১৯৯৬ সালের ১৫ই ফেব্রুয়ারির একতরফা নির্বাচনে ভোট পড়েছিল ২৬ শতাংশ৷ এবার তার চেয়ে পরিস্থিতি ভাল নয়, বলে জানান নির্বাচনি কর্মকর্তারা৷\nনির্বাচন কমিশন সহিংসতা এবং ভোটকেন্দ্র পুড়িয়ে দেয়ার কারণে ১৩৯টি ভোটকেন্দ্রের নির্বাচন স্থগিত করেছে৷\nনির্বাচন কমিশনে নিবন্ধিত ৩৭টি রাজনৈতিক দলের মধ্যে ক্ষমতাসীন আওয়ামী লীগসহ ১২টি দল এই নির্বাচনে অংশ নিয়েছে\nবাংলাদেশের নির্বাচন পর্যবেক্ষণ প্রতিষ্ঠান ব্রতী-র পরিচালক রঘুনাথ রাহা ডয়চে ভেলেকে জানান, সকালের দিকে ভোটারের উপস্থিতি ছিল খুবই কম৷ তবে বেলা বাড়ার সঙ্গে ভোটকেন্দ্রে কিছু ভোটার উপস্থিতি বেড়েছে৷ কিন্তু তা খুব বেশি নয়৷ তিনি জানান সহিংসতার কারণে যারা আগ্রহী তাঁরাও ভোটকেন্দ্রে যাননি ভয়ে৷ নির্বাচন প্রতিহত করতে বিরোধী দল তৎপর থাকায় তার প্রভাব পড়েছে৷ আর একতরফা নির্বাচন হওয়ায় ভোটাররাও ভোট দিতে তেমন আগ্রহী হয়নি৷\nজাতীয় নির্বাচন পর্যবেক্ষক পরিষদ, জানিপপ-এর চেয়ারম্যান অধ্যাপক ড. নাজমুল আহসান কলিমুল্লাহ ডয়চে ভেলেকে জানান, ভোটার উপস্থিতি কম হবে এটাই স্বাভাবিক৷ কারণ এটি একটি ভিন্ন ধরণের নির্বাচন৷ একতরফার সঙ্গে আছে ব্যাপক সহিংসতা এবং বিরোধী দলের হরতাল-অবরোধ৷\nরাজনৈতিক বিশ্লেষক অধ্যাপক ড. ইমতিয়াজ আহমেদ ডয়চে ভেলেকে জানান, এই নির্বাচন নিয়ে সাধারণ ভোটারদের মধ্যে তেমন আগ্রহ নেই৷ কারণ এরইমধ্যে অর্ধেকের বেশি প্রার্থী বিনা প্রতিদ্বন্দ্বিতায় নির্বাচিত হয়েছেন৷ প্রায় ৫২ ভাগ ভোটারের তাই ভোট নেই৷ আর এই নির্বাচন শুধু বিএনপির নেতৃত্বে বিরোধী ১৮ দলীয় জোটই বর্জন করছে না৷ সিপিবি, গণফোরাম, কৃষক শ্রমিক জনতা লীগ এবং বিকল্পধারার মতো মুক্তিযুদ্ধের পক্ষের দল এই নির্বাচন বর্জন করেছে৷ ভারত ছাড়া আর কোনো দেশের সমর্থন নেই৷ মানুষ এই নির্বাচনকে গ্রহণ করেনি৷ তাই তারা ভোটকেন্দ্রে যায়নি বলে মনে করেন অধ্যাপক ইমতিয়াজ৷ আর সরকারপক্ষ ভোটের পরিমাণ বেশি দেখাতে ভোটকেন্দ্র দখল করা হয়েছে৷ বিরোধী দল ভোট ঠেকাতে সহিংসতা করেছে৷ সব মিলিয়ে এটি একটি অগ্রহণযোগ্য নির্বাচনে পরিণত হয়েছে৷\nবিএনপির ভারপ্রাপ্ত মহাসচিব মির্জা ফখরুল ইসলাম আলমগীর এক বিবৃতিতে বলেছেন, ‘‘একটি অর্থহীন, সবার কাছে অগ্রহণযোগ্য ও হাস্যকর নির্বাচনের মাধ্যমে সরকার দেশবাসীর কাছে গণধিকৃত হয়েছে৷'' তিনি বলেন দেশবাসী প্রহসনের নির্বাচন প্রত্যাখ্যান করায় এই সরকার সম্পূর্ণরূপে অবৈধ হয়ে গেছে৷ এই ভোটারবিহীন একদলীয় নির্বাচন জাতির কলঙ্ক হয়ে থাকবে৷\nতবে নির্বাচনকে শান্তিপূর্ণ বলেছে আওয়ামী লীগ৷ যোগাযোগমন্ত্রী এবং আওয়ামী লীগ নেতা ওবায়দুল কাদের বলেছেন, নির্বাচন শান্তিপূর্ণ এবং নিরপেক্ষ হয়েছে৷ তবে কিছু এলাকায় সহিংসতার কথা স্বীকার করেন তিনি৷ তিনি বলেন ভোটার উপস্থিতি নয়, নির্বাচন নিয়মকানুন মেনে হয়েছে কিনা, তাই দেখার বিষয়৷\nপ্রধান নির্বাচন কমিশনার কাজী রকিব উদ্দিন আহমেদ নির্বাচনকে সুষ্ঠু দাবি করে বলেছেন, বিরোধী দল এই নির্বাচনে অংশ না নেয়ায় ভোটার উপস্থিতি কম হয়েছে৷ তিনি বলেন যেসব এলাকায় সহিংসতার কারণে ভোট নেয়া যায়নি সেসব এলাকায় ২৪ জানুয়ারির মধ্যে ভোট নেয়া হবে৷\nনির্বাচন কমিশনে নিবন্ধিত ৩৭টি রাজনৈতিক দলের মধ্যে ক্ষমতাসীন আওয়ামী লীগসহ ১২টি দল এই নির্বাচনে অংশ নিয়েছে৷ আর প্রধান বিরোধী দল বিএনপিসহ ২৫টি দল এই নির্বাচন বর্জনের পর প্রতিহতে একই সঙ্গে হরতাল আর অবরোধ পালন করছে৷\nরোববারের নির্বাচনে ৩০০ আসনের মধ্যে ১৫৩ আসনের প্রার্থীরা আগেই বিনা প্রতিদ্বন্দ্বিতায় নির্বাচিত হয়েছেন৷ তাই নির্বাচন হয়েছে বাকি ১৪৭ আসনে৷ এতে মোট ভোটার ৪,৩৯,৩৭,৯৩৭ জন৷ প্রার্থী ৩৯০ জন৷ অর্ধেকেরও বেশি প্রার্থী বিনা প্রতিদ্বন্দ্বিতায় নির্বাচিত হওয়ায় মোট ভোটারের ৫২ ভাগের ভোট দেয়ার সুযোগ ছিল না৷ এমনকি এই কারণে রাষ্ট্রপতি ও প্রধানমন্ত্রীও ভোট দিতে পারেননি৷\nকি-ওয়ার্ডস নির্বাচন, ব্যাপক সহিংসতা, প্রাণহানি, ভোট গ্রহণ, বিরোধী দলের বর্জন, ভোটার উপস্থিতি কম, বাংলাদেশ


রাখাইনে এনভিসি প্রক্রিয়া ‘শিগগির’ শুরু করবে মিয়ানমার - Suprobhat Bangladesh রাখাইনে এনভিসি প্রক্রিয়া ‘শিগগির’ শুরু করবে মিয়ানমার - Suprobhat Bangladesh\nরাখাইনে এনভিসি প্রক্রিয়া ‘শিগগির’ শুরু করবে মিয়ানমার\nPosted on সেপ্টেম্বর ২৮, ২০১৭ সেপ্টেম্বর ২৮, ২০১৭ Author suprobhatCategories প্রথম পাতা\nরাখাইনে জাতিগত নিধনযজ্ঞের মুখে বাংলাদেশে পালিয়ে রোহিঙ্গাদের জাতীয় যাচাইকরণ কার্ড (ন্যাশনাল ভেরিফিকেশন কার্ড-এনভিসি) প্রক্রিয়া শিগগির শুরু করবে মিয়ানমার সরকার। গতকাল মিয়ানমারের কেন্দ্রীয় সমাজকল্যাণ, ত্রাণ ও পুনর্বাসনমন্ত্রী ড. উইন মিয়াত আয়ই এ কথা জানিয়েছেন। খবর বাংলাট্রিবিউন’র।\nসরকার পরিচালিত সংবাদমাধ্যমের বরাত দিয়ে ফ্রন্টিয়ার মিয়ানমার জানায়, সমাজকল্যাণমন্ত্রী জানিয়েছে মংডু শহরের টাউংপাইয়ু লেটিয়ার গ্রামে শিগগিরই এই যাচাইকরণ প্রক্রিয়া শুরু হবে। এখানে সড়ক পথে বাংলাদেশ থেকে যারা ফিরবে তাদের যাচাইকরণ প্রক্রিয়া অনুষ্ঠিত হবে। আর যারা নৌপথে ফিরবেন তাদের যাচাই প্রক্রিয়া অনুষ্ঠিত হবে মংডুর উত্তরে অবস্থিত নগা খু ইয়া গ্রামে।\nড. উইন মিয়াত আয়ই বলেন, যাচাই প্রক্রিয়া শেষে শরণার্থীদের দার গায়ই জার গ্রামে পুনর্বাসিত করা হবে।\nমিয়ানমারের রাষ্ট্রীয় উপদেষ্টা ও ডি ফ্যাক্টো নেতা অং সান সু চির ঘোষণা পুনর্ব্যক্ত করেছেন সমাজকল্যাণমন্ত্রী। তিনিও জানান, ১৯৯৩ সালে বাংলাদেশ- মিয়ানমারের স্বাক্ষরিত চুক্তি অনুসারেই শরণার্থীদের ফিরিয়ে নেওয়া হবে।\n২৫ আগস্ট আরাকান রোহিঙ্গা স্যালভেশন আর্মির (আরসা) সদস্যরা ৩০টি পুলিশ ফাঁড়িতে হামলা চালালে সর্বশেষ এই সহিংসতা ছড়িয়ে পড়ে রাখাইন রাজ্যে। পুলিশ ফাঁড়িতে হামলার জবাবে পরিচালিত সামরিক অভিযানে ৪ লাখ ৮০ হাজার রোহিঙ্গা পালিয়ে বাংলাদেশে আশ্রয় নিয়েছে। জাতিসংঘ জানিয়েছে, স্থানীয় বৌদ্ধদের সহযোগিতায় মিয়ানমার সেনাবাহিনী জাতিগত নিধনযজ্ঞ চালাচ্ছে। মিয়ানমার সরকার জাতিসংঘের অভিযোগ অস্বীকার করেছে।\nবাংলাদেশ ও মিয়ানমারের ১৯৯৩ সালের চুক্তি অনুযায়ী কেবল মিয়ানমারের বৈধ কাগজপত্রসহ নিবন্ধিতরাই ফিরতে পারবে রাখাইনে। অস্ট্রেলিয়াভিত্তিক সংবাদমাধ্যম এবিসি নিউজ পালিয়ে আসা রোহিঙ্গাদের মধ্যে মাত্র ৫৮০০ জন নিবন্ধিত। তারাও সবাই রাখাইনে ফিরতে পারবে, এমন নয়। কেননা নিবন্ধিত হওয়া রোহিঙ্গাদের মধ্যে নাগরিকত্বের প্রমাণ থাকা ব্যক্তিরাই কেবল ফিরে যেতে পারবেন।\nফ্রন্টিয়ার মিয়ানমারের ২০১৫ সালের এক প্রতিবেদন অনুযায়ী রাখাইনে তখন থাকা ১০ লাখ রোহিঙ্গার মধ্যে ন্যাশনাল ভেরিফিকেশন কার্ড পেয়েছিল ৭ হাজার ৫৪৮জন। এর বাইরে আর কোনও কাগজপত্রই রোহিঙ্গাদের নেই। তাই ৭ হাজার ৫৪৮ জনের বেশি মানুষের মিয়ানমারে ফেরার কোনও সুযোগ নেই।\nউল্লেখ্য, ১৯৮২ সালের বিতর্কিত বর্ণবাদী নাগরিকত্ব আইনে মিয়ানমারের প্রায় ১০ লাখ রোহিঙ্গার নাগরিকত্ব অস্বীকার করা হয়। এতে মিয়ানমারে বসবাসকারীদের ঈরঃরুবহ, অংংড়পরধঃব এবং ঘধঃঁৎধষরুবফ পর্যায়ে ভাগ করা হয়েছে। এমনকি দেশটির সরকার তাদের প্রাচীন নৃগোষ্ঠী হিসেবেও স্বীকৃতি দেয়নি। ১৮২৩ সালের পরে আগতদের অংংড়পরধঃব আর ১৯৮২ সালে নতুনভাবে দরখাস্তকারীদের ঘধঃঁৎধষরুবফ বলে আখ্যা দেওয়া হয়। ওই আইনের ৪ নম্বর প্রভিশনে আরও শর্ত দেওয়া হয়, কোনও জাতিগোষ্ঠী রাষ্ট্রের নাগরিক কি না, তা আইন-আদালত নয়; নির্ধারণ করবে সরকারের নীতি-নির্ধারণী সংস্থা ‘কাউন্সিল অব স্টেট’। এ আইনের কারণে রোহিঙ্গারা ভাসমান জনগোষ্ঠী হিসেবে চিহ্নিত হয়।


আ. লীগের ত্রি-বার্ষিক সম্মেলনকে ঘিরে লোহাগড়ায় কালো টাকার ছড়াছড়ি\nনড়াইলের লোহাগড়া উপজেলা আওয়ামী লীগের ত্রি-বার্ষিক সম্মেনকে ঘিরে যেন কালো টাকার ছড়াছড়ির অভিযোগ উঠেছে। সভাপতি পদে একটি কাউন্সিলর ভোটের দাম উঠেছে ৭ হাজার টাকা এবং সাধারণ সম্পাদক পদে কাউন্সিলর ভোটের দাম উঠেছে ৬ হাজার টাকা। কাউন্সিলররা একটি ভোট একাধিক প্রার্থীর কাছেও বিক্রি করছেন। সবমিলিয়ে প্রার্থীরা এখন বেকায়দায়। দলীয় নেতা-কর্মী, সমর্থক ও প্রার্থীদের সাথে কথা বলে এসব তথ্য পাওয়া গেছে।\nদলীয় সূত্র জানায়, ২০১৪ সালের ১১ জানুয়ারি লোহাগড়া উপজেলা আওয়ামী লীগের সর্বশেষ ত্রি-বার্ষিক সম্মেলন অনুষ্ঠিত হয়। ওই সম্মেলনে এস, এম, এ হান্নান রুনু সভাপতি ও সৈয়দ ফয়জুল আমির লিটু সাধারণ সম্পাদক নির্বাচিত হন। সম্মেলনের পরে পূর্নাঙ্গ কমিটিকে জেলা আওয়ামী লীগ অনুমোদন দেয় ২০১৭ সালের ডিসেম্বরে। সেই অনুযায়ী পূর্ণাঙ্গ কমিটির মেয়াদ রয়েছে আরো ১৩ মাস। অথচ রোববার সম্মেলন হতে যাচ্ছে। সর্বশেষ উপজেলা পরিষদ নির্বাচনে বিদ্রোহী প্রার্থী হওয়ার অজুহাত দেখিয়ে নির্বাচিত সভাপতি ও সম্পাদককে বাদ রেখেই গত ৩০ সেপ্টেম্বর সম্মেলন প্রস্তুতি কমিটি গঠন করে জেলা আওয়ামী লীগ। বিগত উপজেলা নির্বাচনে দলের উপজেলা সভাপতি এস, এম, এ হান্নান রুনু এবং দলের সাধারণ সম্পাদক তৎকালীন উপজেলা চেয়ারম্যান সৈয়দ ফয়জুল আমীর লিটু স্বতন্ত্র (আ, লীগ বিদ্রোহী) প্রার্থী হিসাবে প্রতিদ্বন্দিতা করেন। এস, এম, এ হান্নান রুনু উপজেলা চেয়ারম্যান নির্বাচিত হন।\nলোহাগড়ায় আওয়ামী লীগের রাজনীতিতে নির্বাচিত সভাপতি ও সম্পাদক এতটাই প্রভাবশালী ছিলেন যে তাদের ছাড়া দলের কর্মকান্ড, অস্তিত্ব নেতা-কর্মীরা কল্পনাও করতেন না। যেকারনে সম্মেলনে শৃংখলা, তোড়জোড়, প্রাণ নেই বলে দাবি করছেন অনেক নেতা-কর্মী ও তাদের সমর্থকরা। সম্মেলনকে ঘিরে মাইকিং, পোস্টারিং বা তেমন কোন প্রচারণা নেই। সম্মেলনে অতিথির তালিকা তৃণমূলের এমনকি উপজেলা কমিটির বেশিরভাগ নেতারাই জানেননা। নামপ্রকাশে অনিচ্ছুক প্রার্থীসহ দলের নেতা-কর্মীরা জানায়, এবারের সম্মেলনে কালো টাকার ছড়াছড়ি হচ্ছে। তাই ক্যাসিনো সমর্থক নেতারাই নেতৃত্বে আসার সম্ভাবনা বেশি। এখন টাকা দিয়ে ভোট কিনে যেসব প্রার্থী নেতা নির্বাচিত হচ্ছেন। নির্বাচিত সেই নেতা ভবিষ্যতে টাকার বিনিময়ে উপজেলার ১২টি ইউনিয়নের ইউনিয়ন কমিটি বিক্রি করবেন। এমন আশংকাও করছেন দলের অনেকে। খোঁজ নিয়ে জানা গেছে, সম্মেলন উপলক্ষে প্রস্তুতকৃত কাউন্সিলর তালিকা নিয়ে এখনো যথেষ্ট বিতর্ক রয়েছে। নিয়ম থাকলেও ১২টি ইউনিয়নের প্রতিটি ওয়ার্ডের সভাপতি ও সম্পাদক কাউন্সিলর হিসাবে অর্ন্তভূক্ত হতে পারেননি। ইউনিয়নের সভাপতি বা সম্পাদকের পছন্দের তালিকায় না থাকলে পুরন হয়নি কাউন্সিলর হওয়ার স্বপ্ন। আবার সম্মেলন প্রস্তুত কমিটির যে সব নেতা তালিকা যাচাই-বাছাই করেছেন তাদেরও পছন্দের হতে হয়েছে। নইলে তালিকায় নাম ওঠেনি। নামপ্রকাশে অনিচ্ছুক একজন সাধারণ সম্পাদক প্রার্থী অভিযোগ করেন, জয়পুর ইউনিয়নে কেন্দ্রীয় বা জেলা কমিটির নির্দেশনা মানা হয়নি। তড়িঘড়ি করে গত শুক্রবার রাতে দিঘলিয়া ইউনিয়নের ৩১জন কাউন্সিলর চূড়ান্ত করা হয়েছে। প্রধানমন্ত্রী শুদ্ধি অভিযান চালাচ্ছেন দলকে তৃণমূল থেকে গড়বার জন্যে। অথচ এখানকার কয়েকজন নেতা টাকার বিনিময়ে কাউন্সিলর করেছে। যে সব নেতার নামে ভিজিএফ, টিআর, কাবিখার টাকা আত্মসাৎ সহ নানা অভিযোগ ছিল তারাও প্রার্থী হয়েছেন। ভোট কিনছেন উচ্চ দামে। ইউনিয়ন নির্বাচনে নৌকা প্রতীক পেয়ে পরাজিত হওয়া নেতাও বড়পদে প্রার্থী হয়েছেন। ভোট কিনছেন। চলছে কালোটাকার ছড়াছড়ি। ওই সব নেতারা নির্বাচিত হলে সমাজ, দেশ ও রাজনীতি ক্ষতিগ্রস্থ হবে। লোহাগড়া উপজেলা আওয়ামী লীগের সাধারণ সম্পাদক সৈয়দ ফয়জুল আমীর লিটু অভিযোগ করেন, আমাদের কমিটির মেয়াদ এখনো ১৩ মাস আছে। বিশেষ কারণে কেন্দ্রীয় ও জেলার দু-একজন নেতা নিয়মভঙ্গ করে সম্মেলন করাচ্ছেন। আমাদের দল থেকেতো বহিঃস্কার করা হয়নি। কেন্দ্রীয় কমিটি শোকজ করেছে। জবাব দিয়েছি। দলের কেন্দ্রীয় কমিটির সভাপতি ও সাধারণ সম্পাদক আমাদের ক্ষমাও করেছেন। অথচ বিশেষ উদ্দেশ্যে তড়িঘড়ি করে সম্মেলন করানো হচ্ছে। তিনি জানান, নিয়ম রয়েছে প্রতিটি ওয়ার্ডের সভাপতি ও সম্পাদক কাউন্সিলর হবে। অথচ বেছে বেছে কাউন্সিলর করা হয়েছে। নলদী ইউনিয়নের কালিনগর ওয়ার্ডের সম্পাদক সুব্রত, কাশিপুর ইউনিয়নের একটি ওয়ার্ডের সম্পাদক রিয়াজুল কে বাদ দেয়া হয়েছে। দিঘলিয়া ইউনিয়নে জেলা আওয়ামী লীগের প্রভাবশালী এক নেতার ক্যারিশমায় ১নং ওয়ার্ডের সাধারণ সম্পাদক নুর আলীকে বাদ দেয়াসহ ওই নেতার পছন্দের কয়েকজনকে কাউন্সিলর করা হয়েছে। অধিকাংশ ইউনিয়নের ওয়ার্ডের সভাপতি ও সম্পাদক কর্তাদের পছন্দের লোক না হওয়ায় কাউন্সিলর বঞ্চিত করা হয়েছে। তিনি আরো অভিযোগ করেন, দায়িত্বপ্রাপ্ত কয়েকজন কেন্দ্রীয় ও জেলার নেতা নিজেদের বিশেষ স্বার্থ হাসিলের জন্যে উপজেলা আওয়ামী লীগের নির্বাচিত কমিটির সভাপতি ও সম্পাদককে সম্মেলন প্রস্তুতি কমিটিতে বা কাউন্সিলর হিসাবে রাখেননি। প্রধানমন্ত্রী দলে শুদ্ধি অভিযান চালাচ্ছেন। অথচ কেন্দ্রীয় ও জেলার কয়েকজন নেতা অশুদ্ধি অভিযানে নেমেছেন। কাউন্সিলর বঞ্চিত দিঘলিয়া ইউনিয়নের ১নং ওয়ার্ডের সাধারণ সম্পাদক নুর আলী অভিযোগ করেন, নিয়ম বহিঃভূতভাবে আমাকে বাদ দেয়া হয়েছে। উপজেলা আওয়ামী লীগের নির্বাচিত সভাপতি উপজেলা চেয়ারম্যান এস, এম, এ হান্নান রুনু বলেন, আমাদেরকে সম্মেলনে ডাকা হয়নি। সম্মেলন প্রস্তুতি কমিটি বা কাউন্সিলরও রাখা হয়নি। বিশেষ উদ্দেশ্যে এ সম্মেলন করা হচ্ছে। তিনি আক্ষেপ করে বলেন, দলের সভাপতি মাননীয় প্রধানমন্ত্রী আমাদের সাধারণ ক্ষমা করেছেন। কিন্তু কেন্দ্রের ও জেলার নেতারা আমাদের ক্ষমা করেননি। তিনি আরো বলেন, উপজেলা নির্বাচনে বিদোষ্ট্রহী প্রার্থী হওয়ায় কেন্দ্রীয় কমিটি আমাকে শোকজ করেছিল। শোকজের জবাব দেবার পরে দলের সাধারণ সম্পাদক ওবায়দুল কাদের এমপি আমার অপরাধ ক্ষমা করে দিয়ে ২১ অক্টোবর নিজ স্বাক্ষরিত চিঠি দিয়েছেন। অথচ সম্মেলন হচ্ছে আমাকে বাদ দিয়ে। সম্মেলনে সভাপতি পদে প্রার্থীরা হলেন, জেলা আওয়ামী লীগের সাংগঠনিক সম্পাদক মঞ্জুরুল করিম মুন, লোহাগড়া পৌর মেয়র মোঃ আশরাফুল আলম, উপজেলা আওয়ামী লীগের সিনিয়র সহসভাপতি মুন্সী আলা উদ্দিন, সহসভাপতি একেএম ফয়জুল হক রোম, একেএম কাইয়ুম চুন্নু, ওয়াহিদুজ্জামান বাচ্চু, সলিমুল্লাহ পাপ্পু। সাধারণ সম্পাদক পদে প্রার্থীরা হলেন, উপজেলা আওয়ামী লীগের সহসভাপতি মোঃ মতিয়ার রহমান, সহসভাপতি লেঃ কমান্ডার এএম আব্দুল্লাহ(অবঃ), সিনিয়র যুগ্মসাধারণ সম্পাদক শেখ সিহানুক রহমান, জেলা পরিষদের সদস্য ও যুগ্ম সাধারণ সম্পাদক শেখ সাজ্জাদ হেসেন মুন্না, সাংগঠনিক সম্পাদক মোঃ নজরুল সিকদার, সৈয়দ মসিয়ুর রহমান। দলীয় সূত্র জনায়, লোহাগড়া সরকারি পাইলট উচ্চবিদ্যালয় মাঠে রোববার সকাল ১০ টায় অনুষ্ঠিতব্য সম্মেলনে প্রধান অতিথি থাকছেন বাংলাদেশ আওয়ামী লীগ কেন্দ্রীয় কমিটির যুগ্ম সাধারণ সম্পাদক মোঃ আবদুর রহমান। বিশেষ অতিথি থাকছেন কেন্দ্রীয় কমিটির সাংগঠনিক সম্পাদক আবু সাইদ আল মাহমুদ স্বপন (এমপি), বিশেষ অতিথি কেন্দ্রীয় কমিটির সদস্য এস, এম কামাল হোসেন। উদ্বোধন করবেন জেলা আওয়ামী লীগের সভাপতি এ্যাড. সুবাস চন্দ্র বোস। প্রধান বক্তা থাকছেন জেলা আওয়ামী লীগের সাধারণ সম্পাদক নিজাম উদ্দিন খান নিলু। সভায় সভাপতিত্বে কে করবেন তা নিয়ে দোলাচলে রয়েছেন নেতারা। জেলা আওয়ামী লীগের সভাপতি এ্যাড. সুবাস চন্দ্র বোস বলেন, কাউন্সিলর তালিকা চূড়ান্ত হয়েছে। রবিবারে সম্মেলন অনুষ্ঠিত হবে। সবমিলিয়ে সম্মেলনকে ঘিরে দলীয় নেতা-কর্মীদের মধ্যে চরম হতাশা বিরাজ করছে। অনেকেই এ সম্মেলনকে ‘ভুয়া বাজির সম্মেলন’ বলছেন।


ইসলামে ফিকাহ শাস্ত্রের ভূমিকা - দ্বীন ইসলাম\nফিকাহ শব্দটি আরবী। ফিকাহ শব্দের আভিধানিক অর্থ: বুদ্ধিবৃত্তি, প্রজ্ঞা, গভীর জ্ঞান, গবেষণা, সূক্ষাদর্শিতা, জানা, বুঝা, উপলব্ধি করা, অনুধাবন করা ইত্যাদি। যেমন কোরআনে এসেছে, “তাদের অন্তর রয়েছে, তবে তাদ্বারা তারা উপলব্ধি করেনা।” (সূরা আরাফ : ১৭৯)।\nপারিভাষায় ইসলামী আইনের সমষ্টিকে ফিকাহ বলে। কুরআন-হাদীসে উল্লেখিত হুকুম-আহকাম এবং পরবর্তীতে উদ্ভূত নানাবিধ সমস্যার কুরআন-সুন্নাহ্ভিত্তিক সমাধানের সুসংকলিত রূপকেই ফিকহ বলা হয়।\nএক কথায়, ফিকাহ শাস্ত্র পাঠে মানুষের ব্যক্তিগত, পারিবারিক ও সামাজিক জীবনে অর্থনৈতিক, রাজনৈতিক ও আন্তর্জাতিক বিষয়াদি সম্পর্কে শারীয়াতের বিধানসমূহ অবগত হওয়া যায়। এর দ্বারা হালাল, হারাম, পাক, নাপাক ইত্যাদি শারীয়াতের হুকুম-আহকাম জানা যায়। ফিকাহ হল কুরআন-হাদীসের সারনির্যাস। ফিকাহ কোরআন-হাদীস বিরুধী কোন নীতিমালার নাম নয়। কোরআন-হাদীসে বিভিন্ন জায়গায় ফিকাহ শাস্ত্র সম্পর্কে গুরুত্ব আরোপ করা হয়েছে।\nআল্লাহ তাআলা এরশাদ করেন, “তিনি যাকে ইচ্ছা বিশেষ জ্ঞান দান করেন এবং যাকে বিশেষ জ্ঞান দান করা হয়, সে প্রভুত কল্যাণকর বস্তু প্রাপ্ত হয়।” (সূরা বাকারা : ২৬৯)। “তাদের প্রত্যেক দলের একটি অংশ কেন বের হলো না, যাতে দ্বীনের জ্ঞান লাভ করে এবং সংবাদ দান করে স্বজাতিকে, যখন তারা তাদের কাছে প্রত্যাবর্তন করবে, যেন তারা বাঁচতে পারে।” (সূরা তাওবা : ১২২)। “যদি তোমাদের জানা না থাকে তবে জ্ঞানীদেরকে জিজ্ঞেস কর।” (সূরা নাহল : ৪৩)। এ সকল আয়াত দ্বারা ফিকাহ শাস্ত্র বুঝান হয়েছে।\nরাসূল (সা.) ইবন আব্বাস (রা.) জন্য ফকিহ হবার দুআ করেছিলেন যে, “আল্লাহ তুমি তাকে দ্বীনের ব্যাপারে তাকে ফিকহের জ্ঞান দান কর।” (বুখারী : ১৪৩)। রাসূল (সা.) বলেছেন, “মহান আল্লাহ যার কল্যাণ ইচ্ছা করেন, তিনি তাকে দীন ইসলাম তথা ইসলামী শারীয়াত সম্বন্ধে ফিকহের জ্ঞান দান করেন।” (বুখারী : ৭১)। “একজন ফকীহ শয়তানের উপর হাজার আবিদ অপেক্ষা উত্তম।” (ইবনে মাজাহ : ২২২)। “প্রত্যেক বস্তুর স্তম্ভ আছে আর দ্বীন ইসলামের স্তম্ভ হল ফিকাহ।” (দারা কুতনী : ২৯৪)।\nকুরআন-হাদীসের সকল নির্দেশনা মৌলিক ভাবে দুই ভাগে বিভক্ত:\n১. এমন নির্দেশনা যা অনুধাবনে ইজতিহাদী পর্যায়ের জ্ঞান ও প্রজ্ঞা অপরিহার্য নয়। এই নির্দেশনাগুলো মূলত বিশ্বাস ও চেতনা এবং চরিত্র ও নৈতিকতার সঙ্গে সম্পৃক্ত, যা মানুষকে আখিরাতের চেতনায় উজ্জীবিত করে এবং ঈমান ও আকিদায় সমৃদ্ধ করে। পাশাপাশি তা উন্নত মানবিক বোধ জাগ্রত করে এবং উত্তম হৃদয়-বৃত্তির অধিকারী করে। সর্বোপরি তা দান করে জীবন-যাপনের আদর্শ নীতিমালা।\n২. এমন নির্দেশনা যা অনুধাবনে ইজতিহাদী পর্যায়ের জ্ঞান ও প্রজ্ঞা অপরিহার্য। এই শ্রেণীর নির্দেশনাগুলো মূলত “আহকাম” বিষয়ক। “আহকাম” অর্থ হালাল-হারাম, জায়েয-না জায়েয এবং কর্তব্য ও কর্মপদ্ধতি বিষয়ক বিধান। আহকাম বিষয়ক অধিকাংশ নির্দেশনা সরাসরি কুরআন-সুন্নাহ থেকে বোঝার জন্য ইজতিহাদী পর্যায়ের জ্ঞান ও প্রজ্ঞা অপরিহার্য। তাই তা অনুসরণের শরীয়তসম্মত পন্থা হচ্ছে:\nক. যিনি ইজতিহাদের যোগ্যতার অধিকারী তিনি ইজতিহাদের ভিত্তিতে আমল করবেন।\nখ. যার ইজতিহাদের যোগ্যতা নেই তিনি মুজতাহিদের তাকলীদ বা অনুসরণ করবেন।\nইজতিহাদের যোগ্যতা না থাকা সত্ত্বেও ইজতিহাদের প্রচেষ্টা কিংবা ইজতিহাদের যোগ্যতাহীন লোকের অনুসরণ, দুটোই শরীয়তের দৃষ্টিতে প্রত্যাখ্যাত।\nউল্লেখ্য, ইজতিহাদের প্রবর্তন হয়েছে নিম্নোক্ত হাদীসটির মাধ্যমে। হযরত রাসূল (সা.) এরশাদ করেছেন, “যখন কোন ফকিহ বা বিচারক কোন বিষয়ে ইজতিহাদ করে এবং তা সঠিক হয়, তবে সে দ্বিগুন সওয়াব পাবে। আর সে যদি ইজতিহাদে ভুল করে, তবুও সে একগুন সওয়াব পাবে।” (বুখারী: ৬৯১৯)।\nতবে সকলের পক্ষে ইজতিহাদ করা সম্ভবপর নয়। ইজতিহাদের জন্য যে যোগ্যতাগুলো অপরিহার্য তা হল, কুরআন-হাদীস থেকে মাসআলা বের করার জন্য আরবী ভাষা জানার পাশাপাশি কুরআনের শানে নূযুল, হাদীসের শানে উরুদ, মুহকাম, মুতাশাবিহাত, আম-খাস, মুজমাল, মুফাসসাল, ছরী-কিনায়া, নাসিখ মানসুখ, রিজালশাস্ত্র, জারাহ তাদীলের জ্ঞান।\nফিকাহ শাস্ত্রের প্রয়োজনীয়তা:\nযুগের সাথে সাথে নিত্য নতুন সমস্যার উদ্ভব হয়। যেমন: মানব ক্লোনিং, শেয়ার ব্যবসা ইত্যাদি। ইসলাম যেহেতু পূর্ণাংগ জীবনব্যবস্থা তাই উদ্ভুত নতুন সমস্যার সমাধান কুরআন-হাদীসে পাওয়া না গেলে তখন ইজতিহাদের মাধ্যমে সমাধান করার জন্য ফিকাহ সংকলন অপরিহার্য হয়ে পরে।\nক. কুরআনে কোন কোন বিষয়ে কেবলমাত্র মূলনীতিসমূহ বর্ণনা করা হয়েছে কিন্তু তার বিস্তারিত কোন ব্যাখ্যা দেওয়া হয় নাই। বিস্তারিত ব্যাখ্যা ছাড়া কখনও তা আমাদের পক্ষে উপলব্ধি করা এবং প্রাত্যহিক জীবনে বাস্তবায়ন করা সম্ভব নয়। তাই এর জন্য ফিকহ সংকলনের প্রয়োজনীয়তা দেখা দেয়।\nখ. কুরআন-হাদীসে একাধিক অর্থবোধক শব্দাবলী রয়েছে যা সামঞ্জস্য বিধানের দাবী রাখে। অন্যথায় কুরআন-হাদীসের উপর আমল করা দুষ্কর হয়ে যাবে। যেমন আল্লাহ বলেন, “আর তালাকপ্রাপ্তা নারী নিজেকে অপেক্ষায় রাখবে তিন কুরু পর্যন্ত।” (সূরা বাকারা : ২২৮)। এখানে কুরুহ শব্দের দ্বারা দুটি অর্থ ইঙ্গিত করা হয়, যার একটি হল পবিত্রতা ও অপরটি হল অপবিত্রতা। এখানে কোন অর্থে তা ব্যবহৃত হবে তার সমাধানের জন্য ফিকহশাস্ত্রের প্রয়োজনীয়তা অপরিসীম।\nগ. মাঝে মধ্যে পরস্পর বিরোধী হাদীসের মধ্যকার সঠিক সমাধানের জন্য ফিকহের প্রয়োজনীয়তা দেখা দেয়। এক হাদীসে বলা হয়েছে, “সূরা ফাতিহা ছাড়া নামায হয় না।” আবার অন্য এক হাদীসে বলা হয়েছে, “ইমামের কিরাত হল মুক্তাদীর কিরাত।” এখন জামাআতের সাথে সালাত আদয় করলে কিরাত তিলওয়াত করতে হবে কিনা তার সমাধানের জন্য ফিকাহচর্চ্চা করতে হবে।\nইসলামী শরীয়াতে ফিকাহ শাস্ত্র একটি অত্যন্ত গুরুত্বপূর্ণ বিষয়। কিয়ামত পর্যন্ত সমসাময়িক যুগের সৃষ্ট বিভিন্ন পরিস্থিতি, হুকুম-আহকাম, আইন-কানুন ও বিধি-নিষেধ উদ্ভাবন, প্রবর্তন ও সমাধানের কোরআন-হাদীস সমর্থিত বৈজ্ঞানিক ব্যবস্থার নাম ফিকাহ শাস্ত্র।\nCategories ফিকাহ Tags ইসলামী আইন শাস্ত্র, ফিকাহ, ফিকাহ শাস্ত্র, ফেকাহ শাস্ত্রের গুরুত্ব, শরিয়াত বাস্তবায়নে ফিকাহ শাস্ত্র Post navigation


নারীর লোভ দেখিয়ে বাসায় ডেকে এনে খুন! – Newsdarpan24.com\nনারীর লোভ দেখিয়ে বাসায় ডেকে এনে খুন!\nনিউজ দর্পণ ডেস্ক: স্ত্রীকে শ্লীলতাহানির চেষ্টা। আর এ থেকে আত্মরক্ষার্থে খুন করা হয় ব্যবসায়ী সাইফুল ইসলামকে। রাজধানীর ভাটারা এলাকায় একটি হত্যাকাণ্ডের সঙ্গে জড়িত অভিযোগে গ্রেফতার এক দম্পতির বর্ণনা ছিল এমনই। তবে পুলিশি তদন্তে বের হয়ে আসে নারীর লোভ দেখিয়ে বাসায় ডেকে এনে টাকা আদায় করাই ছিল এই দম্পতির পেশা। টাকা আদায় নিয়ে দ্বন্দ্বের জেরে খুন করা হয় সাইফুলকে।\nবাবার এমন নির্মম পরিণতিতে ব্যথিত কন্যা দাবি করলেন সুষ্ঠু বিচার। সাইফুলের মেয়ে বলেন, আমার বাবা নির্দোষ ছিল। আমি এর সুষ্ঠু বিচার চাই। এ ঘটনার জড়িত রাফি নামে আরো এক যুবককে গ্রেফতারের চেষ্টা চলছে বলে জানায় গোয়েন্দা পুলিশ।\n← জেকেজি ও সাহেদের দুর্নীতি সরকার খতিয়ে দেখায় বিষয়গুলো উঠে এসেছে: তথ্যমন্ত্রী\nআফগান সীমান্তবর্তী জঙ্গিদের সঙ্গে সংঘর্ষে ৪ পাকিস্তানি সেনা নিহত →\nআধিপত্য বিস্তার ও চাঁদা না দেওয়ায় যুবকের হাত কেটে যুবলীগ নেতার আনন্দ মিছিল\nপরীমণিকে ধর্ষণচেষ্টা মামরায় নাসির-অমিসহ গ্রেফতার ৫


গঠনমূলক সমালোচনাকে স্বাগত জানায় সরকার – Sheersha Media\nতথ্যমন্ত্রী ড. হাছান মাহমুদ বৃহস্পতিবার বলেছেন, আওয়ামী লীগ সরকার সব সময়ই সমলোচনাকে স্বাগত জানিয়ে এসেছে। গঠনমূলক সমালোচনা সঠিক পথে চলতে সহায়তা করে।\nগঠনমূলক সমালোচনাকে স্বাগত জানায় সরকার\nতথ্যমন্ত্রী ড. হাছান মাহমুদ বৃহস্পতিবার বলেছেন, আওয়ামী লীগ সরকার সব সময়ই সমলোচনাকে স্বাগত জানিয়ে এসেছে। গঠনমূলক সমালোচনা সঠিক পথে চলতে সহায়তা করে। রাজধানীর বারিধারার একটি হোটেলে ‘ইয়ং লিডার ফেলোশিপ’ শীর্ষক একটি প্রশিক্ষণ কর্মসূচির গ্রাজুয়েশন অনুষ্ঠানে এ কথা বলেন।


World Hockey League: ভারতের হকি সমস্যা বেশ গভীরেই - The problem with Indian hockey surfaces again with the defeat against Germany | Eisamay\nThe problem with Indian hockey surfaces again with the defeat against Germany\nভারতের হকি সমস্যা বেশ গভীরেই\nEiSamay | Updated: 05 Dec 2017, 12:16:00 PM\nচারবারের অলিম্পিক আর দু'বারের বিশ্বকাপ চ্যাম্পিয়ন জার্মানির সঙ্গে ভারতের ম্যাচটা দেখতে দেখতে বোঝা গেল, সত্যিই টিমগেমই সব আধুনিক হকিতে৷\n(মার্তিন হেরার ১৭, মাত গ্রামবুস ২০)\nঅনেক বিশেষজ্ঞ বলেন, হকিতে যখন তখন প্লেয়ার বদলের নিয়ম চালু হওয়ার জন্য, সুপারস্টার ধারণারই মৃতু্য ঘটেছে৷ সেই অর্থে হকিতে বিশ্বজোড়া খ্যাতির কোনও নাম আর নেই৷ অস্ট্রেলিয়ার জেমি ডোয়ের এবং জার্মানির মরিস ফুরসে-ই শেষ মেগাস্টার৷\nহকিতে সুপারস্টার ধারণার মৃতু্য আরও এগিয়ে এনেছে চোখ ধাঁধানো ড্রিবলিংয়ের রাস্তা প্রায় বন্ধ হয়ে যাওয়ায়৷ এখন প্রত্যেক খেলোয়াড়কে পাসই দ্রুত করতে হচ্ছে৷ এক জন প্লেয়ার ড্রিবল করতে পারছেন না, দশ বারো মিনিটের বেশি খেলতে পারছেন না৷ কোথায় আর নিজের স্বকীয়তা দেখাবেন? কোথায় দর্শকমনে গেঁথে থাকবেন? রোনাল্দো বা মেসিকেও এই সীমাবদ্ধতার মাঝে খেলতে হলে সমস্যায় পড়তে হত৷\nএখন বিশ্ব হকির সুপারস্টার হল টিম গেম৷ শেষ লাইনটা আজ নিজের ঘরে বসে বলছিলেন আমাদের শেষ অলিম্পিক সোনাজয়ী টিমের অধিনায়ক বাসুদেবন ভাস্করণ৷ সঠিক বিশ্লেষণ৷\nচারবারের অলিম্পিক আর দু'বারের বিশ্বকাপ চ্যাম্পিয়ন জার্মানির সঙ্গে ভারতের ম্যাচটা দেখতে দেখতে বোঝা গেল, সত্যিই টিমগেমই সব আধুনিক হকিতে৷ পলক না পড়তে পড়তে পাস করতে হচ্ছে৷ একটু হিসেব অদল বদল হলেই গেল৷ ভারত ও ভাবেই হারল৷ আসল সমস্যাটা রয়েই গিয়েছে গভীরে৷\nম্যাচ শুরুর আগে ঘোষকের অনুরোধ ছিল, গ্যালারির সবাই মোবাইলের আলো জ্বালিয়ে নাড়াতে থাকুন৷ প্রায় পূর্ণ চাঁদ মাঠের উপরে৷ আলোর মায়া মেখে বসে থাকা কলিঙ্গ স্টেডিয়ামে মনপ্রীত সিং, মনদীপ সিংরা মন কাড়তে পারলেন না৷ আধুনিক ভুবনেশ্বর তৈরি করেছিলেন জার্মান স্থপতি অটো কনিগস্বার্গার৷ জার্মান হকি টিম এ শহরে নিজেদের স্টাইল 'ম্যান টু ম্যান' খেলে প্রথম থেকে মাথায় চড়ল ভারতের৷ প্রতি অর্ধে ঘোষিকা মাইকে দর্শকদের চেঁচাতে বলছিলেন টিমকে তাতাতে৷ 'জিতিব ভাই, জিতিব' বলে স্লোগানও তোলা হল৷ ভারত 'হারিব ভাই, হারিব'র মতোই খেলল৷ জার্মান কোচ স্টেফান কের্মাস বলে গেলেন, 'ভারতের ডিফেন্স এমন খেলবে, ভাবিনি৷'\nভারতের ডাচ কোচ সোয়ের্দ মারিন টিমের প্র্যাক্টিসে নানা নতুনত্ব এনেছেন৷ ডি-এর সামনে প্লাস্টিক বিছিয়ে, টায়ার ফেলে তাতে জল আর ডিটারজেন্ট পাউডার ফেলে খেলোয়াড়দের ডাইভ দিইয়েছেন৷ যাতে পিছল মাঠে খেলোয়াড়রা মাঠে স্লাইডিং ট্যাকল করতে অভ্যস্ত হন৷ ম্যাচে ভারতীয় টিমের আসল রোগ মনে হল অন্য জায়গায়৷ সুনীল এবং আকাশদীপ ছাড়া আক্রমণাত্মক কোনও ফরোয়ার্ড নেই৷ চাপ ক্রমেই নিচে নামছে৷ জার্মান মন্ত্র সেখানে 'পজেশন, পজেশন, পজেশন৷'\nএই অবস্থায় 'জয় বাবা পেনাল্টি কর্নার' মন্ত্র কাজে দিতে পারত ভারতের৷ কিন্ত্ত প্রায় পূর্ণ চাঁদ এবং সম্পূর্ণ গ্যালারির নীচে মনপ্রীতরা নষ্ট করলেন চারটি পেনাল্টি কর্নার৷ বলছিলাম না, সমস্যা গভীরেই!\nসহজ কথাটা এক লাইনে সেরে ফেলা যায়৷ এশিয়ায় আমরা হকিতে অপ্রতিদ্বন্দ্বী হতে পারি, তবে বিশ্বে এখনও প্রথম চারে থাকব কিনা সন্দেহ৷ এফআইএচ র‌্যাঙ্কিংয়ে ভারত এখন ছয় নম্বরে৷ জার্মানি পাঁচে৷ অস্ট্রেলিয়া, নেদারল্যান্ডস, জার্মানি---হকির এককালের ব্রক্ষ্মা, বিষ্ণু, মহেশ্বর এখন নতুন করে দল তৈরির চেষ্টায়৷ ভুবনেশ্বরের ভরা গ্যালারির সামনে ভারতের সুযোগটা নেওয়া উচিত ছিল৷ গ্রুপে লাস্ট বয় হয়ে নকআউটে তারা পড়তে পারে বেলজিয়ামের সামনে৷ ভাস্করণ সহ অনেক প্রাক্তন যে টিমটাকে এখানে সেরা বলছেন৷\nপারগত সিংয়ের গ্রাম মিঠাপুরের ছেলে ভারত অধিনায়ক মনপ্রীত সিংহ৷ তাঁর আদর্শও পারগত৷ ধোনি, বেকহ্যাম, ক্রিস্তিয়ানো রোনাল্দো তাঁর ফেভারিট বলে তাঁদের মতো সাত নম্বর জার্সি পরেন মনপ্রীত৷ আপ্রাণ চেষ্টা করলেন মাঝমাঠ ও ফরোয়ার্ডদের মধ্যে সেতু বাঁধতে৷ হল না৷ গোটা ম্যাচে চার পাঁচ বারের বেশি জার্মানদের উদ্বিগ্ন করতে পারেনি ভারত৷ সাংবাদিকদের সামনে এসে শান্ত মনপ্রীতের স্বীকারোক্তি, 'আজকের ভুলগুলো যাতে না হয়, তা পরের ম্যাচে দেখতে হবে৷'\nভারতের এই ম্যাচ থেকে ভালো দিক কী রইল? প্রেস মিটে এসে ভারতের কোচ মারিনের উত্তর, 'আমরা কিন্ত্ত জার্মানদের থেকে বেশি পেনাল্টি কর্নার পেয়েছি৷ প্রথম দিকে ২ গোল হজম করেও আমরা ভেঙে পড়িনি৷' আমরা কেন এশিয়ায় সেরা হয়েও বিশ্বের সেরা টিমগুলোর সঙ্গে পারছি না? প্রশ্নটা করলে মারিনের দাবি, ' অস্ট্রেলিয়ার সঙ্গে পরের দিকে আমরা ভালো খেলেছি৷ ইংল্যান্ড বা জার্মানির সঙ্গেও পরের দিকে ভালো খেলেছি৷ আজ অত দ্রুত দু'গোল হজম করেও পরে ভালো খেলেছি৷'\nঠিকই বললেন৷ তবে, 'ভালো খেলা'টা বেশ দেরিতে শুরু হচ্ছে৷\nনিজের মান বাড়ানোই মোটিভেশন পঙ্কজের পরের খবর\nWorld Hockey League Sjoerd Marijne Manpreet Singh IndVsGermany Hockey\nWeb Title : The problem with Indian hockey surfaces again with the defeat against Germany


Malaika Arora breathtaking pictures in metalic gown, Entertainment News: মালাইকার 'মেটালিক গাউনে' মজে নেটদুনিয়া, দাম জানলে চোখ কপালে উঠবে আপনারও!\nমালাইকার 'মেটালিক গাউনে' মজে নেটদুনিয়া, দাম জানলে চোখ কপালে উঠবে আপনারও!\nমালাইকার ‘মেটালিক গাউনে’ মজে নেটদুনিয়া, দাম জানলে চোখ কপালে উঠবে আপনারও!\nনেটদুনিয়ায় আগুন ঝরালেন মালাইকা। দেখুন সেই বহুমূল্য পোশাকের ছবি।\nSeptember 6, 2021 7:23:23 pm\nমালাইকার 'মেটালিক গাউনে' মজে নেটদুনিয়া\nফ্যাশন-ডিভা হিসেবে বি-টাউনে বরাবরই প্রশংসিত মালাইকা অরোরা (Malaika Arora)। তাঁর ফ্যাশন সেন্সের গুনমুগ্ধের সংখ্যাও নেহাত কম নয়। বড়পর্দায় মালাইকার দেখা না মিললেও বর্তমানে টেলিপর্দা দাপিয়ে বেড়াচ্ছেন অভিনেত্রী। রেড কার্পেট হোক কিংবা বলিউডের যে কোনও হাইপ্রোফাইল পার্টি, ফ্যাশন-সচেতন মালাইকা সর্বদাই স্পটলাইটে। এবারও তার অন্যথা হল না। মালাইকার মেটালিক গাউনে মজেছেন নেটজনতারা। কিন্তু সেই পোশাকের দাম জানলে আপনার চক্ষুও চড়কগাছ হতে বাধ্য!\nপ্রসঙ্গত, মালাইকা বর্তমানে ‘সুপারমডেল অফ দ্য ইয়ার সিজন ২’-এর শুটে ব্যস্ত। ওই রিয়ালিটি শোয়ের শুটেই নজরকাড়া মেটালিক গাউন পরেছিলেন অভিনেত্রী। আর সেই পোশাকে মালাইকার ফটোশুট প্রকাশ্যে আসতেই শোরগোল পড়ে গেল নেটদুনিয়ায়।\n[আরও পড়ুন: ‘টক্সিক বলিউডের থেকে তামিল ইন্ডাস্ট্রি ঢের ভাল’, বিস্ফোরক কঙ্গনা]\nফুলস্লিভ লেন্থ। ডিপকাট নেকলাইন। বক্ষ বিভাজিকা স্পষ্ট। সি গ্রিন, ল্যাভেন্ডার, পিঙ্ক, ব্লু নানা ধরণের রং যেন দ্যুতির মতো ঠিকরে পড়ছে গাউন থেকে। খ্যাতনামা ফ্যাশন ডিজাইনার জেমি ম্যালফের ২০২১ ফল কালেকশন থেকে ওই মেটালিক গাউন নিজের জন্য বেছে নিয়েছিলেন মালাইকা। যার দাম ভারতীয় মুদ্রায় প্রায় ৩ লক্ষ টাকা। তবে বর্তমানে সেই কালেকশনের ওপর ছাড় চলায় দেড় লক্ষ টাকা দিয়েই মেটালিক গাউনটি কিনেছেন মালাইকা অরোরা। যা রীতিমতো আগুন ঝরাচ্ছে নেটদুনিয়ায়।\nbollywoodCeleb FashionFashionMalaika Arora\nWeb Title: Malaika arora breathtaking pictures in metalic gown\nঅক্ষয় কুমারের পরিবারে বজ্রপাত! লন্ডনের শুটিং বাতিল করে মুম্বইতে ফিরলেন অভিনেতা


আন্তর্জাতিক আন্তর্জাতিক – Page2– HBD News 24\nরাজধানীর কড়াইল বস্তিতে টিকা কর্মসূচি শুরু\nআজ মঙ্গলবার সকাল থেকেই বস্তির একাধিক স্থানে চলছে করোনার টিকাদান কার্যক্রম। টিকার জন্য যারা নিবন্ধন করেছেন, তাদের পাশাপাশি নিবন্ধন ছাড়া জন্মনিবন্ধন সনদ সঙ্গে থাকলেও টিকা দিতে পারছেন বস্তিবাসীরা। কড়াইল\nটিকা না নেয়া ব্যক্তিদের উপর লকডাউন জারি করেছে অস্ট্রিয়া\nকরোনা নিয়ন্ত্রণে এই পদক্ষেপকে জরুরি বলে দাবি করেছেন দেশটির চ্যান্সেলর অ্যালেক্সান্ডার শ্যালেনবার্গ। শুধু জরুরি ও খাবার কেনার মতো কোন কাজের জন্যই বাইরে বের হতে পারবেন তারা। অন্তত ৬৫ শতাংশ নাগরিক\nদূষণে বিপর্যস্ত দিল্লি জারি হতে পারে লকডাউন\nপরিস্থিতি মোকাবিলায় আদালতের নির্দেশের জবাবে দিল্লি রাজ্য প্রশাসন জানিয়েছে, লকডাউন আরোপের জন্য প্রস্তুত তারা। ভয়াবহ দূষণে নাকাল ভারতের রাজধানী নয়া দিল্লি ও আশেপাশের এলাকা। বিষাক্ত ধোঁয়ায় ঢেকে আছে শহরটির\nবেলারুশ সীমান্তে উত্তেজনা, অতিরিক্ত সেনা মোতায়েন\nএ যেন এক যুদ্ধ পরিস্থিতি। সীমান্তে যে কোনো মূল্যে অনুপ্রবেশ ঠেকাতে বিপুল সামরিক সরঞ্জাম, সাঁজোয়া যান ও অতিরিক্ত নিরাপত্তা বাহিনী মোতায়েন করেছে পোলিশ সরকার। সীমান্তে জড়ো হওয়া হাজারো শরণার্থীদের\nআফগানিস্তানের বেশ কিছু প্রদেশে পাইন বাদামের উৎপাদন হয় বেশি। এসব এলাকার অনেকের জীবিকাই নির্ভর করে এই ব্যবসার ওপর। এ বছর ফলন বেশি হওয়ায় আশায় বুক বাঁধলেও রপ্তানি জটিলতায় চ্যালেঞ্জের মুখে\nদুবাই আন্তর্জাতিক ক্রিকেট স্টেডিয়ামে ম্যাচ মাঠে গড়াবে বাংলাদেশ সময় রাত ৮টায়। সমীকরণে, এর আগে টি-টোয়েন্টির ছয় বিশ্ব আসরে একবারও শিরোপা ছুয়ে দেখা হয়নি অস্ট্রেলিয়া কিংবা নিউজিল্যান্ডের। ২০১০ এ যদিওবা\nমানুষের চাকরির বাজার দখল করছে রোবট করোনা যুগে!\nআমেরিকার রোবোটিক্স মার্কেট সর্বকালের সবথেকে বেশি সংখ্যক রোবোর্ট বিক্রির রেকর্ড করেছে। কারণ তারা উৎপাদন, পরিবহন, লজিস্টিকসসহ প্রতিটি সেক্টরে শ্রমের ঘাটতি পুরণে ব্যবসা প্রতিষ্ঠানগুলিকে অটোমেশনের দিকে যেতে প্ররোচিত করছে। তৃতীয় প্রান্তিকে\nবৃহস্পতিবার এশিয়া-প্রশান্ত মহাসাগরীয় অঞ্চলের দেশগুলোর অর্থনৈতিক জোট এপেকে একথা বলেন তিনি। নিউজিল্যান্ডে আয়োজিত সম্মেলনের সাইডলাইনে এক বৈঠকে তিনি একথা বলেন। শি বলেন, স্নায়ুযুদ্ধের সময়ের মতো এশিয়া প্রশান্ত মহাসাগরীয় অঞ্চলে ফের\nমলনুপিরাভির অনুমোদনে তাড়াহুড়ো হয়েছে: বিএমআরসির চেয়ারম্যান\nঅধ্যাপক ডা. সৈয়দ মোদাচ্ছের আলী বলেন, অন্যদেশে অনুমতি দেয়ার কারণে আমাদের এখানেও অনুমতি দেয়া হয়েছে। এই অনুমতির জন্য তারা আরও একটু দেরি করতে পারত। ব্যবসায়ীদের লাভের চেয়ে জনগণের উপকার হতো।\nনয়াদিল্লীতে ভারতসহ আট দেশের সংলাপ\nআফগান সংকট নিয়ে বুধবার নয়াদিল্লীতে আট দেশের সংলাপের আয়োজন করে ভারত। আফগানিস্তানের চলমান সংকট মোকাবিলায় প্রতিবেশী দেশগুলোর সমন্বয়ে সহযোগিতার জন্য এগিয়ে আসার সময় এসেছে বলেও মন্তব্য করেন অজিত দোভাল।


আপনার আধার কার্ড নকল কিনা জানবেন কীভাবে? – মানসাই নিউজ\nআপনার আধার কার্ড নকল কিনা জানবেন কীভাবে?\nNovember 11, 2020 Mansainews\t0 Comments\nওয়েবডেস্কঃআধার কার্ড থেকে রেশন কার্ড সবকিছুই এখন স্মার্ট। বর্তমানে বৈধ পরিচয়পত্র হিসেবেও আধার কার্ড ব্যবহার করা হয়। বর্তমানে সমস্ত জায়গায় প্রামাণ্য দলিল হিসেবে এই আধার কার্ড ব্যবহার করা হয়। প্রতিটা ক্ষেত্রেই বাধ্যতামূলক করা হয়েছে আধার কার্ড। ফের আধার কার্ড নিয়ে সামনে এল গুরুত্বপূর্ণ তথ্য। ভুয়ো আধার কার্ডও ছেয়ে গেছে রাজ্যে। আপনার আধার কার্ড ভুয়ো কিনা কীভাবে বুঝবেন।\nবর্তমানে ঘরে বসেই যেমন আপডেট করে নিতে পারবেন আপনার প্রয়োজনীয় আধার কার্ড। কিন্তু আধার কার্ড আসল না নকল তা নিয়ে অনেকে চিন্তিত। অবশ্য চিন্তা করারই বিষয় কারণ আধার কার্ড ছাড়া এখন কোনও কাজই সম্ভব নয় । আধার সম্পর্কিত অনলাইন তথ্যের জন্য রেজিস্টার মোবাইল নম্বর থাকা অতি আবশ্যক। নিজের ইমেল ঠিকানা এবং মোবাইল নম্বর যাচাই করতে পারবেন যা নতুন আধার আপডেট করার সময় দেওয়া হয়েছিল। সেইজন্যই অনলাইন পরিষেবার জন্য মোবাবাইল নম্বর থাকা অত্যাবশ্যক।\nআধার নম্বর যাচাই করতে যা যা করতে হবে-\nসরাসরি UIDAI এর ওয়েবসাইডে আপনি দেখে নিন https://resident.uidai.gov.in/verify\nইউআইডিএআই-এর ওয়েবসাইটে গিয়ে আধার ভেরিফিকেশন পেজ ওপেন হবে। সেখানে একটি টেক্সট বক্স দেখাবে, তারপর সেখানে নিজের আধার নম্বর দিতেহবে। তারপর ডিসপ্লেতে দেখানো ক্যাপচা কোডে ক্লিক করুন। তারপর ভেরিফাই-তে ক্লিক করুন। যদি আপনার আধার নম্বর ঠিক থাকে, তাহলে আপনার সামনে আরও একটি নতুন পেজ খুলে যাবে। সেখানে আধার নম্বর ও আপনার সম্পূর্ণ ডিটেলসও থাকবে। যদি আপনার আধার কার্ড ভুয়ো হয়, তাহলে আপনাকে ইনভ্যালিড আধার ম্যাসেজ দেখাবে। এইভাবে আসল না নকল আধার কার্ড চিনে নিতে পারবেন খুব সহজেই।\nপ্রতিটি মুদ্রিত আধার কার্ডে একটি QR কোড থাকে যা যাচাইকরণের জন্য ব্যবহার করা যেতে পারে। এই পদ্ধতির মাধ্যমে কোনও আধার নম্বর যাচাই করতে, ব্যবহারকারীকে মোবাইল অ্যাপ্লিকেশন MADHAR এ “QR কোড স্ক্যানার” বিকল্পটি খুলতে হবে, এবং আধারটিতে থাকা কিউআর কোডটি স্ক্যান করতে হবে।\nআধার সংক্রান্ত কোনও বিষয়ে অভিযোগ দায়ের করতে হলে টোল ফ্রি নম্বর ১৯৪৭ এ ফোন করুন।\n← সোল বীটস্ ডান্স একাডেমির শারদ সম্মান প্রদান ও বিজয়া সম্মিলনী\nআপনার আধার কার্ড নকল কিনা জানবেন কীভাবে ? →\nথমকে পঞ্জিকা ব্যবসা, বহু পরিবারে আসেনি পঞ্জিকা।\nApril 23, 2020 Mansainews\t0\nPaytm বা Airtel Payments Bank-এ টাকা রাখার আগে জানুন ৭টি গুরুত্বপূর্ণ বিষয়\nMarch 1, 2020 Mansainews\t0\nসোশ্যাল মিডিয়ায় লাগাম টানতে চলতি মাসেই আসছে নয়া আইন\nFebruary 13, 2020 Mansainews\t0


সন্তানদের বন্ধু বানাবেন যেভাবে (পর্ব-২) । - Mohioshi\nসন্তানদের বন্ধু বানাবেন যেভাবে (পর্ব-২)\nবাঙ্গালী সমাজের একটি বড় সমস্যা হলো আমরা আমাদের অধীনস্থদের আর আমাদের চেয়ে কম বয়সী এমনকি শিশুদের বন্ধু বানাতে পারি না। আমরা মনে করি বন্ধু বানালে আমাদের ব্যক্তিত্ব খর্ব হবে। সম্মানহানি হতে পারে। এটি একদম ভ্রান্ত ধারণা। এখানে সম্মানহানির তো কিছু নেই। বরং বন্ধু না হলে হারানোর অনেক বিষয় আছে। যেমন ধরুন, আপনার ভাইবোন,ছেলেমেয়ে,নাতি-নতিনী আপনার কাছ থেকে ধীরে ধীরে দূরে সরে যেতে পারে। আপনি একসময় নিঃসঙ্গ হবেন। আপনার মনের ভাব প্রকাশ করার কেউ অবশিষ্ট থাকবে না। আর আপনার অধীনস্থগন আপনার চমৎকার চিন্তা চেতনা থেকে বঞ্চিত হবে। আপনি অনেক লেখাপড়া করে যে ভবিষ্যৎ বংশ সৃষ্টি করার স্বপ্ন দেখেছিলেন তা কেমন করে বিস্তৃত করবেন ? আলাদা সময় পাবেন না।\nবন্ধুর মতো মিশলে আপনাকে ওদের নিয়ে আলাদা আনুষ্ঠানিকতা করে পাঠ দিতে হবে না। জীবনযাপনের মধ্যেই আপনার চেতনা ওদের ভেতর প্রবিষ্ট হবে। আপনি ঠিক জায়গায় থাকলে ওরা আপনার মানসিকতা ধারণ করে নিজেদের দৃষ্টিভঙ্গি তৈরি করবে। এখানে দুটো বিষয় আলোচনায় এসেছে। কিন্তু একটি শব্দ। দৃষ্টি আর ভঙ্গি। আপনি যা দেখেন আর ভঙ্গির অর্থ এখানে সার্বিক আচরণ বা প্রয়োগ। বিষয়টি কিন্তু বিশাল। একজন ব্যক্তি, সমাজের সার্বিক আচরণ আর দর্শন হলো দৃষ্টিভঙ্গি। আপনি সবসময় তো আর শিশু কিশোরদের মতো আচরণ করতে পারবেন না। এজন্য মনোবিজ্ঞানীরা বলেছেন, ওদের আচরণের বিষয়ে মোটিভেট করুন আর নিরাপদ দূরত্ব বজায় রেখে ওদের পাশে থাকুন। কিন্তু আপনার ধৈর্যের লেবেলটি উঁচু মাত্রায় রাখতে হবে। একটি বিষয় আপনাকে বার বার বিব্রত করতে পারে, তাহলো শিশু কিশোর কিংবা এডোলসেন্ট বা বয়ঃসন্ধি কালের ছেলে মেয়েদের কিছু অনাকাঙ্ক্ষিত প্রশ্ন। দয়া করে এগুলোর অবাস্তব উত্তর দিবেন না। মনোবিজ্ঞানীদের পরামর্শ হলো আপনি প্রশ্নগুলোর উত্তর নাও জানতে পারেন, আবার অনেক প্রশ্নের উত্তর সরাসরি দেয়া যাবে না। এজন্য সময় চেয়ে নিন। এ সময় আপনার গ্রহণযোগ্যতার পরীক্ষা হবে। ওরা আপনাকে কতটুকু ভালোবাসে তার প্রমাণ পাবেন হাতেনাতে। উত্তরগুলো একদম সহজ ও সরল ভাষায় দিন। পারলে ধর্মীয় বা নিজের মা বাবার রেফারেন্স ব্যবহার করুন। যেমন ধরুন,\nএকটি জটিল বিষয়ের অবতারণাঃ\nপ্রথমে বলি আপনি কিন্তু এ প্রশ্নটির সম্মুখীন কখনো না কখনো হয়েছেন। প্রশ্নটি হলো, আব্বু বা আম্মু তুমি কেমন করে তোমার মায়ের পেট থেকে হলে? আমরা প্রায়ই উত্তর দিই আমার মায়ের পেট কেটে আমাকে বের করা হয়েছে। হয়তো কারো কারো জন্য উত্তরটি সঠিক। কিন্তু বেশিরভাগ ক্ষেত্রে তা নয়। আমরা আসলে শালীন উত্তর দিয়ে বাঁচার চেষ্টা করি। কিন্তু মিথ্যা বলছি না তো?\nনিজেকে প্রশ্ন করি। আত্মজাকে মিথ্যা বললাম। নয়তো মনে করতে পারি এটি অশালীন কোন প্রশ্ন নয়তো অশালীন কোন উত্তর হবে। না ভাই। সৃষ্টিকে পড়তে বলা হয়েছে। এটি আপনার শিশুটির মস্তিস্ক খুলে যাওয়ার প্রথম পাঠ হতে পারে। ও হয়ে উঠতে পারে একজন সফল চিকিৎসক, প্রকৌশলি,গবেষক, শিক্ষক বা আরো সফল মানুষ । উত্তরটি আমার জন্য অপেক্ষাকৃত সহজ কিন্তু আপনার জন্য সহজ কোন ক্রমেই নয়। কারণ সবাই তো আর প্রাণীবিজ্ঞানের ছাত্র নয়। এটি আশা করাও ঠিক না। তবে জবাবটি কেমন হবে? আমার ক্ষেত্রে আগে বলি, আমি আমার বাবার শুক্রানু আর মায়ের ডিম্বানুর ছবি আঁকবো। তারপর এটির মিউটেশন দেখাবো। আমার মায়ের জরায়ু দেখাবো। ভ্রুণ ফার্টিলিটি দেখাবো। আপনার সন্তান মন্ত্রমুগ্ধের মতো সৃষ্টিকর্তার অসীম সৃষ্টি অবলোকন করবে। আপনার আঁকার দরকার নেই। দয়া করে নেটের সাহায্য নিন। একটির পর একটি এখনি দেখান। মনে রাখবেন ভ্রুণ সুস্থ ও সুন্দর থাকার জন্য যে সুন্দর মানসিকতা, জীবন-যাপন,খাদ্য-পুষ্টি দরকার এগুলো বলবেন। চেষ্টা করে দেখুন। আপনার প্রিয় সন্তানটি মানুষ হয়ে উঠবে। ওর সামনে খুলে যাবে এক বিস্ময়কর পৃথিবীর বন্ধ কপাট !\nলেখকঃ লেখকঃ সাহিত্যিক, শিক্ষক ও সহ-সম্পাদক, মহীয়সী\nনুরে আলম মুকতাপ্যারেন্টিং


WhyaDean have to handle the Registrar's post, controversy inside JU - Anandabazar\nWhyaDean have to handle the Registrar's post, controversy inside JU\n৬ মার্চ , ২০১৮, ০৪:৩১:২৩\nশেষ আপডেট: ৬ মার্চ , ২০১৮, ০৪:২৯:৪২\nরেজিস্ট্রারের পদে ডিন কেন, বিতর্ক যাদবপুরে\nদু’জন যুগ্ম রেজিস্ট্রার আছেন। রয়েছেন দু’জন সহ-রেজিস্ট্রারও।\nতা সত্ত্বেও ইঞ্জিনিয়ারিং বিভাগের ডিন চিরঞ্জীব ভট্টাচার্যকে যাদবপুর বিশ্ববিদ্যালয়ের নতুন অস্থায়ী রেজিস্ট্রার করায় বিতর্কের সৃষ্টি হয়েছে। বিশ্ববিদ্যালয়ের কর্মসমিতির বৈঠকে সিদ্ধান্ত হয়েছে, অতিরিক্ত হিসেবে আপাতত ছ’মাস রেজিস্ট্রারের দায়িত্ব সামলাবেন চিরঞ্জীববাবু।\nবিশ্ববিদ্যালয়ের পূর্বতন রেজিস্ট্রার প্রদীপকুমার ঘোষ সহ-উপাচার্য হয়ে যাওয়ার পর থেকে স্থায়ী রেজিস্ট্রারের পদটি ফাঁকা। রেজিস্ট্রারের কার্যভার প্রথম ছ’মাস সামলেছিলেন অন্যতম যুগ্ম রেজিস্ট্রার পার্থ লাহিড়ী। বিশ্ববিদ্যালয়ের অন্দরেই প্রশ্ন উঠেছে, দু’জন যুগ্ম রেজিস্ট্রার থাকতে ইঞ্জিনিয়ারিং বিভাগের ডিনকে অস্থায়ী রেজিস্ট্রার করা হল কেন? যে-কোনও বিশ্ববিদ্যালয় পরিচালনায় রেজিস্ট্রারের ভূমিকা অত্যন্ত গুরুত্বপূর্ণ। ডিন-পদেরও গুরুত্ব অনেক। আঞ্চলিক বিশ্ববিদ্যালয়গুলির মধ্যে দেশের শীর্ষ স্থানে থাকা যাদবপুরে এমন দু’টি পদ এক জনকেই চালাতে হবে— এমন পরিস্থিতি তৈরি হয়েছে কি? হয়ে থাকলে সেটা আদৌ হল কেন?\nএ বিষয়ে সহ-উপাচার্য প্রদীপকুমার ঘোষের বক্তব্য, কর্মসমিতির সম্মতিতেই এই সিদ্ধান্ত নেওয়া হয়েছে। ‘‘কর্মসমিতি যা ভাল বুঝেছে, সেটাই করা হয়েছে,’’ বলেন প্রদীপবাবু। সোমবার কর্মসমিতির যে-বৈঠকে চিরঞ্জীববাবুকে অস্থায়ী রেজিস্ট্রারের দায়িত্ব দেওয়া হয়, তাতে সভাপতিত্ব করেন প্রদীপবাবুই। উপাচার্য দীর্ঘ ছুটিতে চলে যাওয়ায় এবং রেজিস্ট্রারের পদ খালি থাকায় যাদবপুরে কর্তা-সঙ্কট চলছিল। চিরঞ্জীববাবুকে অস্থায়ী রেজিস্ট্রারের দায়িত্ব দিয়ে পরিস্থিতি সামলানোর চেষ্টা চলছে বলে শিক্ষা শিবির সূত্রের খবর। কিন্তু সেই অস্থায়ী নিয়োগ ঘিরেও শুরু হয়েছে জোর বিতর্ক।\nএরই মধ্যে এ দিন থেকে দেড় মাসের ছুটিতে গিয়েছেন বিজ্ঞান বিভাগের ডিন সুব্রত কোনার। আগে সিদ্ধান্ত হয়েছিল, চিরঞ্জীববাবু আগামী দেড় মাস বিজ্ঞান বিভাগের ডিনের দায়িত্ব সামলাবেন। কিন্তু এ দিন রেজিস্ট্রারের দায়িত্ব পাওয়ার পরে তিনি তিনটি দায়িত্ব একসঙ্গে কী করে চালাবেন, তা নিয়ে কর্মসমিতির বৈঠকে প্রশ্ন ওঠে। ঠিক হয়, বিজ্ঞানের ডিনের দায়িত্ব আগামী দেড় মাস চিরঞ্জীববাবুর বদলে সামলাবেন ইন্টারডিসিপ্লিনারি স্টাডিজ, আইন ও ম্যানেজমেন্টের ডিন শমিতা সেন।\nউপাচার্য সুরঞ্জন দাস এখনও ছুটিতে। প্রথমে ২ ফেব্রুয়ারি থেকে ২৮ ফেব্রুয়ারি পর্যন্ত তাঁর ছুটি মঞ্জুর করেছিলেন আচার্য-রাজ্যপাল কেশরীনাথ ত্রিপাঠী। তিনি উপাচার্যের কাজ চালানোর দায়িত্ব দিয়েছিলেন সহ-উপাচার্য প্রদীপবাবুকে। তার পরে উপাচার্যের ছুটি আরও বেড়েছে। অথচ সহ-উপাচার্যই যে এই সময়েও উপাচার্যের দায়িত্ব সামলাবেন, সেই বিষয়ে রাজভবন থেকে নতুন কোনও আদেশ সোমবার রাত পর্যন্ত বিশ্ববিদ্যালয়ে পৌঁছয়নি বলে যাদবপুর সূত্রের খবর।\nপড়ুয়ারা আসুন ধাপে ধাপে, চাইছে জুটা\nইন্টারভিউয়ের দু’দিন পর কল লেটার পেলেন রায়গঞ্জের অর্ক


বিসর্জন মামলায় ভাঙলেও মচকাবেন না মমতা, আজই যাচ্ছেন সুপ্রিমকোর্টে | Mamata Banerjee to move SC on immersion order - Bengali Oneindia\njust now করোনা লকডাউনে সুন্দরী অভিনেত্রীর গালে মশার কামড়! স্টারের ভিডিও ঘিরে শোরগোল\n11 min ago ভারতে ৫ দিনে করোনা আক্রান্তের বৃদ্ধির শতাংশ চরম উদ্বেগজনক ! চাঞ্চল্যকর পরিসংখ্যান\nবিসর্জন মামলায় ভাঙলেও মচকাবেন না মমতা, আজই যাচ্ছেন সুপ্রিমকোর্টে\n| Updated: Fri, Sep 22, 2017, 9:27 [IST]\nবিসর্জন নিয়ে হাইকোর্টে ধাক্কা খাওয়ার পরই সুপ্রিমকোর্টে যাওয়ার সিদ্ধান্ত নিয়েছে রাজ্য সরকার। আজই সম্ভবত হাইকোর্টের রায়কে চ্যালেঞ্জ জানিয়ে সুপ্রিমকোর্টে মামলা করতে চলেছে রাজ্য সরকার। হাইকোর্টে নিয়ে প্রশাসনিক বৈঠকের পরই এই মুখ্যমন্ত্রী মমতা বন্দ্যোপাধ্যায় এই সিদ্ধান্ত নিয়েছেন বলে নবান্ন সূত্রে খবর।\nবৃহস্পতিবারই বিসর্জন মামলায় কলকাতা হাইকোর্টের ডিভিশন বেঞ্চ রাজ্য সরকারের নির্দেশিকা খারিজ করে দিয়েছে। আদালত সাফ জানিয়ে দিয়েছে, মহরমের দিনেও বিসর্জন হবে এবং আইন-শৃঙ্খলার দায়িত্ব নিতে হবে রাজ্যের পুলিশ-প্রশাসনকেই। সেইসঙ্গে তাজিয়া ও বিসর্জনের রুটও নির্দিষ্ট করার নির্দেশ দিয়েছে কলকাতা হাইকোর্ট। এই নির্দেশের পর ক্ষুব্ধ মুখ্যমন্ত্রীও জানিয়ে দিয়েছেন, কেউ গলা কেটে দিলেও তাঁর ওপর সিদ্ধান্ত চাপিয়ে দিতে পারবে না। তড়িঘড়ি প্রশাসনিক বৈঠকও ডাকেন মুখ্যমন্ত্রী। সেখানেই আদালতের নির্দেশ নিয়ে আলোচনার পরই ঠিক হয় যে হাইকোর্টের রায়কে চ্যালেঞ্জ জানিয়ে সুপ্রিমকোর্টের দ্বারস্থ হবে রাজ্য সরকার।\nবৈঠকেই ঠিক হয় শুক্রবারই সুপ্রিমকোর্টে আবেদন করা হবে। কিন্তু সেখানেও একটা সমস্যা দেখা দিয়েছে। কারণ শুক্রবারের পর এক সপ্তাহের জন্য সুপ্রিমকোর্টে ছুটি হয়ে যাবে। সেইসময়ে কোনও ভ্যাকেশন বেঞ্চও বসবে না। ফলে আজ মামলা গ্রহণ হলেও সেই শুনানি কবে হবে তা নিয়ে সন্দেহ থেকেই যাচ্ছে। তবে আইন বিশেষজ্ঞদের মতে অনেক ক্ষেত্রেই মামলার গুরুত্ব বিচার করে ছুটির মধ্যেও বিষেশ আদালত বসানো হয়। তবে রাজ্য সরকারের ক্ষেত্রেও তা খাটবে কিনা তা এখনই বলা যাচ্ছে না।\nবিসর্জন মামলায় মমতা বন্দ্যোপাধ্যায়ের সরকারেক পরাস্ত করে রাজনৈতিক লড়াইয়ে বিজেপি বেশ কিছুটা এগিয়ে গিয়েছে বলেই মত রাজনৈতিক মহলের। বৃহস্পতিবার মুখ্যমন্ত্রীর কথাতেও তা ফুটে উঠেছে। মুখ্যমন্ত্রী আবারও অভিযোগ করেছেন যে কেন্দ্রর তাঁর বিরুদ্ধে চক্রান্ত করছে। ফলে বিজেপি যাতে কোনওমতেই এক চুলও জমি না পায় সেকারণেই তড়িঘড়ি সুপ্রিমকোর্টে যাওয়ার সিদ্ধান্ত বলেই মনে করা হচ্ছে।\n[আরও পড়ুন: আমি কী করব তা কেউ ঠিক করতে পারে না, বিসর্জন-নির্দেশিকা হাইকোর্টে খারিজ নিয়ে প্রতিক্রিয়া মমতার]\nmamata banerjee supreme court high court immersion verdict durga puja kolkata মমতা বন্দ্যোপাধ্যায় সুপ্রিমকোর্ট বিসর্জন রায় কলকাতা\nWest Bengal Government will move to Supreme Court today challenging High Court's order on immersion issue.


ময়মনসিংহের তারাকান্দায় বাসের সঙ্গে অটোরিকশার সংঘর্ষে একই পরিবারের দুজনসহ ছয়জনের মৃত্যু হয়েছে। এ ছাড়া মৌলভীবাজারের রাজনগরে একজন, ঝিনাইদহের কোটচাঁদপুরে একজন, ফরিদপুরের মধুখালীতে এক শ্রমিকের মৃত্যু হয়েছে। প্রতিনিধিদের পাঠানো খবর :\nময়মনসিংহ : ময়মনসিংহের তারাকান্দায় বাসের সঙ্গে সংঘর্ষে বাবা-ছেলেসহ এক অটোরিকশার ছয় আরোহী নিহত হয়েছেন। গতকাল শুক্রবার বেলা সাড়ে ৩টার দিকে উপজেলার কাকনী বাসস্ট্যান্ড এলাকার শেরপুর-ময়মনসিংহ মহাসড়কে এ দুর্ঘটনা ঘটে বলে ময়মনসিংহ ফায়ার সার্ভিসের সহকারী পরিচালক শহীদুর রহমান জানান। নিহতরা হলেন হালুয়াঘাট উপজেলার নাগ্রলা গ্রামের মো. আয়ুব আলী, তার ছেলে করিম মিয়া, ভগ্নিপতি ছলিম উদ্দিন (৩৫), অটোরিকশাচালক একই উপজেলার বাহির শিমুল গ্রামের জালাল উদ্দিনের ছেলে সোনা মিয়া, যাত্রী নাজিম উদ্দিন (২৮) ও মাজহারুল ইসলাম (১৭)। হতাহত সবাই অটোরিকশার যাত্রী বলে ফায়ার সার্ভিস জানিয়েছে।\nশহীদুর সাংবাদিকদের বলেন, ময়মনসিংহ থেকে যাত্রী নিয়ে অটোরিকশাটি ফুলপুর উপজেলার দিকে যাচ্ছিল। পথে বিপরীত দিক থেকে আসা ঢাকাগামী ইমাম পরিবরহনের একটি বাস অটোরিকশাটিকে চাপা দিলে ঘটনাস্থলেই ছয়জনের মৃত্যু হয়।\nবাসটিকে পুলিশ আটক করলেও চালক ও সহকারী পালিয়ে যায়।\nমৌলভীবাজার : মৌলভীবাজারের রাজনগর উপজেলায় একটি প্রাইভেট কার নিয়ন্ত্রণ হারিয়ে গাছের সঙ্গে ধাক্কা খেয়ে একজন নিহত হয়েছেন; আহত হয়েছেন গাড়িচালকসহ আরো তিনজন। শুক্রবার সকালে উপজেলার উওরভাগ এলাকায় এ দুর্ঘটনা ঘটে বলে রাজনগর থানার ওসি শ্যামল বণিক জানান। নিহত হাবিবুর রহমান জুয়েলের (৪৫) বাড়ি সিলেটের ফেঞ্চুগঞ্জ উপজেলার বেলকোনা এলাকায়। আহত হাবিবুরের চাচাত ভাই ইমরান আহমদ (৩৩), তাজ উদ্দিন (৪৫) ও গাড়িচালক কাঞ্চন মিয়াকে (৩৫) সিলেট এমএজি ওসমানী মেডিকেল কলেজ হাসপাতালে ভর্তি করা হয়েছে। তাদের বাড়িও বেলকোনা এলাকায়।\nওসি শ্যামল বলেন, সকালে ইমরান বিদেশ থেকে দেশে ফেরেন। তাকে ঢাকার শাহজালাল আন্তর্জাতিক বিমানবন্দর থেকে নিয়ে একটি প্রাইভেট কারে বাড়ি ফিরছিলেন জুয়েল। পথে চালক নিয়ন্ত্রণ হারালে গাড়িটি একটি গাছের সঙ্গে লেগে সবাই গুরুতর আহত হন। পরে পুলিশ তাদের উদ্ধার করে হাসপাতালে নিয়ে গেলে সেখানে কর্তব্যরত চিকিৎসক জুয়েলকে মৃত ঘোষণা করেন।\nঝিনাইদহ : ঝিনাইদহের কোটচাঁদপুর উপজেলায় বাস উল্টে একজনের মৃত্যু হয়েছে। এ ছাড়া এ দুর্ঘটনায় আহত হয়েছেন আরো ৩০ জন। নিহত রেজাউল ইসলাম (৬৫) জেলার মহেশপুর উপজেলার নলপাতুয়া গ্রামের গরিবউল্লাহর ছেলে।\nকোটচাঁদপুর থানার ওসি বিপ্লব কুমার সাহা জানান, শুক্রবার শাপলা পরিবহনের একটি বাস চুয়াডাঙ্গা থেকে যশোর যাচ্ছিল। বেলা দেড়টার দিকে নওদাগাঁও ও কাশিপুরের মাঝামাঝি পৌঁছালে নিয়ন্ত্রণ হারায়। এ সময় গাছের সঙ্গে ধাক্কা খেয়ে রাস্তার পাশের খাদে উল্টে গেলে রেজাউল ঘটনাস্থলেই মারা যান। আর আহত হন আরো ৩০ জন।\nএলাকাবাসী, ফায়ার সার্ভিসের লোকজন ও পুলিশ গিয়ে হতাহতদের উদ্ধার করে কোটচাঁদপুর উপজেলা স্বাস্থ্য কমপ্লেক্সে নিয়ে গেলে ১৫ জনকে প্রাথমিক চিকিৎসা দেওয়া হয়। অন্য ১৫ জনকে চিকিৎসা দেওয়া হচ্ছে জানিয়ে ওসি বিপ্লব বলেন, তাদের মধ্যে দুজনের অবস্থা সংকটাপন্ন।\nমধুখালী (ফরিদপুর) : মধুখালী উপজেলার আলতু খান জুট মিলের এক শ্রমিক ট্রাকচাপায় নিহত হয়েছেন। ঢাকা-খুলনা মহাসড়কের উপজেলা সাব-রেজিস্ট্রি অফিসের সামনে শুক্রবার ভোর সাড়ে ৫টার দিকে এ ঘটনা ঘটে।\nনিহত শ্রমিক মো. আতিয়ার সদর উপজেলার কানাইপুর ইউনিয়নের করিমপুর গ্রামের মৃত হালিম মোল্যার ছেলে। মধুখালী ফায়ার সার্ভিস কর্মীরা খবর পেয়ে দ্রুত ঘটনাস্থলে এসে লাশ উদ্ধারের পর পুলিশের কাছে হস্তান্তর করে। আতিয়ার সকালের শিফটে জুট মিলে দায়িত্ব পালনের উদ্দেশে পৌর সদরের বনমালিদিয়া গ্রামের ভাড়াটিয়া বাসা থেকে বাইসাইকেলে জুট মিলে যাচ্ছিলেন।\nমধুখালী থানার এসআই পলাশ কুমার দাস ঘটনার সত্যতা নিশ্চিত করে বলেন, লাশের সুরতহাল রিপোর্ট তৈরি করে পরিবারের কাছে হস্তান্তর করা হয়েছে।


চার বছর পর পরিচালনায়, তবুও আত্মবিশ্বাসী অন্ত\n‘আহত ফুলের গল্প’র চার বছর পর নির্মাণে অন্ত আজাদ\n- চ্যানেল আই অনলাইন ১৪ অক্টোবর, ২০২১ ১৯:৩৪\nপ্রায় চার বছর আগে তরুণ নির্মাতা অন্ত আজাদ নির্মাণ করেছিলেন নিজের প্রথম পূর্ণদৈর্ঘ্য চলচ্চিত্র ‘আহত ফুলের গল্প’। ২০১৮ সালের শেষ দিকে বিকল্প ব্যবস্থায় রাজধানী ঢাকা থেকে কয়েকশো মাইল দূরে পঞ্চগড় জেলার দেবীগঞ্জ উপজেলায় ‘আহত ফুলের গল্প’ দেখানোর ব্যবস্থা করেন তিনি। টানা দুই সপ্তাহ ছবিটি চালিয়েছিলেন অন্ত। সিনেমাটি নানা কারণেই তখন হইচই ফেলে।\nপ্রথম নির্মাণের প্রায় চার বছর পর ক্যামেরার পেছনে এই তরুণ। তবে এবার সিনেমা নয়, অন্ত নির্মাণ করেছেন টেলিছবি। নাম ‘চারুলতার নিখোঁজ সংবাদ’। খন্দকার মো. জাকিরের কাহিনীতে নির্মাণের পাশাপাশি এর চিত্রনাট্যও অন্ত আজাদের। যা শুক্রবার (১৫ অক্টোবর) দুপুর ৩টা ৫ মিনিটে চ্যানেল আইয়ে দেখানো হবে।\n‘চারুলতার নিখোঁজ সংবাদ’ এর একটি দৃশ্যে আইশা খান\nচ্যানেল আইয়ের জন্য নির্মিত এই টেলিছবি দিয়ে বহুদিন পর পরিচালনায় ফিরতে পেরে উচ্ছ্বসিত অন্ত আজাদ। জানালেন, মাঝখানে চার বছর নির্দেশনার সুযোগ তৈরী না হলেও নিয়মিত নির্মাণের সাথেই ছিলেন। বিভিন্ন জনের সাথে ক্যামেরার পেছনে কাজ করেছেন, পর্দার সামনেও টুকটাক পাওয়া গেছে তাকে।\nচার বছর পর নিজের প্রথম নির্মাণ, তবু আত্মবিশ্বাসী অন্ত আজাদ। নিজের টেলিছবির গল্প নিয়ে এই নির্মাতা বলেন, গল্পটি একজন লেখকের। যিনি রাইটিং ব্লকে পড়েছেন। কিছুই লিখতে পারছেন না। ঘটনাক্রমে একদিন বৃষ্টির রাতে তার ঘরে উঠেন একজন মেয়ে। যে মেয়েটা প্রচণ্ড ঘোর তৈরী করে। লেখক বুঝতে পারেন না, মেয়েটি কি তার গল্পের চরিত্র নাকি বাস্তবের!\nটেলিছবিতে লেখকের চরিত্রে অভিনয় করেছেন ইরফান সাজ্জাদ, আর ঘোর তৈরী করে দেয়া মেয়ের চরিত্রে আইশা খান। এছাড়াও আরও অভিনয় করেছেন কায়েস চৌধুরী, রোজী সিদ্দিকী, বৈশাখী ঘোষ, নাসির উদ্দীন, সায়িমা সেলিম আনিকা, হিমেল এবং রাজন।\nটেলিছবিতে লেখকের চরিত্রে অভিনয় করেছেন ইরফান সাজ্জাদ\nটেলিছবিটির চিত্রগ্রহণে ছিলেন হৃদয় সরকার, সম্পাদনায় শরীফ আহমেদ, মিউজিক তত্ত্বাবধানে আছেন ইমন চৌধুরী।\nঅন্ত জানান, মহামারীর সময়টাতে তিনি মোট দুটি পূর্ণদৈর্ঘ্য চলচ্চিত্রের চিত্রনাট্য গুছিয়ে ফেলেছেন। এরইমধ্যে একটি চলচ্চিত্র নিয়ে কথা হচ্ছে প্রযোজকের সাথে। সব ঠিক থাকলে চলতি বছরেই নিজের দ্বিতীয় সিনেমার কথা জানাতে পারবেন তিনি।\nঅন্তুঅন্তু আজাদঅভিনয়আইশা খানআহত ফুলের গল্পইরফান সাজ্জাদকায়েস চৌধুরীটেলিছবি\nতাইওয়ানে বহুতল ভবনে আগুন, মৃত্যু ৪৬\nবাঁধন বললেন ‘আমার চরিত্রটি বাংলাদেশি’\nপ্রকাশ পেল ‘ব্ল্যাক অ্যাডাম’র ফার্স্টলুক\nকুমিল্লা বিশ্ববিদ্যালয়ে গুচ্ছ পদ্ধতিতে ভর্তি পরীক্ষা অনুষ্ঠিত\nসিলেটে ঐতিহ্যবাহী ঘণ্টা বাজিয়ে পর্দা উঠল জাতীয় লিগের\n‘কুমিল্লার ঘটনায় সাম্প্রদায়িক সহিংসতা বিচ্ছিন্ন ঘটনা নয়’\nপরবর্তী পূর্ববর্তী ১ এর ৩,৮৮৫


অনলাইন ডেস্ক॥ দক্ষিণ চীন সাগরের তলায় আরও একটা ‘গ্রেট ওয়াল অফ চায়না’ বা চীনের প্রাচীর বানাচ্ছে বেইজিং। এছাড়া ভূপৃষ্ঠ থেকে ৩৭০ কিলোমিটার উপরে থাকা আন্তর্জাতিক মহাকাশ স্টেশন (আইএসএস)-এর আদলে - সমুদ্রের নিচে আরও একটি ‘মহাকাশ স্টেশন’ বানানো হচ্ছে! দক্ষিণ চীন সাগরের তলার সেই ‘মহাকাশ স্টেশনে’ও থাকা ও যাওয়া-আসা করবেন ‘জলচর’ মানুষেরা!\nশুনলে অবাক হলেও এটাই সত্য যে, দক্ষিণ চীন সাগরের ৩ হাজার মিটার বা ৯ হাজার ৮০০ ফুট নীচে চীন এই ‘মহাকাশ স্টেশন’ বানাচ্ছে। মার্কিন গোয়েন্দা সংস্থার রিপোর্ট থেকে জানা যায়, দক্ষিণ চীন সাগরেই রোবট দিয়ে বানানো হচ্ছে এই ‘গ্রেট ওয়াল’। যার উচ্চতা ও বিস্তারটা হবে একেবারে মাথার উপর উঁচিয়ে থাকা চীনের প্রাচীরের মতোই!\nমার্কিন গোয়েন্দা সংস্থার রিপোর্ট আর মহাকাশ থেকে ‘নজরদার’ উপগ্রহগুলোর পাঠানো ছবি জানাচ্ছে, সমুদ্রের তলায় ওই ‘গ্রেট ওয়াল’ বানানো হচ্ছে রোবট আর ড্রোন দিয়ে। সমুদ্রের তলায় ঘাপ্‌টি মেরে লুকিয়ে থাকা শত্রু পক্ষের সাবমেরিনগুলোর অবস্থান আর গতিবিধির ওপর সব সময় নজর রাখার জন্যই বানানো হচ্ছে ওই দুই নম্বর ‘গ্রেট ওয়াল’। আর ওই সমুদ্রের তলাতেই যে ‘মহাকাশ স্টেশন’টি বানাচ্ছে চীন তার কাজ হবে মূলত দু’টি।\nপ্রথমত, সেটি ওই দুই নম্বর ‘গ্রেট ওয়াল’-এর নজরদারির কাজকর্মের ওপর নজর রাখবে। তাকে বেতার তরঙ্গে নির্দেশ পাঠাবে আর সমুদ্রের তলায় থাকা ওই ‘গ্রেট ওয়াল’ থেকে পাঠানো যাবতীয় তথ্য রেকর্ড করবে ও তা বিশ্লেষণ করবে। আর সেই সব গোপন তথ্য পাঠাবে চীনের প্রতিরক্ষা মন্ত্রণালয় এবং ‘রেড আর্মি’র কাছে। নাসা ও ইউরোপিয়ান স্পেস এজেন্সির ‘গ্রাউন্ড স্টেশন’ আর মহাকাশের সুদূরতম প্রান্তের সঙ্গে যে ভাবে যোগাযোগ রাখে আন্তর্জাতিক মহাকাশ স্টেশন। আর তার দ্বিতীয় কাজটি হবে, সমুদ্রের তলায় লুকিয়ে থাকা বিভিন্ন খনিজ পদার্থের সন্ধান করা।\nকারণ, সমুদ্রের অতটা গভীরতায় ওই স্টেশনের ভেতরটাও বানানো হচ্ছে অবিকল আন্তর্জাতিক মহাকাশ স্টেশনের আদলে। আর মহাকাশে আন্তর্জাতিক মহাকাশ স্টেশনটিও যেমন কক্ষপথে ঘোরার সময় তার অবস্থান বদলায়, তেমনই দক্ষিণ চিন সাগরের তলায় চিন যে ‘মহাকাশ স্টেশন’টি বানাচ্ছে, সেটিও প্রয়োজনে তার অবস্থান বদলাতে পারবে যখন-তখন।\nতবে প্রধান বিষয় হল, কোন সমুদ্রেরই এতটা গভীরতায় কোন দেশই এখনও পর্যন্ত ‘মহাকাশ স্টেশন’ বা অত বড় প্রাচীর বানানোর সাহস দেখায়নি! আরও তাৎপর্যের বিষয় হল, ওই দু’টি ‘মেগা-স্ট্রাকচার’ বানানোর জন্য চীন যে জায়গাটিকে বেছে নিয়েছে, সেটি হল দক্ষিণ চীন সাগর। যে এলাকার দখলদারি নিয়ে জাপান, ভিয়েতনাম ও ফিলিপাইনের সঙ্গে দীর্ঘমেয়াদি বিতর্কে জড়িয়ে পড়েছে চীন।\nযার প্রেক্ষিতে আমেরিকাকেও রণতরী পাঠাতে হয়েছে দক্ষিণ চীন সাগরে। দিন কয়েক আগে ঘটা করে চীনের সামরিক কর্তারা প্রকাশ্যেই ওই রোবট আর ড্রোন বানানোর কথা ঘোষণা করেছেন। সাংবাদিকদের ডেকে দেখিয়েছেন ড্রোনগুলো। যেগুলো স্থলে ও জলে আর সমুদ্রের বিভিন্ন গভীরতায় সমান ভাবেই কর্মক্ষম ও পারদর্শী। ওই ড্রোনগুলোতে সাবমেরিন-বিধ্বংসী পারমাণবিক ক্ষেপণাস্ত্রও থাকবে। থাকবে জল থেকে আকাশে ছোঁড়ার জন্য দূর পাল্লার আন্তর্মহাদেশীয় ব্যালিস্টিক মিসাইলও।\nতবে শুধুই আশঙ্কা নয়। কিছু আশার কথাও রয়েছে চীনের ওই ‘বাহুবল’ দেখানোর মরিয়া চেষ্টায়। আর তা হল, সমুদ্রের তলায় বৈজ্ঞানিক অনুসন্ধান ও পরীক্ষা-নিরীক্ষার জন্যেও তা জরুরি হয়ে পড়বে।\n# বেইজিং # মহাকাশ # স্টেশন


কাপ্তাইয়ে ইউপি সদস্য হত্যার ঘটনায় মামলা দায়ের, গ্রেপ্তার ৭ - pahar24.com\nনীড় পাতা/পাহাড়ের সংবাদ/রাঙামাটি/কাপ্তাইয়ে ইউপি সদস্য হত্যার ঘটনায় মামলা দায়ের, গ্রেপ্তার ৭\nPahar24অক্টোবর 28, 2021, 6:29 অপরাহ্নLast Updated: অক্টোবর 28, 2021, 6:29 অপরাহ্ন\nরাঙামাটির কাপ্তাই উপজেলায় নির্বাচনকে কেন্দ্র করে কাপ্তাই ইউনিয়নের ৫নং ওয়ার্ডের ইউপি সদস্য সজিবুর রহমানকে (৪৫) হত্যাকান্ডের ঘটনায় নিহতের ছোট বোন দুধ নাহার বাদি হয়ে ৩২জনকে আসামি করে কাপ্তাই থানায় মামলা দায়ের করেছে। এ ঘটনায় অজ্ঞাত আরও ১৫ জনকে আসামি দেখানো হয়েছে। বৃহস্পতিবার বিকেলে এ তথ্য নিশ্চিত করেছেন কাপ্তাই থানার ভারপ্রাপ্ত কর্মকর্তা (ওসি) মোঃ নাসির উদ্দীন।\nওসি বলেন, মামলা যেহেতু হয়েছে আসামিদের ধরতে আমরা অভিযান চালাচ্ছি। তিনি জানান, এই মামলায় ইতিমধ্যে সাতজনকে গ্রেপ্তার করা হয়েছে।\nউক্ত মামলায় গ্রেপ্তারকৃত আসামিরা হলেন মো. সালাউদ্দিন (২৯), মো. আলাল উদ্দিন আলাল (৩৬), আরিফুল ইসলাম বাবু রুবেল (২৮), মোশারফ হোসেন (৫০), মো. মনির হোসেন মনির (৩৫), মো. সোহেল (২৫), মো. গোলাম রসুল সবুজ (২৫)। আসামিদেরকে বিজ্ঞ আদালতে প্রেরণ করা হয়েছে বলে পুলিশ জানান।\nএদিকে নির্বাচনী সহিংসতায় ইউপি সদস্য প্রার্থী সজিবুর রহমান নিহতের ঘটনায় আসন্ন ইউপি নির্বাচনে কাপ্তাই ইউনিয়নের ৫নং ওয়ার্ডের শুধুমাত্র সাধারণ সদস্য পদের নির্বাচন স্থগিত করা হয়েছে। উপজেলা নির্বাচন কর্মকর্তা তানিয়া আক্তার বিষয়টি নিশ্চিত করেছেন।\nগত মঙ্গলবার রাত ১১ টায় কাপ্তাই উপজেলার কাপ্তাই ইউনিয়নের নতুন বাজার এলাকায় ইউপি নির্বাচনকে কেন্দ্র করে দুই চেয়ারম্যান প্রার্থীর সমর্থকরা নির্বাচনী সহিংসতায় জড়িয়ে পড়লে ওই ইউনিয়নের ৫নং ওয়ার্ডের ইউপি সদস্য সজিবুর রহমান প্রতিপক্ষের হামলায় ঘটনাস্থলে মারা যান।\nঅক্টোবর 22, 2021, 5:49 অপরাহ্ন\nজুন 3, 2021, 6:34 অপরাহ্ন\nজুলাই 26, 2017, 7:16 অপরাহ্ন\nজানুয়ারী 27, 2020, 11:03 অপরাহ্ন


নারীদের নিয়ে বড় পরিকল্পনা আইএসের! – WomenEye24\nপ্রচ্ছদ/সারাদেশ/নারীদের নিয়ে বড় পরিকল্পনা আইএসের!\nনারীদের নিয়ে বড় পরিকল্পনা আইএসের!\nওমেনঅাই: এখনও আইএসের প্রতি প্রলুব্ধ হচ্ছেন হাজার হাজার তরুণী। বর্তমানে তাদের হাতে প্রায় দুই হাজার ইয়াজিদি নারী জিম্মি রয়েছেন। তাদের কাছ থেকে অল্প কিছু নারী পালাতে পেরেছেন। সম্প্রতি পালিয়ে আসা একজনের ভাষ্য, আইএস তাদের বিক্রির জন্য রাখত। দলে দলে যোদ্ধারা তাদের কিনতে আসত। কোনো কাকুতি-মিনতিতেই কিছু হতো না। প্রশ্ন হল গিয়ে যদি পালিয়েই আসতে হয়, তাহলে দলে দলে নারীরা যাচ্ছেন কেন আইএসে?\nজঙ্গি সংগঠনটিতে নারীদের যোগদান নাটকীয়ভাবে বেড়ে গেছে। এর পেছনে কারণটা কী? কীভাবে নারীদের প্রলুব্ধ করে দলে ভেড়াচ্ছে আইএস! সেখানে গিয়ে নারীরা করছেনই বা কী?\nএসব প্রশ্ন সামনে রেখে এ ব্যাপারে একটি অনুসন্ধানী প্রতিবেদন প্রকাশ করেছে বিবিসি অনলাইন। প্রতিবেদনে নারীর ক্ষেত্রে আইএসের দ্বৈতনীতি অনুসরণ করার কথা বলা হয়েছে।\nপ্রথমত, আইএস নারীকে পণ্য হিসেবে বিবেচনা করে। তারা নারীদের বিক্রি করে, পুরস্কার হিসেবে যোদ্ধাদের উপহার দেয়। ইরাকের মসুল থেকে পাওয়া ভিডিওচিত্রে দেখা যায়, জঙ্গিরা ইয়াজিদি মেয়েদের নিয়ে দরদাম করছে। ওই মেয়েদের অনেকে ছিল অপরিণত বয়সের।\nএ গেল একদিকের কথা। অন্যদিকে বিভিন্ন স্থান থেকে নিজেদের নিয়ন্ত্রিত ভূখণ্ডে যেসব মুসলিম নারী আসেন, তাদের নিয়ে আইএসের বড় ধরনের পরিকল্পনা আছে। এই পরিকল্পনার মূলে রয়েছে তাদের কথিত ‘খেলাফত রাষ্ট্র’ গড়ে তোলা।\nকিংস কলেজ লন্ডনের ইসলামিক স্টাডিজের বিশেষজ্ঞ ক্যাথেরিন ব্রাউনের ভাষ্য, তারা (আইএস) চায় নারীরা তাদের সংগঠনে যোগ দিক। তারা নারীদের তাদের নতুন রাষ্ট্রের ভিত্তি হিসেবে বিবেচনা করে। তারা নাগরিক চায়।\nএই বিশেষজ্ঞের ভাষ্যমতে, কৌতূহলী ব্যাপার হলো, সবাই আইএসের হত্যাযজ্ঞ নিয়ে কথা বলে। কিন্তু এর বিপরীতে তারা সৃষ্টির চেষ্টা করছে। তারা একটি নতুন রাষ্ট্র সৃষ্টি করতে চায়। তারা খুব করে চায়, ওই কাল্পনিক রাজনীতির অংশ হিসেবে নারীরা যোগ দিক।\nজিহাদিদের মনোভাব সম্পর্কে গভীর অন্তর্দৃষ্টি থাকা আল-কায়েদার সাবেক সদস্য আইমেন দীনের বিশ্বাস, নারীদের প্রতি আইএসের দৃষ্টিভঙ্গি আল-কায়েদা বা তালেবানের চেয়ে অনেক ভিন্ন। ভিত্তিসহ একটি স্থায়ী সমাজ গড়তে চায় আইএস। ইসলামিক স্টেটের জন্য পরিবার গড়তে তারা ইউরোপ, আমেরিকা, মধ্য এশিয়াসহ সমগ্র মুসলিম সমাজ থেকে নারী সদস্য টানছে।\nআইএসের খেলাফতে আসার জন্য অনলাইনে বিভিন্ন ভাষায় আহ্বান জানানো হচ্ছে। এই ডাকে নারীদের সাড়া দেওয়ার হার বাড়ছে। আইমেন দীনের ভাষ্য, এখানে এক ধরনের ভাববিলাসী উপাদান আছে। তবে আইএসে নারীর জীবন সুখের নয়, একটা দুর্বিষহ জীবন।\nতালেবান বা আল-কায়েদার থেকে ব্যতিক্রম হলো, আইএস তাদের দলে যোগ দেওয়া অনেক পশ্চিমা নারীদের সামাজিক গণমাধ্যমের গুরুত্বপূর্ণ দায়িত্বে নিয়োজিত করে।\nঅক্সফোর্ড বিশ্ববিদ্যালয়ে নরওয়ের গবেষক মাহ-রুখ আলী আইএসে নারী ও প্রচারণা বিষয়ে বিশেষজ্ঞ। তার ধারণা, অনলাইনে নারীদের গুরুত্বপূর্ণ দায়িত্ব দেওয়া আইএসের একটি উদ্দেশ্যপূর্ণ কৌশল। তালেবান ও আল-কায়েদার চেয়ে আইএস নারীদের অনেক বেশি সক্রিয়ভাবে ব্যবহার করছে।\nমাহ-রুখ আলী বলেন, প্রতিদিন টুইটারে আইএসের পক্ষে প্রায় এক লাখ টুইট পোস্ট হয়। এর মধ্যে অনেক টুইটই পশ্চিমা সমাজ থেকে আইএসে যোগ দেওয়া নারীদের কাছ থেকে আসে বলে প্রতীয়মান হয়। আইমেন দীনের ভাষ্য, নারীরা আইএসের অনেক ক্ষেত্রে গুরুত্বপূর্ণ ভূমিকা পালন করছেন। এর মধ্যে রয়েছে চিকিৎসাসেবা, শিক্ষাদীক্ষার কাজ, খাজনা সংগ্রহ। ইসলামিক স্টেটের টিকে থাকার জন্য নারী অপরিহার্য।\nঢাকা ২৪ আগস্ট (ওমেনআই)//এসএল//\nগারলিক হানি চিকেন স্টেক\nভেনিজুয়েলার বৃদ্ধাশ্রমে অাগুন, নিহত ৮


শাহরুখ সত্যি পৃথিবীর সব থেকে ধনী বাবা ৷ Sharukh Khan becomes Raes truly. – News18 Bangla\nশাহরুখ খানের বড়দিন ! ক্রীড়া প্রতিযোগিতায় ছোট ছেলের পদক জয়, সত্যি আজ তিনি রইস\nগর্বের মুহূর্ত ৷ ছোট ছেলে আব্রামের সঙ্গে বাবা শাহরুখ খান ৷ ছবি সৌজন্যে ট্যুইটার ৷\nগর্বের মুহূর্ত শেয়ার করেছেন ট্যুইটারে, এ এক আলাদা তৃপ্তি\nLast Updated : January 18, 2020, 09:57 IST\n#মুম্বই: তিনিই বলিউডের কিং খান, বেতাজ বাদশা ৷ এমন এক শিল্পী যিনি শুধুমাত্র নিজের দক্ষতায় বলিউডের শীর্ষস্থানে পৌঁছেছেন ৷ মাধুরী, শ্রীদেবী, কাজল, ঐশ্বর্য, করিনা, ক্যাটরিনা, শিল্পা শেট্টি থেকে শুরু করে কে বানেই তাঁকর সঙ্গে কাজ করেছেন ৷ এমনকী বিগ বি অমিতাভ বচ্চনও সেই তালিকার বাইরে নন ৷\nতাঁর অভিনয় দক্ষতা নিয়ে কিছুই বলার নেই ৷ নায়ক, কিছুটা নেগেটিভ চরিত্র, এমনকী সমতল চরিত্রে অভিনয় করে তিনি দেখিয়েছেন অভিনয়ের দক্ষতা কাকে বলে ৷ বর্ণময় কর্ম জীবনের সঙ্গে তাঁর ব্যক্তিগত জীবনও বেশ চর্চায় রয়েছে সমস্ত ভক্তদের কাছে স্ত্রী গৌরি খান ও তিন সন্তানকে নিয়ে শাহরুখের সোনার সংসার ৷ আরিয়ান ও সুহানা বেশ বড় হয়েছে গিয়েছে ৷ বিদেশে লেখাপড়া নিয়ে ব্যস্ত মেয়ে সুহান, আরিয়ানও আগামী দিনের তারকা ৷ এরই মাঝে পরম তৃপ্তি ছোট ছেলে আব্রারাম ক্রীড়া প্রতিযোগিতায় রুপো ও ব্রোঞ্জের পদক পেয়েছে, সেই ছবিই ট্যুইটারে শেয়ার করেছেন বলিউডের বাদশা তথা গর্বিত বাবা, শাহরুখ খান ৷ সেই ছবিই সোশ্যাল মিডিয়ায় তুমুল গতিতে ভাইরাল হয়েছে ৷\nবেশ কয়েক দশক ধরেই শাহরুখ খান মেগা হিট থেকে সুপারহিট ছবি দর্শকদের উপহার দিয়েছেন ৷ প্রতিটি ছবি যখন দর্শকদের তুমুল ভালবাসা পেয়েছে তখন তাঁর খুব ভাল লেগেছে ৷ সেই ছবি সুপারহিট হওয়ার দিনগুলিকেও ছাপিয়ে গিয়েছে ৷ তুমুল গতিতে ভাইরাল হয়েছে ছবিগুলি সোশ্যাল মিডিয়ায় ৷ তিনি ট্যুইটারে ছবি সেয়ার করে লিখেছেন আজকে তিনি পৃথিবীর সব থেকে ধনী মানুষ তাঁর স্বর্ণ পদক (ছেলে আব্রাম) রুপো ও ব্রোঞ্জের পদক পেয়েছে ৷ কুর্নিশ জানিয়েছে সব মহল ৷\n: More of the adorable dad & dude duo — SRK & AbRam at the sports function. A little champ!\nFirst published: January 18, 2020, 08:41 IST


ফুয়াং সিরামিকস স্টক ডিভিডেন্ডের নামে প্রতারণা! - Share Barta 24\nফুয়াং সিরামিকস স্টক ডিভিডেন্ডের নামে প্রতারণা!\nশেয়ারবার্তা ২৪ ডটকম, ঢাকা: বিদ্যমান সিকিউরিটিজ আইনের কোন তোয়াক্কাই করছে না পুঁজিবাজারে তালিকাভুক্ত সিরামিকস খাতের কোম্পানি ফুয়াং সিরামিকসের পরিচালনা পর্ষদ। পুঁজিবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) নির্দেশনা ও মহামান্য আদালতের রায় থাকা সত্বেও এ প্রতিষ্ঠানটি উদ্যোক্তা-পরিচালকদের হাতে সম্মিলিত ৩০ শতাংশ শেয়ার ধারণে ব্যর্থ হয়েছে।\nপাশাপাশি বিগত বছরগুলোতে মুনাফা থাকা সত্বেও টানা স্টক ডিভিডেন্ড ঘোষণা করে আসছে। এতে কোম্পানির পরিচালকরা লাভবান হলেও দীর্ঘমেয়াদে ক্ষতিগ্রস্ত হচ্ছেন বিনিয়োগকারীরা। কারণ একদিকে স্টক ডিভিডেন্ড প্রদানের কারণে থিউরিটিক্যাল অ্যাডজাস্টমেন্টে শেয়ার দর কমছে। অন্যদিকে পরিচালকরা তাদের প্রাপ্ত বোনাস শেয়ার সাধারণ বিনিয়োগকারীদের হাতে গুজে দিয়ে নিজেদের পকেট ভারী করছেন।\nতথ্যানুসন্ধানে জানা গেছে, ৩১ অক্টোবর ২০১৬ শেষে কোম্পানির উদ্যোক্তা পরিচালকদের হাতে ১৯.৯৩ শতাংশ শেয়ার রয়েছে। অথচ বিএসইসির নির্দেশনা অনুযায়ী কোম্পানির পরিচালকদের হাতে ৩০ শতাংশ শেয়ার ধারনের বাধ্যবাধকতা রয়েছে।\nএছাড়া কোম্পানিটি বছরের পর বছর মুনাফায় থাকার পরও সাধারণ বিনিয়োগকারীদের জন্য স্টক ডিভিডেন্ড ঘোষনা করে আসছে। দেশের প্রধান পুঁজিবাজার ঢাকা স্টক এক্সচেঞ্জের তথ্যানুযায়ী, ২০০০ সালে ২০ শতাংশ, ২০০৯ থেকে ২০১৬ সাল পর্যন্ত ১০ শতাংশ করে স্টক ডিভিডেন্ড ঘোষণা করে আসছে। এতে কোম্পানির মূলধনের পরিমাণ বাড়লেও ক্ষতিগ্রস্ত হচ্ছেন বিনিয়োগকারীরা।\nবাজার সংশ্লিষ্টরা বলছেন, দেশের পুঁজিবাজারে তালিকাভুক্ত অধিকাংশ কোম্পানিই সমাপ্ত বছরে বিনিয়োগকারীদের জন্য স্টক ডিভিডেন্ড প্রদান করে। এতে শেয়ার সংখ্যা বাড়লেও থিওরিটিক্যাল অ্যাডজাস্টমেন্টের কারণে শেয়ার দর কমে যায়।\nপরিণতিতে কোম্পানির উদ্যোক্তা-পরিচালকদের মুনাফার হাড়ি বোঝাই হলেও ক্ষতিগ্রস্ত হচ্ছেন ক্ষুদ্র বিনিয়োগকারীরা। কারণ হিসেবে তারা বলেন, আমাদের দেশের বর্তমান প্রেক্ষাপটে সাধারণ বিনিয়োগকারীরা স্বল্প সময়ে মুনাফা লাভের উদ্দেশে বিনিয়োগ করে থাকেন।\nভঁ-ধিহম-১-ুবধৎঅবশ্য সাধারণ বিনিয়োগকারীদের হাতে পর্যাপ্ত অলস অর্থ না থাকাটাও এর অন্যতম কারণ। উদাহরণ হিসেবে তারা বলেন, ‘ক’ নামক একটি কোম্পানির ২০ হাজার শেয়ার রয়েছে।\nবর্তমান মূল্য ১০০ টাকা ধরে কোম্পানির মোট শেয়ারের মূল্য ২০ লাখ টাকা। এখন যদি কোম্পানিটি সমাপ্ত বছরে ২০ শতাংশ স্টক ডিভিডেন্ড ঘোষণা করে তাহলে কোম্পানিটির শেয়ার বেড়ে ২২ হাজারে দাঁড়াবে।\nআর কোম্পানির শেয়ার সংখ্যা বাড়ায় থিওরিটিক্যাল অ্যাডজাস্টমেন্টে ওই শেয়ার দর ৯০.৯০ টাকায় (২০ লাখ টাকাকে ২২ হাজার শেয়ার দিয়ে ভাগ করা হয়েছে) নেমে আসবে। এতে ওই সময়ে যেসব বিনিয়োগকারীর হাতে শেয়ার থাকবে- তারা কিছুটা লাভবান হলেও কোম্পানির উদ্যোক্তা পরিচালকরা অধিক লাভবান হবেন।\nকারণ কোম্পানির উদ্যোক্তা পরিচালকরা দীর্ঘমেয়াদে বিনিয়োগ করায় একদিকে তাদের হাতে থাকা শেয়ারের পরিমাণ বাড়ছে, অন্যদিকে যেসব বিনিয়োগকারী ডিভিডেন্ড পাওয়ার পর শেয়ার বিক্রি করে দিচ্ছেন সেসব শেয়ার আগের চেয়ে ১০ টাকা কমে আবার কিনে নিচ্ছেন।\nএছাড়া স্টক ডিভিডেন্ডের কারণে প্রতিবছরই শেয়ারের পরিমাণ বাড়লেও কোম্পানির মুনাফা বাড়ছে না। এতে কোম্পানির শেয়ারপ্রতি আয় (ইপিএস) কমার পাশাপাশি কমছে ডিভিডেন্ডের পরিমাণও।\nআর ইপিএস কমায় সাধারণ বিনিয়োগকারীরাও ওই শেয়ারে অনাগ্রহ দেখায়। পরিণতিতে লেনদেনে ভাটায় শেয়ার দর কমে থাকে। সার্বিক দিক বিবেচনায় নিলে স্টক ডিভিডেন্ডের কারণে সাধারণ ও ক্ষুদ্র বিনিয়োগকারীরাই ক্ষতিগ্রস্ত হয়- বলেও মনে করেন তারা।\nতানভীর আহম্মেদ নামে এক অভিজ্ঞ বিনিয়োগকারী অভিযোগ করে বলেন, ফুয়াং সিরামিকস কোম্পানি নিজেদের তৈরি করা বিপুল পরিমাণ ব্যাংক ঋণের দায় ঘোচাতে বা ব্যবসা বাড়াতে বাজার থেকে টাকা নিয়েছে।\nঅথচ কোম্পানিতে নগদ টাকা বিনিয়োগ করেও বিনিয়োগকারীদের স্টক ডিভিডেন্ডের নামে কাগজ ছাড়া কিছুই মেলেনি। কোম্পানিটি যদি ব্যাংক থেকে ঋণ নিতো তাহলে বছর শেষে সুদের টাকা পুরো হিসেব কষেই দিতে হতো।\nকিন্তু পুঁজিবাজারকে তারা টাকার খনি মনে করে যা ইচ্ছে তাই করে যাচ্ছে। এখানে তাদেরকে নগদ টাকা পরিশোধের কোনো বাধ্যবাধকতা নেই। একেতো শুধুই স্টক ডিভিডেন্ড তারওপর পরিচালকদের সেই বোনাস শেয়ার বিক্রি মনে হচ্ছে পুরো লুটতরাজের কারখানা এই শেয়ারবাজার। এগুলোর ভবিষ্যত কি?\nনাম প্রকাশে অনিচ্ছুক সিকিউরিটিজ হাউজের এক কর্মকর্তা বলেন, একটি কোম্পানি যখন কোনো ধরণের এক্সপানশন ছাড়াই শুধু স্টক ডিভিডেন্ড দিতে থাকে তখন সেগুলোতে বিনিয়োগ না করাই ভাল। তার ওপর যদি পরিচালকদের বোনাস বিক্রির ঘোষণা থাকে তাইলে তো আর কথাই নেই।\nপুঁজিবাজার বিশ্লেষক ড. আবু আহমেদ বলেন, অধিকাংশ ক্ষেত্রে কোম্পানির উদ্যোক্তা পরিচালকরা পরিকল্পিতভাবে শেয়ার দর প্রভাবিত করার জন্য এমন সামঞ্জস্যহীন ডিভিডেন্ড ঘোষণা করে। তাই বিনিয়োগের ক্ষেত্রে কোম্পানিগুলোর আর্থিক প্রতিবেদন পর্যালোচনার পাশাপাশি কোম্পানির ব্যবসায়ের প্রত্যেকটি ইস্যু (যেমন- পণ্য রপ্তানির ক্ষেত্রে এলসির তথ্য) সঠিকভাবে যাচাই করা উচিত। সুত্র: দৈনিক দেশ প্রতিক্ষণ\nট্যাগ প্রতারণা ফুয়াং সিরামিকস স্টক ডিভিডেন্ড


দাঁড়িয়ে পানি পান করার হুকুম – Voice of Islam\n১৮৪ পড়তে ১ মিনিট সময় লাগবে\nপ্রশ্ন: আসসালামু আলাইকুম ভাই। যমযমের পানি দাঁড়িয়ে পান করতে হয় এটা আমরা জানি। কিন্তু যমযম ছাড়া অন্যান্য পানীয় প্রসঙ্গে ইসলামের নির্দেশনা কী? কোনো কোনো হাদীস দেখে মনে হয় দাঁড়িয়ে পান যাবে, আবার কোনো কোনো হাদীস থেকে মনে হয় দাঁড়িয়ে পান করলে গুনাহ হবে। আমরা কোন হাদীসের অনুসরন করবে? জানিয়ে বাঁধিত করবেন।\nউত্তর: ওয়া আলাইকুমুস সালাম ওয়ারহমাতুল্লাহ।\nস্বাভাবিকভাবে পানি পান করার সুন্নাহ এবং আদব হলো, বসে পান করা। দাঁড়িয়ে পানি পান করতে রাসুল সাল্লাল্লাহু আলাইহি ওয়াসাল্লমের নিষেধ করেছেন। তবে বিশেষ প্রয়োজনে দাঁড়িয়ে পানি করাতে কোন সমস্যা নেই। সাহাবায়ে কেরাম রা. হাঁটাচলা অবস্থায় পানি পান করতেন এবং খেতেন বলে প্রমাণ রয়েছে।\nরাসূল সাল্লাল্লাহু আলাইহি ওয়াসাল্লাম থেকে দাঁড়িয়ে পানি পান করতে যেমন নিষেধাজ্ঞা এসেছে, তেমনি তিনি নিজেই এবং সাহাবাগণ থেকে দাঁড়িয়ে পানি পানের বিবরণও এসেছে। যা প্রমাণ করে, স্বভাবিকভাবে দাঁড়িয়ে পানি পান করা নিষেধ। কিন্তু কোন বিশেষ প্রয়োজনে তা বৈধ। যেমন, রাস্তায় চলাচলের সময় বা বসার যায়গা না থাকলে, ইত্যাদি।\nআবূ হুরায়রা রা. থেকে বর্ণিত। রাসূল সাল্লাল্লাহু আলাইহি ওয়াসাল্লাম ইরশাদ করেছেন, তোমাদের কেউ যেন দাঁড়িয়ে পান না করে, তবে যদি ভুলে যায়, তাহলে যেন বমি করে দেয়। (সহীহ মুসলিম, হাদীস নং-২০২৬)\nআমর বিন শুয়াইব তিনি তার পিতা, তিনি তার দাদা থেকে বর্ণনা করেন, তিনি বলেন, আমি রাসূল সাল্লাল্লাহু আলাইহি ওয়াসাল্লামকে দাঁড়িয়ে ও বসে পান করতে দেখেছি। (তিরমিযী, হাদীস নং-১৮৮৩)\nকাবশাতুল আনসারিয়্যা রা. থেকে বর্ণিত। একদা রাসূল সাল্লাল্লাহু আলাইহি ওয়াসাল্লাম তার নিকট প্রবেশ করলেন। তার নিকট একটি ঝুলন্ত পানির পাত্র ছিল। তখন রাসুল সাল্লাল্লাহু আলাইহি ওয়াসাল্লাম তা থেকে দাঁড়িয়েই পান করলেন। (ইবনে মাজাহ, হাদীস নং-৩৪২৩)\nইবনে উমর রা. থেকে বর্ণিত। তিনি বলেন, আমরা রাসূল সাল্লাল্লাহু আলাইহি ওয়াসাল্লামের যুগে হেটে, দাঁড়িয়ে খাবার গ্রহণ ও পান করেছি। (তিরমিযী, হাদীস নং-১৮৮০)\nসুতরাং স্বাভাবিক অবস্থায় পানি বসে পান করবে। যদি কোনো প্রয়োজন দেখা দেয়, তাহলে দাঁড়িয়ে পান করা জায়েয। এ ক্ষেত্রে কোনো গুনাহ হবে না ইন শা আল্লাহ্।\nবি.এ, (অনার্স) এম.এ, এমফিল: মদীনা বিশ্ববিদ্যালয়, সৌদি আরব\nপরিচালক: ভয়েস অব ইসলাম (ইসলামিক ওয়েবসাইট)।


argentina vs ecuador : আর্জেন্টিনা বনাম ইকুয়েডর: পরিসংখ্যান কার পক্ষে? - West Bengal News 24\nHome/খেলা/আর্জেন্টিনা বনাম ইকুয়েডর: পরিসংখ্যান কার পক্ষে?\nআর্জেন্টিনা বনাম ইকুয়েডর: পরিসংখ্যান কার পক্ষে?\nকোপা আমেরিকার সেমি-ফাইনালে উঠার লড়াইয়ে ইকুয়েডরের বিপক্ষে মাঠে নামতে যাচ্ছে আর্জেন্টিনা। রোববার বাংলাদেশ সময় সকাল ৭টায় এস্তাদিও অলিম্পিকো পেদ্রো লুদোভিকো মুখোমুখী হবে তারা। বাংলাদেশে সরাসরি খেলাটি দেখা যাবে ভারতীয় চ্যানেল সনি নেটওয়ার্কে।\n১৯৯৩ সালে সবশেষ কোপার শিরোপা জিতেছিল আলবেসেলেস্তারা। এরপর ২৮ বছর কেটে গেছে কোনো শিরোপা জেতা হয়নি লিওনেল মেসিদের। ২০১৪ সালে ব্রাজিলে অনুষ্ঠিত বিশ্বকাপের ফাইনালে উঠেছিল আর্জেন্টিনা। প্রতিপক্ষ জার্মানির সঙ্গে হেরে স্বপ্নভঙ্গ হয় মেসি-আগুয়েরোদের। এরপর ২০১৬ সালে চিলির মাটিতে দেশটির বিপক্ষে কোপার ফাইনালে হেরে আরও একবার শিরোপা খুব কাছ ফিরতে হয় কোপা আমেরিকার ১৪ বারের শিরোপাধারীদের।\nকোপার সবশেষ আসরে ব্রাজিলের সঙ্গে হেরে সেমি-ফাইনাল থেকে বিদায় নেওয়া আর্জেন্টিনার সামনে এবার ফাইনালে যাওয়ার হাতছানি রয়েছে। তবে তার আগে ইকুয়েডরকে হারিয়ে সেমিতে পা রাখতে হবে মেসিদের। ইকুয়েডরের সঙ্গে এখন পর্যন্ত ৩৬ বার মুখোমুখি হয়েছে আর্জেন্টিনা। এর মধ্যে ২১ ম্যাচেই জিতেছে লিওনেল স্কোলানির শিষ্যরা, হেরেছে মাত্র ৫টিতে। বাকি ১০টি ম্যাচ ড্র হয়েছে।\nদু’দলের মধ্যকার সর্বশেষ তিন লড়াইয়ের সবকয়টিতে জিতেছে আর্জেন্টিনাই। এর মধ্যে একটিতে জিতেছে ৬-১ ব্যবধানে। ১৯৪২ সালে কোপা আমেরিকায় ইকুয়েডরকে ১২-০ গোলের ব্যবধানে হারিয়েছিল আর্জেন্টিনা।\nargentina vs ecuador Copa América\nVIVO-এর সাথে চুক্তি বাতিল না করলে সৌরভের বিরুদ্ধে মামলা হবে দেশদ্রোহের !\nবন্ধুকে হারিয়ে শোকাহত ইমরান


Sourav-র আমলে ‘বড়’ ঘোষণা, ঘরোয়া ক্রিকেটারদের একদিনের বেতন একধাক্কায় বাড়বে ২৫ হাজার! | bcci set to increase domestic players match fees per day will be 60 thousand rupees– News18 Bangla\nCRICKET BCCI SET TO INCREASE DOMESTIC PLAYERS MATCH FEES PER DAY WILL BE 60 THOUSAND RUPEES DD\nSourav-র আমলে ‘বড়’ ঘোষণা, ঘরোয়া ক্রিকেটারদের একদিনের বেতন একধাক্কায় বাড়বে ২৫ হাজার!\nbcci set to increase domestic players match fees per day will be 60 thousand rupees Photo- AFP\nএই সুখবর পৌঁছে যাবে ঘরোয়া ক্রিকেটারদের কাছে৷\nLast Updated : July 03, 2021, 20:27 IST\n#মুম্বই: সৌরভ গঙ্গোপাধ্যায়ের (Sourav Ganguly) প্রতিনিধিত্বে ভারতীয় ক্রিকেট কন্ট্রোল বোর্ড একটা বড় সিদ্ধান্ত নিতে চলেছেন৷ মিডিয়া রিপোর্ট অনুযায়ি ঘরোয়া ক্রিকেটারদের বেতন বৃদ্ধি (Domestic Players Match Fees) হচ্ছে৷ ঘরোয়া ক্রিকেটারদের একদিনের ম্যাচ ফি ৬০ হাজার টাকা অবধি করার প্রস্তাব দেওয়া হয়েছে৷ খেলোয়াড়দের ম্যাচ ফি তাঁদের অভিজ্ঞতা অনুযায়ি হবে৷ খুব দ্রুত বিসিসিআই প্রেসিডেন্ট সৌরভ গঙ্গোপাধ্যায় ও জয় শাহ আলোচনা করে চূড়ান্ত সিলমোহর দেবেন৷ তারপরেই এই সুখবর পৌঁছে যাবে ঘরোয়া ক্রিকেটারদের কাছে৷\nদৈনিক জাগরণের খবর অনুযায়ি বিসিসিআইয়ের এক আধিকারিক বলেন ঘরোয়া ক্রিকেটের যে ক্রিকেটাররা ২০টি র বেশি ম্যাচ খেলেছেন তাঁদের একদিনের ম্যাচ ফি বেড়ে দিন প্রতি ৬০ হাজার টাকা হবে৷ এই ক্রিকেটাররা এখন প্রতি দিনে ৩৫ হাজার টাকা পান৷ অর্থাৎ বিসিসিআই এক ধাক্কায় ক্রিকেটারদের বেতন ২৫ হাজার টাকা করে বাড়াতে চলেছেন৷ যে ক্রিকেটাররা ২০ টি-র কম ম্যাচ খেলেছেন তাঁরা দিন প্রতি ৪৫ হাজার টাকা পাবেন৷ এছাড়া বিসিসিআই ২০২০-২১ মরশুমের জন্যেও ক্রিকেটারদের ক্ষতিপূরণ দেওয়ার বিষয়েও চিন্তাভাবনা করছে বোর্ড৷\nঘরোয়া ক্রিকেটের জন্য আরও একটা ভালো খবর এই বছর ভারতে ঘরোয়া ক্রিকেট খেলা হবে৷ গত বছর করোনার কারণে ঘরোয়া ক্রিকেট আয়োজন করা যায়নি৷ বিসিসিআই এই পর্বে ২০২১-২২ ঘরোয়া মরশুমে ২১২৭ টি ম্যাচ আয়োজন করার প্রস্তাব দিয়েছে৷ এরমধ্যে রণজি ট্রফির আয়োজন হবে ১৬ নভেম্বর৷ করোনার কারণে গত মরশুমে রণজি ট্রফি আয়োজন করা যায়নি৷ পাশাপাশি কোনও বয়সভিত্তিক টুর্নামেন্টও আয়োজন করা যায়নি৷\nএই বছর ঘরোয় ক্রিকেটে মুস্তাক আলি টি টোয়েন্টি টুর্নামেন্ট আয়োজন হবে ২০২১ -র ২০ অক্টোবর৷ এছাড়া ২৩ ফেব্রুয়ারি ২০২২ এ বিজয় হাজারে একদিনের টুর্নামেন্ট আয়োজন করা হবে৷ বিসিসিআই সচিব জয় শাহ মিডিয়া রিলিজে জানিয়েছে, ‘‘বর্তমান পর্বে ২১ সেপ্টেম্বর (২০২১) সিনিয়র মহিলা ক্রিকেটে একদিনের লিগ শুরু হবে৷ ২৭ অক্টোবর ২০২১ মহিলা এক দিবসীয় চ্যালেঞ্জার ট্রফি আয়োজন৷\nFirst published: July 03, 2021, 20:27 IST


শাবির সিএসই কার্নিভালে প্রযুক্তিপ্রেমীদের মিলনমেলা – lekhapora24.net\nশাবিতে ‘সিএসই কার্নিভাল’ উপলক্ষে দেশের বিভিন্ন বিশ্ববিদ্যালয়ের তরুন প্রযুক্তিপ্রেমীদের মেলবন্ধন বসেছে। শাবির সিএসই সোসাইটির সহযোগীতায় দুদিন ব্যাপী এ আয়োজন করে।\nশুক্রবার সকাল ১০টায় বিশ্ববিদ্যালয়ের ওয়াজেদ মিয়া আইআইসিটি ভবনে ‘আইপিভিশন সিএসই কার্নিভাল-২০১৫’ এ প্রধান অতিথি হিসেবে উদ্বোধন করেন শাবি’র সাবেক উপাচার্য অধ্যাপক ড. সালেহ উদ্দীন আহমেদ ।\nকার্নিভালে বিভিন্ন পর্যায়ের প্রতিযোগীতায় দেশের মোট ৪৮ টি বিশ্ববিদ্যালয় থেকে প্রতিদ্বন্দ্বীতা করছে প্রায় হাজার খানেক প্রযুক্তি প্রেমী তরুন-তরুনীরা।\nউদ্বোধন অনুষ্ঠানে বিশেষ অতিথি হিসেবে শিক্ষাবিদ ও লেখক অধ্যাপক ড. মুহম্মদ জাফর ইকবাল, অধ্যাপক ড. ইয়াসমিন হক, কার্নিভালের আহবায়ক অধ্যাপক শহীদুর রহমান প্রমুখ উপস্থিত ছিলেন।\nঅনুষ্ঠানে অধ্যাপক ড. মুহম্মদ জাফর ইকবাল বলেন, আমি সবসময়ই বিশ্বাস করি একজন শিক্ষার্থী ক্লাসরুমের ভেতর যতটুকু শিখে তার চেয়ে বেশী শিখে ক্লাসরুমের বাইরে। আমরা এখন সম্মিলিত ভাবে বিশ্বের সেরা ২০০০ বিশ্ববিদ্যালয়ের মাঝে থাকতে না পারলেও প্রোগ্রামিং কিংবা কম্পিউটার বিষয়ক জিনিসগুলোতে সেরা পঞ্চাশে চলে এসেছি। আমাদের কার্নিভালে সারাদেশ থেকে অনেকগুলো বিশ্ববিদ্যালয়ের ছেলেমেয়েরা ও শিক্ষকেরা এসেছেন। আনন্দের পাশাপাশি এক ধরনের সৃজনশীলতায় ছেলেমেয়েরা এগিয়ে যাবে এই প্রত্যাশাই করি।\n৫ম বারের মত বিশ্ববিদ্যালয়ের কম্পিউটার সায়েন্স এন্ড ইঞ্জিনিয়ারিং বিভাগ এ কার্নিভালের আয়োজন করতে যাচ্ছে। এ আয়োজনে টাইটেল স্পন্সর হিসেবে রয়েছে কানাডা ভিত্তিক অন্যতম শীর্ষস্থানীয় সফটওয়্যার প্রতিষ্ঠান আইপিভিশন কানাডা ইনকর্পোরেশন এবং ।\nকার্নিভালে বিভিন্ন ধরনের আয়োজনের মধ্যে প্রধান চারটি ইভেন্ট হচ্ছে-প্রোগ্রামিং প্রতিযোগিতা, সফটওয়্যার প্রতিযোগিতা, প্রজেক্ট প্রদর্শনী এবং গেমিং প্রতিযোগিতা।\nশাবির সিএসই বিভাগের শিক্ষক মো. সাইফুল ইসলাম বলেন, প্রোগ্রমিং প্রতিযোগিতায় দেশের ৪৬ টি বিশ্ববিদ্যালয় থেকে ১৪৫ টি দল,সফটওয়্যার প্রতিযোগিতায় ১২ টি বিশ্ববিদ্যালয় থেকে ২২ টি দল এবং প্রজেক্ট প্রদর্শনীতে ১৩ টি বিশ্ববিদ্যালয়ের ৩০ টি দল অংশ নিবে।\nশনিবার বিকালে সমাপণী অনুষ্ঠানের মাধ্যমে পর্দা নামবে দুদিনব্যাপী এ জাতীয় উৎসব। ‘সমাপণী অনুষ্ঠানে’ প্রধান অতিথি হিসেবে উপস্থিত থাকবেন তথ্য ও প্রযুক্তি প্রতিমন্ত্রী জুনায়েদ আহমেদ পলক।\nসাতক্ষীরায় স্নাতক শিক্ষার্থীদের উপবৃত্তি বিষয়ক কর্মশালা


শ্যামলী পরিবহন । শ্যামলী এন আর ট্রাভেলস সকল কাউন্টার নাম্বার ও লোকেশন\nশ্যামলী এন আর ট্রাভেলস সকল কাউন্টার নাম্বার ও লোকেশন – শ্যামলী পরিবহন এন আর\nবাংলাদেশের জনপ্রিয় একটি বাস শ্যামলী এন আর ট্রাভেলস । শ্যামলী পরিবহন এন.আর ট্রাভেলস বাংলাদেশের একটি অন্যতম আন্তঃজেলা পরিবহন সংস্থা। বাংলাদেশের ৪০টির বেশি জেলায় নিয়মিত সার্ভিস দিয়ে আসছে। শ্যামলী পরিবহন চালু করেন পাবনা জেলার গণেশ চন্দ্র ঘোষ ১৯৭৩ সালে প্রতিষ্ঠা করেন। গণেশ চন্দ্র ঘোষ স্কুটার চালক ছিলেন। তার স্কুটার বিক্রি করে সর্বপ্রথম রাজশাহী-নগরবাড়ী সড়কে শ্যামলী পরিবহন সার্ভিস চালু করেন আর থেমে থাকে নাই শ্যামলী পরিবহন সার্ভিস। বর্তমানে জনপ্রিয় বাসের প্রথম তালিকায় স্থান করে নিয়েছে শ্যামলী পরিবহন এন.আর ট্রাভেলস। বাসটি রুটে নিয়মিত সার্ভিস দিচ্ছে। এটি একটি এসি / নন-এসি বাস সার্ভিস। স্বল্প খরচে ভ্রমণ হোক এই বাসে।\nবর্তমানে শ্যামলী পরিবহন নকল করে অনেক গুলো শ্যামলী পরিবহন রাস্তায় চলাচল করছে। যা শ্যামলী পরিবহন এন আর ট্রাভেলস এবং শ্যামলী পরিবহন এস.পি আওতাভূক্ত নয়। সঠিক বাস পেতে শ্যামলী পরিবহন এন.আর ট্রাভেলস এবং শ্যামলী পরিবহন এস.পি কাউন্টারে টিকেট কাটুন।\nশ্যামলী এন আর ট্রাভেলস এ উল্লেখিত হাইওয়েতে সার্ভিস দিয়ে যাচ্ছে এসি/ নন – এসি, আরামদায়ক, নিরাপদ ও দ্রুততম সময়ে যাওয়ার অন্যতম চমৎকার ফিনিশিং পর্যাপ্ত লেস্পেস কম্পোর্টেবল সিট, লাক্সারিজ, হিনো ১জে এসি/ নন-এসি সার্ভিস সবকিছুর সমন্বয়ে উল্লেখিত রুটের সেরা সার্ভিস প্রোভাইডারের খেতাব পেতে একদম প্রস্তুত এই বাসটি।\nনিম্নে শ্যামলী পরিবহন এন আর সকল তথ্য যেমনঃ তাদের সাথে যোগাযোগের নাম্বার, কাউন্টার লোকেশন, এলাকা ভিত্তিক কাউন্টার লোকেশন সহ সকল আপডেটেড তথ্য পাবেন। তবে বাস্তবিক কিছু সমস্যা যেমন লোকেশন পরিবর্তন, নাম্বার পরিবর্তন সহ সেবা প্রধানে সাময়িক বিঘ্নতা থাকতেই পারে। তাছাড়া কিছু কাউন্টার নির্দিষ্ট সময় পর তাদের সেবা কার্যকম বন্ধ করে দেয়; এসব যাবতীয় সমস্যা সমাধানে আপনার অভিযোগ, উপদেশ আমাদের একান্ত কাম্য, তাই আপনারা চাইলে আমাদের ই-মেইলের মাধ্যমে এসব জানাতে পারেন এই ঠিকানায়- [email protected]\nআসাদ গেইট কাউন্টার, ঢাকা, ফোনঃ 01714-619173.\nকল্যাণপুর-১ ও ২ কাউন্টার, ঢাকা, ফোনঃ 02-8091161, 02-8091162.\nকে পি বি আর টি সি কাউন্টার, ঢাকা, ফোনঃ 02-8091183.\nসোহরাব পাম্প কাউন্টার, ঢাকা, ফোনঃ 02-8091177.\nটেকনিক্যাল কাউন্টার, ঢাকা, ফোনঃ01865-068922.\nগাবতলি-03 কাউন্টার, ঢাকা, ফোনঃ 01865-068925.\nগাবতলি এন এস কাউন্টার, ঢাকা, ফোনঃ 01865-068924.\nভি আই পি গাবতলি কাউন্টার, ঢাকা, ফোনঃ 02-9002624.\n৫ ও ৬ নং গাবতলি কাউন্টার, ঢাকা, ফোনঃ 02-9014359, 02-9014560.\nমাজার রোড কাউন্টার, গাবতলি, ঢাকা, ফোনঃ 02-9011100.\nপান্থাপথ কাউন্টার, ঢাকা, ফোনঃ 02-9112327.\nফকিরাপুল কাউন্টার, ঢাকা, ফোনঃ 02-7193725.\nআরামবাগ -১ ও ২ নং কাউন্টার, ঢাকা, ফোনঃ 02-719215, 02-7193915.\nকমলাপুর কাউন্টার, ঢাকা, ফোনঃ 02-48316246.\nসায়দাবাদ-১ ও ৪ ও ৭ নং কাউন্টার, ঢাকা, ফোনঃ02-7541336, 02-7541249, 02-7541953.\nআব্দুল্লাহপুর কাউন্টার, ঢাকা, ফোনঃ 01865-068930.\nউত্তরা কাউন্টার, ঢাকা, ফোনঃ 02-7914336.\nনরদা কাউন্টার, ঢাকা, ফোনঃ 02-55050218.\nমালিবাগ কাউন্টার, ঢাকা, ফোনঃ 01865-068927.\nনারায়ণগঞ্জ-১ ও ২ ও ৩ নং কাউন্টার, ঢাকা, ফোনঃ 02-7642882, 02-7647945, 02-7647721.\nরংপুর ও দিনাজপুর জেলার কাউন্টার সমূহ\nরংপুর কাউন্টার, রংপুর জেলা, ফোনঃ 01865-068961.\nদিনাজপুর কাউন্টার, দিনাজপুর জেলা, ফোনঃ 01819-120884, 01729-246614.\nহিলি কাউন্টার, হাকিমপুর, দিনাজপুর জেলা, ফোনঃ 01865-068963.\nজয়পুরহাট ও গাইবান্ধা জেলার কাউন্টার সমূহ\nগাইবান্ধা কাউন্টার, গাইবান্ধা জেলা শহর, ফোনঃ 01865-068959.\nজয়পুরহাট কাউন্টার, জয়পুরহাট জেলা, ফোনঃ 01865-068960.\nচাঁপাই, রাজশাহী ও নাটোর জেলার কাউন্টার সমূহ\nচাঁপাই কাউন্টার, চাঁপাইনবাবগঞ্জ জেলা, ফোনঃ 01760-536999.\nরাজশাহী কাউন্টার, রাজশাহী জেলা, ফোনঃ 01919-317323, 01791-963363.\nনাটোর কাউন্টার, নাটোর জেলা, ফোনঃ 01714-649251.\nকুষ্টিয়া ও ঝিনাইদাহ জেলার কাউন্টার সমূহ\nকুষ্টিয়া কাউন্টার, কুষ্টিয়া জেলা, ফোনঃ 01711-942709.\nশৈলকূপা কাউন্টার, ঝিনাদাহ জেলা, ফোনঃ 01818-455090.\nবেড়ামারা কাউন্টার, কুষ্টিয়া জেলা, ফোনঃ 01754-820404.\nবগুড়া, নওগাঁও ও মেহেরপুর জেলার কাউন্টার সমূহ\nবগুড়া কাউন্টার, বগুড়া জেলা, ফোনঃ 051-64244, 051-64155.\nনওগাঁ কাউন্টার, নওগাঁ জেলা, ফোনঃ 0741-62902.\nমেহেরপুর কাউন্টার, মেহেরপুর জেলা, ফোনঃ 01784-287004.\nবি আরা টি সি কাউন্টার, চট্টগ্রাম জেলা শহর, ফোনঃ 031-2866025, 031-2866024.\nস্টেশন রোড কাউন্টার, চট্টগ্রাম জেলা শহর, ফোনঃ 031-2866026.\nদামপারা কাউন্টার, চট্টগ্রাম জেলা শহর, ফোনঃ 031-2866022, 031-286623.\nঅলংকার মোড় কাউন্টার, চট্টগ্রাম জেলা শহর, ফোনঃ 01875-098707.\nএ কে খান মোড় কাউন্টার, চট্টগ্রাম জেলা শহর, ফোনঃ 031-43150005.\nনেভি গেইট কাউন্টার, চট্টগ্রাম জেলা শহর, ফোনঃ 031-740675.\nবায়েজিত কাউন্টার, চট্টগ্রাম জেলা শহর, ফোনঃ 031-2581473.\nফটিকছড়ি কাউন্টার, চট্টগ্রাম জেলা, ফোনঃ 01818-357990.\nনাজির হাট কাউন্টার, চট্টগ্রাম জেলা, ফোনঃ 01817-695849.\nহোটেল সী প্যালেস কাউন্টার, কক্সবাজার জেলা সদর, ফোনঃ 01759-777178, 01865-068941.\nঝাউতলা কাউন্টার, কক্সবাজার জেলা সদর, ফোনঃ 01724-848491, 01865-068942.\nডায়মন্ড প্যালেস কাউন্টার, কক্সবাজার জেলা সদর, ফোনঃ 01789-444439.\nচিরিংগা কাউন্টার, চকরিয়া, কক্সবাজার জেলা, ফোনঃ 01865-068995.\nটেকনাফ কাউন্টার, টেকনাফ উপজেলা, কক্সবাজার জেলা, ফোনঃ 01865-068946.\nবান্দরবান কাউন্টার, বান্দরবান জেলা শহর, ফোনঃ 01865-068947.\nরিজার্ব বাজার কাউন্টার, রাঙ্গামাটি জেলা শহর, ফোনঃ 0351-62654.\nকাপ্তায় কাউন্টার, রাঙ্গামাটি জেলা, ফোনঃ 01754-783430.\nসিলেট অঞ্চলের কাউন্টার সমূহ\nসিলেট কাউন্টার, সিলেট জেলা শহর, ফোনঃ 01716-036687, 01729-538185.\nসুনামগঞ্জ কাউন্টার, সুনামগঞ্জ জেলা, ফোনঃ 01718-283021.\nদিরাই কাউন্টার, সুনামগঞ্জ জেলা, ফোনঃ 01789-355633.\nমৌল্ভিবাজার কাউন্টার, মৌলভীবাজার জেলা, ফোনঃ 01767-551153.\nবিয়ানী বাজার কাউন্টার, সিলেট জেলা, ফোনঃ 01764-029770.\nশ্রীমঙ্গল কাউন্টার, মৌলভীবাজার জেলা, ফোনঃ 01795-281666.\nশ্যামলী পরিবহন এন আর এর বাস সেবা কতটুকু আন্তরিক বা যাত্রীদের সাথে তাদের সম্পর্ক কি রকম? আপনার নিজস্ব মতামত তুলে ধরুন আমাদের ফেইসবুক গ্রুপে। আপনার দেওয়া মতামত বা তথ্য শ্যামলী পরিবহন এন আর কে গতিশীল ও যাত্রী সেবা নিশ্চিত করতে সহায়তা করবে। আমাদের ফেইসবুক পেইজে লাইক দিয়ে নিয়মিত আপডেট রাখুন নিজেকে।\nশ্যামলী এন আর ট্রাভেলস সকল কাউন্টার নাম্বার ও লোকেশন – শ্যামলী পরিবহন এন আর2018-05-172021-06-17https://www.kemnejabo.com/wp-content/uploads/2018/10/kemnejabo.pngKemneJabo.comhttps://www.kemnejabo.com/wp-content/uploads/2018/05/shyamoli-nr.png200px200px


ভ্রমণ পিপাসুদের জন্য দারুন সুখবর! দীঘা যাওয়ার যাত্রা হবে আরও সুখদায়ক! নতুন ব্যবস্থা ভারতীয় রেলের! জানুন বিস্তারিত। » BrightBengal.Com\nHome/নিউজ/ভ্রমণ পিপাসুদের জন্য দারুন সুখবর! দীঘা যাওয়ার যাত্রা হবে আরও সুখদায়ক! নতুন ব্যবস্থা ভারতীয় রেলের! জানুন বিস্তারিত।\nনিজস্ব প্রতিবেদন:-বাঙালি ভ্রমণপিপাসু হলেও ঘোরার জায়গা বলতে সেই দিপুদা অর্থাৎ দীঘা পুরী দার্জিলিং ।সময়ের সাথে সাথে পরিষেবা পরিবহন ব্যবস্থা আরও অনেক উন্নত হচ্ছে কিন্তু এবার থেকে দিঘা যাওয়া আরো অনেক বেশি আরামদায়ক এবং সুরক্ষিত হয়ে উঠতে চলেছে । নয়া পদক্ষেপ গ্রহণ করেছে ভারতীয় রেল ।যেটি সম্পর্কে জানলে আপনি রীতিমত খুশি হবেন।\nদীঘা যাওয়ার তাম্রলিপ্ত এক্সপ্রেস এবার ব্যবহার করা হচ্ছে রাজধানীর কোচ ।একদমই ঠিক শুনেছেন ।যে কোচ নিয়ে তাম্রলিপ্ত এক্সপ্রেস হাওড়া থেকে দিঘা দিঘা থেকে হাওড়া যাতায়াত করবে প্রতিদিন মঙ্গলবার থেকে ।ইতিমধ্যে সেই ব্যবস্থা জারি করা হয়ে গেছে ।সাধারণত বিভিন্ন ধরনের কোচ হয়ে থাকে ভারতীয় রেলে । গুণগত মান এবং সুরক্ষা অনুসারে এর বেশ কয়েকটি ভাগ রয়েছে ।তবে তাম্রলিপ্ত এক্সপ্রেস রাজধানী ব্যবহার করাতে খুশি হয়েছে অনেকেই।\nদূরপাল্লার ট্রেনের ভারতীয় রেলের তরফ থেকে মূলত দু’রকমের বগি ব্যবহার করা হয়ে থাকে। এই দু’রকমের বগি হলো আইসিএফ অর্থাৎ ইনটেগ্রাল কোচ ফ্যাক্টরি বগি এবং এলএইচবি অর্থাৎ লিঙ্কে-হফম্যান বুশ বগি। এই দু’রকমের বগির ক্ষেত্রে জার্মানি প্রযুক্তিতে তৈরি এলএইচবি বগি অনেক বেশি আরামদায়ক এবং সুরক্ষিত।\nএই ধরনের বগিগুলি লাল রঙের হয়ে থাকে। অন্যদিকে আইসিএফ বগিগুলি নীল রঙের হয়ে থাকে।রেল সূত্রে জানা গিয়েছে, মঙ্গলবার অর্থাৎ ২৫ জানুয়ারি থেকে আপ এবং ডাউন দীঘা হাওড়া, হাওড়া দিঘা আপ ও ডাউন তাম্রলিপ্ত এক্সপ্রেসের ক্ষেত্রে এই অত্যাধুনিক এলএইচবি বগি যুক্ত হচ্ছে।\nদুর্দান্ত এই সরকারি প্রকল্পে প্রতি মাসে 10,000 টাকা করে পেনশন পাবেন বিবাহিতরা! জানুন কিভাবে!\n‘জয় শ্রী রাম’ লেখা মাস্ক বিলি করার দায়ে ১৯ জনকে গ্রেফতার করলো পুলিশ,শুরু রাজনৈতিক তরজা!\nপতাকা লাগানো কে কেন্দ্র করে তৃণমূল বিজেপি সংঘর্ষ। চাঞ্চল্য ফুলবাগানে\nঘরের কোণ থেকে হঠাৎ বেরিয়ে এলো বিশালাকার কোবরা সাপ! ফোঁস করতেই ঘটলো বিপত্তি! মুহূর্তে ভাইরাল ভিডিও।


করোনা আক্রান্ত হলেও বেতন কাটা যায় করোনা যোদ্ধাদের! সমাজের আশা হয়েও হতাশায় আশা কর্মীরাই » The Kharagpur Post\nHome এখন খবর করোনা আক্রান্ত হলেও বেতন কাটা যায় করোনা যোদ্ধাদের! সমাজের আশা হয়েও হতাশায়...\nকরোনা আক্রান্ত হলেও বেতন কাটা যায় করোনা যোদ্ধাদের! সমাজের আশা হয়েও হতাশায় আশা কর্মীরাই\nঅশ্লেষা চৌধুরী: করোনা কালে চিকিৎসক, নার্সদের মতো করে পরিষেবা দিয়ে যাচ্ছেন তারাও, নিজেদের কাজে ত্রুটি রাখেননি কখনই, এর সাথেই এ রাজ্যে মা এবং শিশুদের স্বাস্থ্য পরিষেবা দিয়ে চলেছেন সমান তালে, যা তাদের নিত্য দিনের কাজ। অথচ সেই আশা কর্মীই অসুস্থ হয়ে পড়ায় তার প্রাপ্য ন্যুনতম বেতনও কেটে নেওয়া হচ্ছে। সম্প্রতি এমনই এক করুণ কাহিনী সামনে এসেছে এক আশা কর্মীর।\nপশ্চিম মেদিনীপুরের ডেবরা থানার কোতাই সাব সেন্টারের আশা কর্মী অনিতা কর শর্মা। তিনি আমাদের জানান, করোনা পরিস্থিতিতে এলাকায় এলাকায় কাজ করার পর তিনি নিজেই করোনায় আক্রান্ত হয়ে যান। এরপর প্রায় ১২ দিন শালবনি হাসপাতালে চিকিৎসাধীন ছিলেন তিনি। এই অবস্থায় কাজে যোগ না দিতে পারার জন্য মাসিক ভাতা থেকে কিছু অর্থ কেটে নেওয়া হয়। প্রায় এক মাস কাজ করার পর আবারও অসুস্থ হয়ে পড়েন অনিতা। ফলে মেদিনীপুর মেডিকেল কলেজে তাকে ভর্তি হতে হয় এবং তার শরীরে অস্ত্রোপচার হয়। চিকিৎসকের পরামর্শ মতো বাড়ীতে এক মাস বিশ্রামে থাকতে হয়। পরে চেকআপে গেলে আরও দুই সপ্তাহ বিশ্রামে থাকার নির্দেশ দেন চিকিৎসক।\nএই সময়কালে কাজে যোগ না দিতে পারায় ফিক্সট অনারিয়াম ৪৫০০ টাকা এবং ফরমেটের ভিত্তিতে ইন্সেন্টিভ সম্পূর্ণ রূপে কেটে নেওয়া হয়। এই সময়কালে অনিতা কর শর্মাকে এক টাকাও দেওয়া হয় না। এইভাবে আশাকর্মীরা নিজের চিকিৎসার কারণে কিছুদিন ছুটি নিলে সে ক্ষেত্রেও তার প্রাপ্য অর্থ কেটে নেওয়া হচ্ছে। এরকম অনেক উদাহরণ রয়েছে। ডেবরা থানার আরো এক আশা কর্মী চিকিৎসার জন্য কিছুদিন ছুটি নিয়েছিলেন। তার ক্ষেত্রেও অর্থ কেটে নেওয়া হয়।\nস্থানীয় আশা কর্মীদের সংগঠনের এক নেত্রী কাজল চক্রবর্তী জানান,” সারাদেশ এবং এ রাজ্যে মা এবং শিশুদের স্বাস্থ্য পরিষেবা ছাড়াও কোভিড-১৯ পরিস্থিতিতে জীবনের ঝুঁকি নিয়ে সমস্ত রকমের কাজ করে চলেছেন। বহু আশা কর্মী করোনায় আক্রান্ত। বেশকিছু জন প্রাণও হারিয়েছেন। বহু আন্দোলনের পর অক্টোবর মাস থেকে ১০০০ টাকা বাড়িয়ে রাজ্য সরকার মাসে ৪৫০০ টাকা করে ভাতা দেওয়া শুরু করেছে। এর সাথে দেওয়া হয় ফরমেটের ভিত্তিতে সামান্য কিছু অর্থ। বলা হয়েছে, দিনে ২৪ ঘন্টা ডিউটি। নিয়মিত কাজ ছাড়াও যে কোনও সময় কাজের হুকুম আসতে পারে। সারা বছরে কোনও ছুটি নেই। একদিনও যদি বাড়ীর বাইরে চিকিৎসা কিংবা আত্মীয়স্বজনের বাড়ী যেতে হয় তাহলে লিখিত দরখাস্ত দিয়ে অনুমতি নিয়ে তবেই যেতে হয়। স্থায়ী স্বাস্থ্যকর্মীর নয়, নেই ডিএ, পেনশন কিংবা সরকারি কর্মচারীদের সুবিধা। কিন্তু দায়িত্ব-কর্তব্য, কাজ সর্বক্ষণের জন্য। দিনের-পর-দিন হাজার কাজের বোঝা চাপিয়ে দেওয়ার পর অধিকাংশ আশা কর্মীরা আজ নিজেরাই রোগীতে পরিণত হয়েছেন।”\nকিন্তু এত কিছুর পরেও তাঁদের নিজেদের চিকিৎসার জন্য ছুটি পাওয়ার কোন অধিকার নেই, অন্য কাজ তো দূরের কথা। চিকিৎসার কারণে ছুটি নিলেও কেটে নেওয়া হচ্ছে তাদের সামান্য প্রাপ্য অর্থ। মা ও শিশুর মৃত্যু হ্রাস এবং বর্তমানে করোনা পরিস্থিতিতে সামনের সারির যোদ্ধা হিসেবে সরকারি তরফ থেকে বহু প্রশংসা এবং সম্মান প্রদর্শনের কথা আপনারা শুনে থাকবেন, তবে তার সাথে সাথে এই করুণ চিত্রটিও তুলে ধরা প্রয়োজন। আসলে অনিতার মতো আশা কর্মীরা অনেকটা প্রদীপের মতো; তারা নিজেদের জ্বালিয়ে সকলকে আলোকিত তো করেন, অথচ তাঁদের জীবনটাও প্রদীপের নীচে আঁধারের মতই।\nPrevious articleউঠে আসছে আরেক দাদা! এবার রাজীবের নামে ব্যানার পোষ্টারে ছয়লাপ\nNext articleনির্বাচনের ঘন্টা বাজতেই বাংলায় শুরু রাজনৈতিক সংঘর্ষ, নদিয়ায় গুলিবিদ্ধ হয়ে মৃত্যু শাসকদলের কর্মী


Purbasha – পূর্বাশানেইমার আবার ফিরছেন বার্সায়! নেইমার আবার ফিরছেন বার্সায়! - Purbasha – পূর্বাশা\nপ্রচ্ছদ »খেলা » নেইমার আবার ফিরছেন বার্সায়!\nপূর্ববর্তীস্ত্রী ফাঁস করলেন ‘অবৈধ’ সম্পর্ক, চুক্তি থেকে বাদ ভারতীয় ক্রিকেটার\nপরবর্তীম্যাচ জেতানো ইনিংস ৩৫ দিনের ছেলেকে উৎসর্গ করলেন মুশফিক\nনেইমার আবার ফিরছেন বার্সায়!\nচলতি মৌসুমের দল বদলের রেকর্ড গড়ে বার্সা ছেড়ে পিএসজিতে যোগ দেন ব্রাজিলিয়ান তারকা নেইমার। তবে এক বছর না যেতেই আবারও বার্সায় ফিরতে চাচ্ছেন এই ফরোয়ার্ড। স্প্যানিশ সংবাদ মাধ্যম মুন্ডো ডেপর্তিভো এমন খবরই প্রকাশ করেছে।\nউল্লেখ্য, ফরাসি লিগে পিএসজির মাঠে মার্সেইয়ের বিপে গোড়ালিতে মারাত্মক আঘাত পান নেইমার। ৩ মার্চ (শনিবার) ব্রাজিলের বেলো হরিজন্তেতে তার পায়ে অস্ত্রোপচার করা হয়। অস্ত্রোপচার শেষে ডাক্তাররা জানান, নেইমারের সেরে উঠতে আড়াই থেকে তিন মাসের মত সময় লাগতে পারে। ফলে চলতি মৌসুমে পিএসজির হয়ে আর মাঠে নামা হচ্ছে না ব্রাজিলিয়ান এই তারকার।